
श्रीमदवाल्मीकिरामायण 


एक मीमांसा 
प्रथम भाग 


शावेकथतन 


परम कारुणिक अनन्त सौन्दर्यमाधुय॑लावण्यसुधासिन्धु श्रीसीताराम 
जी की अहैतुकी अतुकम्पा से चिरप्रतीक्षित मूलरामायण की व्याख्या को 
सुसज्जित ग्रव्थ के रूप में अवलोकन कर परमानन्द की अनुभूति हो रही 
है। श्रीविदेहराजकिशोरीजी की असीम कृपा का ही फल है कि यह 
अमूल्य ग्रन्थ रत्न श्रीरामजन्ममहोत्सव के शुभ अवसर पर विद्वज्ञनों एवं 
भाबुक भक्तों के रसास्वादनाथ प्रकाशित हो सका है। यह उक्ति प्रसिद्ध लट 
कि जब वेदवेद्य पुरुषोत्तम प्रभु श्रीराम श्रीदशरथात्मज के रूप में भूमण्डल 
में अवतीर्ण हुए उसी समय वेदावतार वाल्मीकिरामायण का भी श्राकत्य 
हुआ | कविकुलकमलदिवाकर गोस्वामीजी का श्रीरामचरित भी श्रीराम- 
जन्म के दिन ही प्रकाशित हुआ था--नौमी भोम बार मधुमासा। 
अवधपुरी यह चरित प्रकासा || यही चमत्कार महाराजश्री के इस ग्रन्थ 
में स्पष्ट रूप से दृष्टिगोचर हो रहा है | अन्तर इतना ही है कि वह श्रीराम- 
चरित श्रीरामजन्मभूमि अवधपुरी से प्रकाशित हुआ ओर यह्‌॒रामायण 
ग़त्थ श्रीरामनामरसरसिक श्रीशंकरजी की विहारस्थली श्रीकाशीपुरी से 
प्रकाशित हुआ है क्योंकि स्वयं भगवान्‌ शंकर श्रीराम्नन्नरित्रों का अवलोकन 
करने के लिये:सदा श्रीअयोध्यापुरी में जाते रहते हैं | अतः उनकी कृपा भी 
इसमें विशेष रूप से अपेक्षित थी। इसीलिये आशुतोष चन्द्रमोलि श्रीशिव 
जी ने सोचा होगा कि मेरे इंश्टदेवता श्रीरामजी के रहस्यमय अलोकिक 
चरित्रों का प्रकाशन उनके सुकुमार पादारविन्दमकरन्द्रसरसिक कोई 
अन्य दरणागत ही कर सकता है अतः स्वनामधन्य पृज्यचरंण श्रीसीताराम 
दरणजीं से ही श्रीसीतारामजीं के चरित्रों का रहस्य प्रकाशित करवाया 
है; वह भी अपनी नामपुरी काशी में | परमानन्द रससारसरोवर के रस- 
बिन्दुओं का सम्यक रसास्वादन आनन्‍्दकानन में ही संभव है अतः 
अयोध्याधिपति का चरित्र श्री वाराणसीपुरीपति की शीतल छाया में 
सम्पन्न हुआ है | 

यद्यपि लेखन का सम्पूर्ण काय॑ श्रीरामप्रेमपु री अयोध्याजी में ही 
१, वेदवेद्ये परे पुंसि जाते दशरथात्मजे । वेद: प्राचेतसादासीत्‌ साक्षाद्रामायणात्मना । 

सम्पन्न हो चुका था किन्तु उनका प्रकाशन भगवान्‌ श्री विश्वनाथ की पुरी में 
इसलिये भी सम्पन्न हुआ कि श्रीशंकर के अपर विग्रहस्वरूप पृज्यचरण 
श्रद्धेय गुरुदेव स्वामी श्रीकरपात्रीजी महाराज की भी प्रबल इच्छा थी कि 
वाल्मीकिरामायण के रहस्यों का दाक्षिणात्य साहित्य की परम्परा से 
अवलोकन करने का अवसर हमें भी प्राप्त हो अतः सदा वे मुझसे भी 
दाक्षिणात्य साहित्य के विषय में चर्चा कर उन्हें स्पष्ट करते का संकेत करते 
रहे। उनकी स्मृति सदा ग्रन्थ प्रकाशन काल में होती रही अतएव श्री 
किलाधीशजी ने भी उनकी स्मृति के परवश होकर ही काशीपुरी में इस 
ग्रन्थ का प्रकाशन कराया है। पूर्ण विश्वास है कि कृपारसपीयूषवर्षिणी 
श्रीजी के आकर्ण दीर्घ नयनों से निःसुत श्रीरामयशसुधा निश्जनरिणी कें 
माध्यम से इस ग्रन्थ द्वारा सहृदय पाठकों की चित्तरूपी पवित्र भूमि में 
महाराजश्नी के भगीरथ प्रयास से श्रीरामप्रेम की अलौकिक गंगाधारा 
प्रवाहित होते छूगेगी और एक बार पाठक श्रीराममय होकर कृतकृत्यः 
हो जायेगा । 

सोदामिनी द्युतिविनिन्दिनो अनिन्यसुन्दरी गोौराज्डढी श्रीमेथिली के 
चरित्र के रसास्वादन का सोभाग्य श्रीभक्तों को इससे प्राप्त होगा। श्रीं 
सीतारामचरित्र रूपी अमूल्य सागर को ग्रन्थरूप मूल्यवान्‌ गागर में भरकर 
पूज्य महाराजश्री ने उत्तर भारत का बहुत बड़ा उपकार किया है जिसे 
भक्तगण अनन्तकाल तक स्मरण करते रहेंगे | प्रबल पाण्डित्यपूर्ण दाक्षिणात्य 
साहित्य को उत्तर भारत में इस सहजता और सरलता से ले आना मात्र 
महाराजश्री का ही सर्वप्रथम स्तृत्य प्रयास है । 


वाल्मीकीय रामायण का प्रथर्म सर्ग जिसे विद्वान्‌ 'मूलरामायण' के नाम 
से जानते व मानते हैं जो सम्पूर्ण रामायण का मूलाधार है। इसमें ९७ 
इलोक हैं उन्हीं ७० इलोकों की व्याख्या ग्रन्थ के प्रथम खण्ड में की गयी. 
हैं। अवशिष्ट २७ इलोकों की व्याख्या ग्रन्थ के द्वितीय खण्ड में की जाएगी | 
तिलक के पाठानुसार मूलरामायण में ,१०० इलोक हैं किन्तु इसमें श्री- 
गोविन्दराज के पाठानुसार श्लोकों की संख्या दी गयी है। बालकाण्ड से 
किष्किन्धाकाण्ड तक चार काण्डों की कथा इसमें संगृहीत है। मूलरामायण 
के इलोकों एवं उनकी समस्त संस्क्रत टीकाओं का हिन्दी में अनुवाद कर 
सरल व्याख्या प्रस्तुत करने का प्रयास किया गया है फिर भी कहीं-कहीं 
त्रिषय दुरूहु हो ही गये हैं । गीताप्रेस गोरखपुर से प्रकाशित रामायण कीः 


(२ आह) 


हिन्दी टीका तथा प्रयाग से प्रकाशित १० द्वारिकाप्रसादजी की हिन्दी टीका 
से यत्र तत्र सहायता ली गयी है तथापि मूल श्लोकों एवं प्रमुख प्रसंगों की 


्याख्या संस्कृत टीकाओं के अनुसार ही की गयी है । 


पु० १ से २४ तक देवषि नारद का आगमन व मह॒षि वाल्मीकि के 
श्रीरामविषयक सोलह प्रशन। पुृ० २४ से ८२ तक देवषि द्वारा प्रश्नों के 
उत्तर अर्थात्‌ बालकाण्ड की कथा। पु० ८२ से २५६ तक अयोध्याकाण्ड 
को कथा । पु० २५६ से ४१६ तक अरण्यकाण्ड की कर्थों तथा पृ० ४१६ 
से ६१६ तक किष्किन्धाकाण्ड की कथा है| 


वस्तुतः मूलरामायण में बालकाण्ड की कथा का 'इश्ष्वाकुवंशप्रभवः 
से संकेत अवश्य किया गया किन्तु श्रीविश्वामित्र आगमन, यज्ञसंरक्षण 
एवं विवाहादि का वर्णन नहीं है अतः बालकाण्ड की कथावस्तु को पृथक्‌ 
दे दिया गया है। यत्र-तत्र अनेक नवीन भावों को भी दे दिया गया है जैसे 
पु० २८१ पर श्रीसीताहरण के पद्चात्‌ प्रभु उनके वियोग से संतप्त होकर 
अजुन, कदम्ब आदि व॒क्षों, गज सिंह आदि पशुओं एवं गोदावरी नदी से 
प्रिया श्रीसीता का पता पूछते हैं किन्तु कोई भी प्रभु को उनकी प्रियतमा 
का पता नहीं बता सके । अन्त में म॒गों से जब प्रभु ने श्रीजानकीजी का 
पता पूछा तो वे एक साथ उठकर दक्षिण दिशा की ओर चलने लगे अर्थात्‌ 
दक्षिण दिशा की ओर श्रीकिशोरीजी गयीं हैं यह संकेत कर रहे हैं । मगों 
ने ही प्रभु को मार्ग क्यों दिखाया अन्य किसी ने क्‍यों नहीं ? इसमें यह 
नवीन भाव है कि श्रीजी के वात्सल्य स्नेह से सिंचित होने के कारण म॒गों 
का भी उनपर विशेष स्नेंह था और जब मायामृग के द्वारा उनका हरण 
हो गया तब मृगगण बहुत खिन्न हुए और सोचने छगे कि मायामृग ने 
हमारा जाति भाई बनकर यह कुकर्म किया है | हमारी जाति को ही कलूं- 
कित कर दिया अतः श्रीसीताजी के प्रति प्रेम व सहानुभूति का प्राकल्य 
करने के लिए मृगों नें विचार किया कि अब उस कलंक को मिटाने के लिए 
हमींलोग श्रीजानकीजी की प्राप्ति का मार्ग प्रभु को बताएंगे, इत्यादि नूतन 
भाव अनेक स्थलों में दिये गये हैं । 
इस प्रकार यह ग्रन्थ अतिशीघ्रता में प्रकाशित हुआ है अतः संशोधन 
आदि में जो त्रुटियाँ रह गयी हों उनके लिए पाठकजन मेरी त्रुटि समझकर 
क्षमा करेंगे तथा जो नवीन रहस्य, रस की धारा एवं प्रखर पाण्डित्य की 

अपूर्व सम्पत्ति इस ग्रन्थ में है वह पृज्यचरण श्रीमहाराजजी की पु 
देन ही समझेंगे | 

ग्रन्थ के सम्बन्ध में विद्वान्‌ मनीषियों की सम्मतियाँ शीघत्रता के कारण 
इसमें प्रकाशित नहीं हो सकी हैं अतः उनके पृथक्‌ प्रकाशन को व्यवस्था 
की गयी है जो शीघ्र ही पाठकों को हस्तगत हो सकेंगीं। मुझे विश्वास है 
कि पाठकों के साथ ही साथ यह अनमोल ग्रन्थ मुझ जैसी अल्पज्ञ छात्रा को. 
विशेष सुख व आध्यात्मिक सहयोग प्रदान करेगा। स्वान्त:सुखाय' ही 
मेंते इस ग्रन्थ में यत्किड्चित्‌ सेवा की है जिससे सेवाकाल में ही मुझे अनेक 
नवीन अर्था की अनुभूति हुई है। हमारी इष्टदेवता श्रीजी इस ग्रन्थ द्वारा. 
हमारे अंधकाराच्छन्न शुष्क हृदय में ज्ञान का प्रकाश एवं भक्तिरस का क्‍ 
संचार करेंगी यही हादिक अभिलाषा है। 


डा० सुनोता शास्त्री 

विनम्र निवेदन 


अकारणकरुणावरुणाल य श्रीसीतारामजी की कृपा से श्रीमद्वॉल्मीकि- 
रामायण का प्रथम भाग सन्त-महात्माओं एवं भक्तों तथा मनीषियों के कर 
कमलों में समपित करते हुये महती प्रसन्नता हो रही है। बालकाण्ड से 
किष्किन्धाकाण्ड तक की कथा इस ग्रन्थ में संगृहीत है। सुन्दरकाण्ड से 
उत्तरकाण्ड तक की कथा द्वितीय खण्ड में प्रकाशित होगी। वेसे तो 
वाल्मीकिरामायण अनेक हिन्दी टीकाओं के साथ प्रकाशित है किन्तु 
संस्कृत टीकाओं की हिन्दी व्याख्या अभी तक नहीं हो सकी थी । वास्तव में 
रामायण के रमणीय रहस्यों का रसास्वादन संस्कृत टीकाओं में ही किया 
गया है। उत्तर तथा दक्षिण के आचार्यों ने अपनी-अपनी टीकाओं में विशेष 
स्थलों पर कथा प्रसज्ों का विशद विवेचन किया हैं। श्रीकिशोरीजी को 
प्रेरणा से उन्हीं टीकाओं का हिन्दी अनुवाद करने का साहस मेंने किया है । 
इन संस्कृत ठीकाओं में भगवान्‌ के गूढ़ रहस्यों के साथ ही व्याकरण, 
साहित्य, मीमांसा, वेदान्त आदि समस्त दर्शनों का भी विवेचन है। चारों 
वेदों एवं छह शास्त्रों का स्थल-स्थलपर संकेत है । टीकाओं के प्रौढ़पाण्डित्य 
को देखते हुये इनका हिन्दी अनुवाद करना मुझ जैसे अल्पज्ञ के लिये धृष्टता 
ही प्रतीत होती है किन्तु प्राणयत भ्रियतम श्रश्नु श्रीजानकीवल्लभजी की 
प्रेरणा से ही मैं इस महनीय कार्य में प्रवृत्त हुआ | इसमें श्रीगोविन्दराज का 
वचन मेरे लिये सहायक बना । टीका के प्रारम्भ में उन्होंने लिखा हैं कि 
कहाँ में मन्दमति, कहाँ गम्भीर हृदय रामायग ? इसकी व्याख्या करने पर 


विद्वानों के मध्य हँसी का पात्र बनूगा किन्तु में सोचता हूँ कि इसमें मेरे 
देवता अपारक्ृपाणंव, धनुधर, 


ऊपर कया भार है? वास्तव में मेरे कुल 
श्रीरघुनाथ जी ही मेरी जिल्ना पर विराजमान होकर रामायण की व्याख्या 


कर रहे हैं|. 


१. क्वाहं मन्दमतिर्गभी रहद्य रा 
व्याख्यानेस्य परिभ्रमन्नहमहो हासास्पद॑ धीमताम्‌ । 
को भारो5त्र मम स्वयं कुलगुरः कोदण्डपाणिः कपा- 
कृपारों रचयत्यदः सपदि मे झिह्नाग्रसिहासनः ।। 


मायणं तत्वव चें 


3, 


१९४५ ई० में जब में पूर्वाश्रम में बड़हिया बिहार में | कर रहा 
था उसी समय टीकात्रयोपेत वाल्मीकिरामायण काशी से मंगायी थी 

कुछ समझ में नहीं आया | जब काशी में “स्वामी श्रीनीलमेघाचारय॑जी से 
बेदान्त श्रवण करने आया तब रामायण की ओर आकषंण बढ़ा। पुनः 
दार्शनिक - सावंभौम स्वामी श्रीवासुदेवाचार्य जी से वेदान्त का स्वाध्याय 
करते समय वाल्मीकिरामायण की टीकाओं का भी अध्ययन किया । 
श्रीगोविन्दराज की भूषण टीका में अनेक स्थलों पर केवल पूर्वाचार्यों के 
प्रबन्धों का संकेत मात्र है जो पाण्डित्य से समझ में नहीं आता है । जब तक 
दाक्षिणात्य साहित्य का अध्ययन नहीं होगा तब तक उन संकेतों से कुछ 
जानना कठिन था। दाशंनिक सावंभौमजी भी वहाँ मौन हो जाते थे 
किन्तु श्रीसीताराम जी की कृपा एवं रहस्यवेत्ता सन्‍तों के समागम से मुझे 
कुछ कुछ समझ में आने छूगा । अन्य टीकाओं में भी रहस्य एवं पाण्डित्य 
हैं किन्तु गोविन्दराज की टीका रहस्यों से ओततप्रोत है अतः भूषणटीका 
का अर्थे समझना विद्वानों के लिये भी कठिन है । 


कहीं लिखा है--्वं मे5हं मे” कहीं 'स्खालिते शासितारमस्‌' कहीं 
_श्रीमद्रामायणमपि पर प्राणितित्वच्चरित्रे' कहीं लिखा है--'क्रीडेयं खलु 
'नान्यथास्य रसदा स्यादेकरस्यात्तया' इस प्रकार के सहस्रों संकेत हैं। 
इनमें इलोकों का कहीं एक चरण, कहीं दो-चार अक्षर मात्र हैं । जिन्हें उन 
ग्रन्थों का स्वाध्याय नहीं है वे दो-चार अक्षरों से उन इलोकों को नहीं ढूंढ़ 
सकते हैं । श्रीसीताराम जी की कृपा से मैं तुरन्त समझ जाता हूँ कि ये 
:इलोक किस रहस्य ग्रन्थ के हैं । व 

श्रीगोविन्दराज ने लिखा है कि स्वामी श्रीराम ननुजाचाय॑ँजी ने 
श्रीशेलपूर्णस्वामीजी से अठारह बार वाल्मीकिरामायण का स्वाध्याय किया 
था। प्रत्येक बार उनको एक नवीन अथे बतलाया गया उन अठारहों अर्थों 
की संक्षिप्त व्याख्या भूषणकार ने की है उसी परम्परा के अनुसार उन्होंने 
टीका लिखी है--वक्ष्ये तमाचाय॑प रम्परात्तम' । 

तिलककार श्रीनागेशभट्ट जी व्याकरण के सुप्रसिद्ध विद्वान हैं उनकी 
टीका का उत्तर भारत में इसलिये अधिक प्रचार हुआ क्योंकि वह उपलब्ध 
थी, उन्होंने कतक के मत का भी यत्र तत्र संकेत किया है । रहस्यभाग 
तो इनकी टीका में विशेष नहीं है किन्तु पुराणों के प्रमाणध्यत्र तत्र 
मिलते हैं । & 


00 30, 

रामायण शिरोमणिकार प्रयाग निवासी हैं तथा श्रीरामानन्दीय वेष्णव 
प्रतीत होते हैं क्योंकि टीका केःप्रारम्भ में उन्होंने 'सीतारामसमारम्भाम' 
इलोक से मंगलाचरण किया जो श्रीरामानन्दीय वैष्णवों में प्रसिद्ध है, 
साथ ही इन्होंने टीका में श्रीसीतारामजी के असाधारण परर्त्व का स्थल- 
स्थल पर प्रतिपादन किया है। अपनी उपासना से जहाँ इनको प्रतिकलता 
प्रतीत हुई वहाँ भूषणटीका का खण्डन भी इन्होंने किया है। मैंने हिन्दी 
व्याख्या में इस विषय का संकेत कर दिया है। महेश्वरतीथ की रामायण 
तत्त्वदीपिका टीका भी अत्यन्त मधुर एवं भक्तिरस से परिपृर्ण है। इन्होंने 
बालि एवं रावण आदि के प्रतिकूल वचनों का अनुकूल अर्थ करके अपनी 
भक्तिनिष्ठा का समुचित निर्वाह किया है । तिलक, भूषण, शिरोमणि, तीर्थ-- 
इन चार टोकाकारों के अतिरिक्त एक टीकाकार श्रीअहोबल स्वामी 
दाक्षिणात्य हैं, रहस्य एवं पाण्डित्य दोनों दृष्टियों से इनकी टीका अप्रतिम 
है। इन्होंने टीका के प्रारम्भ में लिखा है कि द्रविडोपनिषद्‌ में द्रविड भाषा में 
आचार्यों ने रामायण की जो व्याख्या लिखी है उसी का संस्कृत में में अनु- 
वाद कर रहा हूँ | इनकी टीका का नाम 'तनिश्लोकी' है। इन्होंने यह भी 
लिखा है कि गोविन्दराज ने जिन रहस्यों का अपनी टीका में विवेचन किया 
है में उनका विवेचन नहीं करूँगा | अतः इनकी टीका अत्यन्त संक्षिप्त है 
किन्तु जहाँ भी कुछ लिखा है वहाँ इन्होंने अलोकिक रहस्यों का उद्घाटन 
किया है इनकी टीका का मैंने यथामति हिन्दी अनुवाद किया है। इन 
टीकाओं के अतिरिक्त कुछ ज्ञात अज्ञात नामा टिप्पणीकार भी हैं उनकी 
टिप्पणी का भी अनुवाद करने का प्रयास किया गया है । 


द लक्ष्मी वेड्रूटेश्वर प्रेस, बम्बई से प्रकाशित पुस्तक टीका चतुष्टयोपेत 
तथा गजराती प्रिटिंग प्रेस बम्बई से प्रकाशित टीकात्रयोपेत-दोनों ग्रन्थों 
में टीका से लेकर टिप्पणी पर्यन्त समस्त संस्कृत भाषा में वर्णित प्रमुख 
रहस्यों की हिन्दी व्याख्या करने का प्रयास किया गया है। यद्यपि संस्कृत 
टीकाओं के एक|एक अक्षर का स्वाध्याय करने के पश्चात्‌ ही हिन्दी व्याख्या 
की गई है तथा ऐसा प्रयास किया गया कि पूर्वाचार्यों क वाणी का सम्यक्‌ 
लाभ विद्वानों एवं भक्तों को मिले फिर भी कहीं-कहीं इन टीकाओं के रहस्य 
मैं नहीं समझ पाया उनका अनुवाद नहीं हो 92 किन्तु ऐसे स्थल २५ 
मात्र ही होंगे। इस विषय में सन्‍तजन विद्वज्जन ॥| भी परामर्श के 
चाहेंगे अवश्य देंगे उनको अग्निम संस्करण में सम्मानपृ्वक स्थान दिया 

जायेगा | यद्यपि विगत पन्द्रह वर्षों से इन संस्कृत टीकाओं के हा 
अनुवाद का कार्य॑ चल रहा था तथा श्रीलक्ष्मण किला अयोध्या से प्रकाशित 
होने वाले मासिक पत्र अवधसन्देश में 'मूलरामायण” शीष॑ंक से इनका 
प्रकाशन भी होता रहा किन्तु पुस्तक के रूप में प्रकाशित करने की प्रेरणा 
कई वर्षो से हो रही थी फिर भी अब तक संयोग नहीं बना था। इस वर्ष॑ 
शीक्षता में प्रकाशन कार्य॑ प्रारम्भ हुआ | ६ मा को प्रेस में सामग्री दी 
गई तथा १२ माचच तक सन्‍्तोष॑प्रद काये हो गया तथा होली के अवकाश 
में तीन दिन कार्य नहीं हो सका पुनः १९ मार्च॑ से काय॑ प्रारम्भ हुआ तथा 
३१ मांच तक ग्रन्थ पूर्ण हो गया । क्‍ द 
इस ग्रन्थ के प्रकाशन में डॉ० सुनीता शास्त्री ने प्रायः जनवरी से मार्च 
तक अत्यधिक श्रम किया। सर्वप्रथम तो इन्होंने प्रेसकापी लिखी तथा 
लेख में समुचित परिवर्तन एवं परिवर्धन किया पश्चात्‌ प्रातः ६ बजे से रात्रि 
१२ बजे तक प्रूफ का संशोधन,किया। प्रफ के संशोधन में मैंने भी यथा 
शक्ति सहायता की किन्तु जितनी जिम्मेदारी से इन्होंने प्रफ संशोधन किया 
वह स्वंथा इलाघनीय है। आजतक संस्कृत टीकाओं का हिन्दी अनुवाद 
नहीं हुआ था मुझे प्रथम प्रयास करना पड़ा अतः संस्कृत के समश्चित 
एवं कंठिन वॉक्यों का हिन्दी में अनुवाद करते समय कहीं-कहीं असम्बद्ध 
वाकंय भी हो गये किन्तु डॉ० सुनीता शास्त्री ने उन वाक्‍्यों को सुधारने का 
पूर्ण प्रयास किया है | इनको केवल साधुवाद देना इनकी सेवाओं के महत्त्व 
को लघुतर करना होगा अतः श्रीसीतारामजी की विशेष क्पा कादम्बिनी 
को वर्षा सदा इन पर होती रहे यही श्रीयुगलकिशोर के श्रीचरणों में प्रार्थना 
है और यही मंगलमय आशीर्वाद भी है। काशी हिन्दू विश्वविद्योलय 
हिन्दी विभाग के प्रो० डॉ० श्री त्रिभुवन सिह, भू० पृ० गणित विभागा- 
ध्यक्ष प्रो० डॉ० श्री के० पी० सिह तथा मेरठ विश्वविद्याल्य के भ० प० 
कुलपति डॉ० श्रीरामछोचन सिंह जी ने रत्ना प्रेस के मालिक श्रीविनयशंकर 
जी से अनेक बार परामशे किया तथा श्ीत्र प्रकाशन के लिये विनय शंकर 
जी को प्रोत्साहित किया अतः तीनों महामनीषियों को मैं धन्यवाद देता 
हू । रत्ना प्रेस के मालिक श्रीविनयशंकर पण्ड्या एवं उनके सुपुत्र विषुलूजी 
ने महान्‌ परिश्रम द्वारा इतने शीघ्ष इतने सुन्दर आकर्षक प्रन्थ का प्रकाशन 
कर जिस शालीनता एवं दक्षता का परिचय दिया हे वह अवर्णनीय है भगवान्‌ 
से प्रार्थना है कि उनको अभ्युदय एवं नि श्रेयस्‌ दोनों वस्तुएँ प्रदान करें | 

अरीक्ृपासिन्धु शर्मा ने प्रफ संशोधन के काय॑ में सहयोग किया एतदर्थ उन्हें 
मेरा आशीर्वाद है। श्रीमती कलावतीभट्ट के कमच्छा स्थित भवन में 
प्रकाशन काल में हमने सपरिकर निवास किया इनके परिवार ने समुचित 
सेवा की अतः श्रीसीतारामजी इनका कल्याण करें ऐसी प्रार्थना हैं। जब 
हम १३ मार्च को काशी से श्रीअयोध्याजी चले गये तब अनेक बार मेरे 
शिष्य श्रीशम्भ प्रसादजी ने प्रूफ लेकर श्रीअयोध्याजी पहुँचाया तथा प्रेस 
में वहाँ से लाकर दिया एतदर्थ उनको मेरा आशीर्वाद है | 
सिद्ध सन्‍त योगिराज श्रीदेवरहवा बाबाजी महाराज ने दो वर्ष पूर्व 
वाल्मी किरामायण के प्रकाशनाथथ प्रेरणा तथा प्रसाद दिया था अतः उनका 
बार-बार अभिनन्दन एवं वन्दन करता हूँ। सन्‍्तों एवं भक्तों द्वारा अनेक 
वर्षों से इस ग्रन्थ के प्रकाशन के लिये बार-बार भाग्रह होता रहा अतः 
आज ग्रन्थ का पूव॑भाग उनकी कंपा से ही प्रकाशित हो सका है । हिन्दी 
व्याख्या को सरल बनाने के लिये ब्रह्मसूत्र, उपनिषद्‌, गीता, श्रीमज्भजागवत 
एवं अन्य आएं ग्रन्थों से समन्वय करने का प्रयास किया गया है। साथ ही 
श्रीरामचरितमानस एवं गोस्वामीजी के अन्य ग्रन्थों से भी तुलनात्मक 
विवेचन किया गया है आशा है भक्तगण इससे लाभान्वित होंगे । मेरी हादिक 
इच्छा थी कि टीकाओं के मज्जलाचरण का हिन्दी अनुवाद भी प्रकाशित 
करूँ किन्तु शीघ्रता में यह काय नहीं हो सका | मूलरामायण में क्रम से 
व्याख्या लिखी गई थी अतः बालकाण्ड को कथा का विवेचन भी नहीं हो सका 
था। डॉ० सुनीता ने बालकाण्ड के कथा शसज्ञ को भी संक्षिप्त हूप से लिख 
दिया है जो ग्रन्थ के प्रारम्भ में दे दियां गया है। इस ग्रन्थ में जो चमत्कार 
हैं वे पूर्वाचार्यों के हैं तथा त्रुटि इस बालक की हैं अतः त्रुटियों के लिये 
क्षमा प्रार्थी हूँ । 
पन्तों एवं भक्तों के समाज में ग्रन्थ का आदर हो तथा इष्टदेवता श्री 
सीतारामजी में नित्यतुतत प्रीतिवर्धन होता रहे | यही वरदान भक्तगग दें | 


होह प्रसन्न देहु बरदानू | सा5 समाज भनिति सनमानू॥ 

बालकाण्ड को कथावस्त्‌ 


प्रथम संग में श्रीनारदजी ते श्रीवाल्मीकिजी के समक्ष संक्षिप्त रामायण 
की कथाओं का वर्णन किया। श्रीवाल्मीकिजी ने देवि की पूजा की 
तत्पश्चात्‌ वे ब्रहलोक चले गये। इसके पश्चात्‌ श्रीवाल्मी किजी तमसा नंदी के 
तट पर पधारे! तथा अपने शिष्य श्रीभरद्ाजजी से कहा कि वत्स ! यहीं पर 
कलश रखो तथा मेरा वल्कल दो यहीं स्तान करेंगे । भरद्वाजजी ने वल्कल 
दे दिया। वल्कल लेकर वन में भ्रमण करते हुए महर्षि ने क्रोश्व पक्षी 
का करुण क्रन्दत श्रवण किया। एक व्याथ ते क्रोज्च पक्षी के जोड़े 
में से पुरुष का वध कर दिया था तथा मादा पक्षी रूदन कर रही थी मह॒षि 
के हृदय में करुणा उत्पन्न हो गई। उन्होंने व्याध को शाप दे दिया-- 
निषाद ! तुमते इस क्रोद्ज के जोड़े में से एक का वध कर दिया है अतः 
तुम्हें अनन्त काल तक शान्ति नहीं मिलेगी ।' जब उन्होंने इस पर विचार 
किया तब उनके मन में यह चिन्ता हुई कि इस पक्षी के शोक से पीड़ित 
होकर मेंने यह क्या कह दिया ? उन्होंने अपने शिष्य से कहा कि शोक के 
कारण मेरे मुख से जो वाक्य निकला है यह चार चरणों में निबद्ध है । 
इसके प्रत्येक चरण में आठ-आठ अक्षर हैं। यह वीणा के लय पर गाने 
योग्य है अतः मेरा यह वचन इलोक हो अन्यथा नहीं | 

'मानिषाद' इस प्रथम इलोक की व्याख्या करते हुए गोविन्दराज, तनि- 
इलोकोकार तीथ॑ प्रभति टीकाकारों ने एक विलक्षण अर्थ किया है। वे 
कहते हैं कि ब्रह्माजी के अनुग्रह से श्रीवाल्मीकिजी के मुख से निःसुत यह 
प्रथम इलोक केवल शाप परक नहीं हो सकता है किन्तु मज्जलाशासनपरक 
एवं मद्भलाचरणपरक है। मा” का अर्थ लक्ष्मी--श्रीसीता है | निषाद 
का अर्थ निवास है, मानिषाद सम्बोधन है। मह॒षि कहते हैं--हे मानिषाद ! 
श्रीनिवास ! आप अनन्तकाल तक प्रतिष्ठा प्राप्त करें क्योंकि आप ने रावण 
मन्दोदरी रूप जोड़े में से काम मोहित रावण का वध कर देवताओं को सुख 
प्रदान किया हैं। अतः अनन्तकाल तक विजथ को प्राप्त करें। इस प्रकार 
इृष्ट देवता का स्मरण कर मह॒षि ने मज़ा लाचरण भी किया है। 


२. मानिषाद प्रतिष्ठां त्वमगमः शाश्वतीः समाः। 
यत्‌॒ क्रौद्धमिथुनादेकमवधी: काममोहितम्‌ ॥ 

'क्रत्न॒ गतिकौटिल्याल्पीभावयो:” इस धातु से निष्पन्न क्रोन्न हु 
(टिल गमन एवं कश अर्थ का प्रतिपादक है । रावण कुटिल है अत: उसको 
पहाँ क्रौ़् कहा गयां है। इस श्लोक से सातों काण्डों की कथा का भी. 
संकेत है। 'मानिषाद' से बालकाण्ड में श्रीसीताराम विवाह की कथा, 
'प्रतिष्ठां त्वमगमः इससे पिता को आज्ञापाकहृत छप प्रतिष्ठा सम्बन्धी 
अयोध्याकाण्ड की कथा, 'शाग्वती: समा: इससे ऋषिगण के समक्ष को गई 
राक्षसवध की प्रतिज्ञा से अरण्यकाण्ड को कथा, तारा-वालि के जोड़े में से 
बालि का वध किया यह अथ॑ भी क्रौद्च शब्द से ही स्पष्ट है अतः किष्किधा 
काण्ड की कथा का संकेत किया गया है। क्रौज्च का अर्थ छश भी है, 
श्रीसीतारामजी एक दूसरे के विरहजन्य वलेश से दुबंल हैं अतः क्रौज्च 
शब्द से सुन्दरकाण्ड की कथा का संकेत है। कुटिल रावण का वध लंड ने 
किया अतः क्रौद्ध दब्द से लंकाकाण्ड की कथा का संकेत किया गया हे | 
दण्डकारण्यवासी ऋषिमुनियों की पत्नियों के दर्शन की अभिलाषा से 
जगब्नननी श्रीजांनकीजी वन में गईं तथा लोकापवाद के कारण उनका 
परित्याग कर दिया गया अतः उन्हें असाधारण पीड़ा का अनुभव हुआ । 
क्रौद्च शब्द से ही उत्तरकाण्डकी कथा का भी संकेत किया गया | इस अ्रका: 
सप्तकाण्डात्मक कथाओं का इस इलोक में संकेत किया गया है--ऐसा श्रायः 
समस्त टीकाकारों का मत है। “मानिषाद' में मा शब्द प्रथम श्रीसीताजी 
का वाचक है अतः श्रीसीताचरित प्रधान यह आदिकाव्य है इस विषय का 
भी संकेत है। मह॒षि ने भी कहा है कि समस्त श्रीरामायण महाकाव्य 
श्रीसीताजी का महान्‌ चरित है-- काव्य रामायणं हृत्स्नं सीतायाइचरितं 
महत्‌ । 3 काव्य का बीज व्यज्भच है अतः अनेक व्यज्धय अर्थों का इस महा 
काव्य में संकेत है । 'मानिषाद' इस इलोक से मज्गलाशासनपरक तथा सप्त 
काण्डात्मक अर्थ का व्यजड्भय भी अनुशोलन योग्य है । 


मह॒षि 'मानिषाद' इस इलोक का ही ध्यान कर रहे थे इतने में ब्रह्माजी 
उनके समीप पधारे । मह॒धि ने उत्तका पूजन किया किन्तु मन से उसी इलोक 
का गान करते हुए विचार कर रहे थे । तब ब्रह्माजी ने हँसते हुए कहा कि 
आपने मानिषाद इस वाक्य के द्वारा उन्दोबद्ध इ्लोक की ही रचना की है. 
अतः चिन्ता करने की आवश्यकता नहीं है । मेरी इच्छा से ही यह सरस्वती 
०० जिद्ना पर प्रकट हुई हैं । वास्तव में भगवान्‌ की कृपा एवं प्रेरणा 
से ही मेंने आपके समीप सरस्वती को भेजा है। ऋषिश्रेष्ठ ! आप श्रीराम- 

चरित की रचता करें। चिरकाल से आपने श्रीराममंत्र का अनुष्ठान किया 
है। श्रीरामनाम के अनुसन्धान से आपका हृदय अत्यन्त निर्मल हो गया है 
अतः आप ही श्रीरामचरित का निर्माण कर सकते हैं। आपके अतिरिक्त 
अन्य किसी में ऐसी सामथथ्य नहीं है। आपने श्रीनारदजी से जो श्रीराम- 
चरित संक्षिप्त रूप से श्रवण किया है उसका वर्णन करें। श्रीलक्ष्मण श्री- 
भरत आदि भ्रातासहित श्रीसीतारामजी के गुप्त-प्रकट सभी चरित जो आप 
को अभी तक श्रवणगोचर नहीं हुए हैं वे समस्त रहस्य विदित हो जायेंगे, 
एक भी वाणी आपकी इस काव्य में असत्य नहीं होगी । श्रवणमात्र से ध्यान 
समाधि को भी तीरस करने वाली, मनको रमण कराने वाली पापोंका हरण 
करते वाली श्रीरामकथा को आप इलोकबद्ध करें। जब तक पव॑त एवं 
नदियाँ रहेंगी तब तक श्रीरामकथा का सातों लोकों में प्रचार-प्रसार होता 
रहेगा । जब तक इस श्रीरामकथा का प्रचार होता रहेगा तब तक आप मेरे 
लोक में निवास करेंगे। इस प्रकार ब्रह्माजी वरदान देकर अपने लोक चले 
गये | महषि ने भगवान्‌ श्रीराम का ध्यान कर श्रीरामायण की रचना का 
संकल्प किया। पूव॑ में महषि ने श्रीनारदजी के मुख से संक्षिप्त श्रीरामकथा 
का श्रवण किया था। अब उन्होंने विशद रूप से श्रीरामचरित को जानने 
को इच्छा से कुशासन पर आसीन होकर आचमन किया तथा हाथ जोड़कर 
अपने गुरुदेव श्रीनारदजी एवं अपने इष्ट देवता श्रीसीतारामंजी का ध्यान 
किया । ध्यान में ही उन्होंने श्रीसीतारामजी के हास-विलास, भाषण, गति 
युद्ध आदि चेष्टाओं का भलीभांति दर्शन किया । बाललीला, विवाहलीला, 
वनलीला, रणलीला, राज्यलीला आदि समस्त लीलाओं का उन्होंने ध्यान 
में ही साक्षात्कार कर लिया | 


अर्थ, धरम, काम, मोक्ष-चारों पुरुषार्थों से युक्त तथा सभी के श्रवण एवं 
मन को हरने वाले विविध रत्नों से परिपूर्ण समुद्र की भाँति श्रीमद्रामायण 
की महषि ने रचना की। जन्म से लेकर श्रीसीता विवासन पर्यन्त समस्त 
चरित्रों का वर्णन किया । 

जब श्रीराघवेन्द्र का राज्याभिषेक हो गया तब मह॒षि ने श्रीरामायण 


की रचना की । इसमें चौबीस हजार श्लोक, पाँच सो सर्ग तथा उत्तरकाण्ड 
सहित सात काण्डों का प्रतिपादन किया है? । परत्व प्रतिपादन व अयोध्या- 


१. चतुविशत्सहस्लाणि इलोकानामुक्तवानृषिः । 
तथा सर्गशतान्‌ पञ्च षट्काण्डानि तथोत्तरम्‌ ॥। 

वासी चर-अचर को मोक्ष प्रदान करने के कारण उत्तरकाण्ड का ः 
महत्त्व है अतः उत्तरकाण्ड का पृथक्‌ वर्णन किया गया हैं । श्रीगोविन्दराज 
हैं निक॑ पुस्तकों में सर्ग एवं इलोकों का जो भेद है वह सम अनेक 
चतुर्यग व्यतीत होने के कारण ही है अथवा महर्षि ने पूर्व में इतने सर्गों एवं 
इलोकों की रचना का संकल्प किया। ग्रन्थ की समाप्ति तक कुछ वृद्धि हो गई 
तो कोई आइचर्य नहीं है। जब मह॒षि-ने श्रीरामायण की रचना ३: तब 
उन्हें पुनः चिन्ता हुई कि इस प्रन्थ को कण्ठस्थ कोन करेगा ? इतने में श्री- 
कुशलवजी ने महर्षि के>़रणों में श्रणाम कर कहा हे कि हम इस ग्रन्थ को 
कण्ठस्थ करेंगे । श्रीकुशलूवजी बड़े बुद्धिमान वेदों में पारंगत एवं संगीत 
शास्त्र में तिष्णात थे अतः महषि ने परमयोग्य दोनों भ्राताओं को वेदार्थ॑ 
का विस्तार करनेवाली इस रामायण का: उपदेश किया ) । 

समग्र रामायण काव्य श्रीसीताजी का महान चरित है। इसमें रावण 
वध की कथा है मह॒षि ने इसकी रचना की *। शब्द प्रधान वेद प्रभुसम्मित 
प्रबन्ध है, अर्थ प्रधान इतिहास पुराण आदि सुहत्सम्मित तथा व्यद्धव 
प्रधान काव्य कानन्‍्तासम्मित प्रबन्ध कहा गया है। श्रीरामायण कान्‍्ता- 
सम्मित प्रबन्धकाव्य है क्योंकि इसमें श्रीसीताचरित की प्रधानता है । 
प्राणिमात्र को जो रमण करावे उसी को 'राम' कहते हैं--रामो 
रमयतांवरः ॥ श्रीराम का जो प्रतिपादन करे उसको रामायण कहते हैं । 
'स रामः अय्यते प्रतिपाद्यते अनेन इति रामायणम््‌। अय गतौ-धातु से कार्य 
में ल्युट्‌ प्रत्यय करने से रामायण दब्द निष्पन्न होता है। 'रामस्य अयनं 
रामायणस्तुः तो प्रसिद्ध ही है। तनिश्कोकीकार ने एक अर्थ यह भी किया 
है- रमाया इदं चरितस््‌ रामस्‌, तस्यायनस रामायणस्र्‌ ।' रमा श्रीकिशो रीजी 
के सम्बन्धी तत्त्व को राम कहते हैं उनके अयन होने से भी रामायण नाम 
करण सम्भव है। श्रीसीताचरित की पवित्रता से श्रीरामचरित की उत्कृष्टता 
कही गई है--श्रीमद्रामायणमपि पर प्राणिति त्वच्चरित्रे' | महाभारत में 
उपाय (साधन) स्वरूप का तथा रामायण में श्रीजी के पुरुषकार (अगुवाई) 


॥<-# उनका 4 जंआाााइ न... दिल 


१. कुशीलवबो तु धर्मज्ञौ राजपुत्रौ यशस्विनौ। 
भआ्रातरो स्वरसम्पन्नौ दर्दर्शाश्रम वासिनौ॥। 
स॒तु मेधाविनो दृष्ट्वा वेदेष परिनिष्ठितौ। 
वेदोपबृंहणार्थाय तावग्राह्मत प्रभु: 

२. काव्यं रामायणं कृत्स्नं सीतायाइचरितं महत्‌ । 
पौलस्त्यवधमित्येवभः 'वकार चरितव्रतः॥। 

का वर्णन है। गीता में भगवत््राप्ति का उपाय शरणागति हैं तथा रामायण 
में जगल्नननी श्रीजानकीजी की कृपा से ही श्रीरघुताथजी की प्राप्ति कही 
गई है| 

श्रीसीताचरित होने के कारण ही श्रीराधवेन्द्र ने श्रीकुशलवजी से इसका 
हर किया । श्रीराधवेन्द्र धीरोदात्त नायक हैं, धीरोदात्त नायक अपनी 
प्रशंसा न स्वयं करते हैं न श्रवण करना चाहते हैं वे बड़े क्पाल होते हैं-- 
'कृपावानविकत्त्थन: यदि शीरामायण श्रीरामचरित प्रधान होता तो प्रभु 
स्वयं इसके श्रोता नहीं होते । 

'सीतायाश्चरितं महत्‌' श्रीसीताचरित का विशेषण 'महान्‌” है। श्री- 
जानकीजी की अहैतुकी कृपा के कारण ही उनके चरित की महामहिमा 
है। श्रीराघवेन्द्र शरणागति करने पर जीव पर कृपा करते हैं किन्तु श्री- 
जानकीजी शरणागति के बिना ही जीवों पर कृपा करती हैं। अपराध युक्त 
जीवों पर कृपा करने के कारण ही प्रभु के चरित की अपेक्षा श्रीजानकीजी 
का चरित महान है श्रीगुणरत्नकोष में कहा गया हैं कि मात: श्रीमेथिलि ! 
आपने ताजा अपराध करनेवाली राक्षसियों की हनुमानजी से रक्षा कर 
श्रीरामजी की सभा को लघुतर बना दिया क्योंकि जयन्त एवं विभीषण की 
रक्षा प्रभु ने तब की जब उन्होंने उनकी शरणागति कौ किन्तु राक्षसियों 
की रक्षा तो आपने बिना शरणागति के की | अतः मुझ जेसे अपराधी के लिए 
आपकी अहैतुकी कृपा ही एकमात्र आश्रय एवं सुखप्रद हो क्षान्तिस्तवाक- 
बस्मकी।' आचार्यों ने रामायण को शरणागति मंत्र का व्याख्यान तथा 
श्रीमदभागवत को अष्टाक्षर मंत्र का व्याख्यान स्वीकार किया है । इस 
प्रकार औ्रीरामायण श्रीसीताजी का महान्‌ चरित हैं। गोस्वामीजी ने भी 
सतीशिरोमणि श्रीसीताजी की गुणगाथा को ही श्रीरामयश की निर्मलता का 
कारण माना हैं। श्रीसीताजी के निम॑ल चरित से ही श्रीरामचरित को 
निर्मंलता सिद्ध होती है । इस प्रकार श्रीसीताचरित की प्रधानता के साथ 
महर्षि ने श्रीरामायण का निर्माण किया | श्रीरामायण महाकाव्य पाठ करने 
एवं गान में मधुर, द्वुत, मध्य, बिलूम्बित तीनों गतियों से युक्त पड़ज ऋषभ 
गन्धार आदि सात स्वरों से विभूषित बीणा एवं ताल के साथ गान योग्य 
तथा श्वुज्भार करण हास्य आदि सभी रसों से अनुप्राणित है। बिम्ब से 
श्रंकट प्रतिबिम्ब की भाँति दोनों श्राता कुश लव श्रीरामजी के शरीर से 
उत्पन्न युगल श्रीराम ही प्रतीत होते थे । वे समस्त ग्रन्थ को कप्ठस्थ कर 

ऋषियों, साधुओं एवं ब्राह्मणों के समांगम स्थल पर रामायण का गान 8:82: 
करते थे । एक दिन अनेक महर्षियों की मण्डली एकत्र थी, उसमें कुश 
लवजी उपस्थित थे। उस सभा में महात्माओं के समीप बेठकर दोनों 
भ्राताओं ने श्रीरामायण का गान किया। उस गान का श्रवण करते ही 
महात्माओं के नेत्रों से प्रेमाश्नु की धारा प्रवाहित होने लगी सभी महात्मागण 
विस्मित होकर साधुवाद देने लगे । सभी रामायण एवं कुशरूव की प्रशंसा 
करते हुये बोले--अहो ! इन बालकों के गीत में कितना माधुर्य है, इलोकों 
की मधघुरता तो नितान्त अद्भुत है यद्यपि इस काव्य में वणित घटना बहुत 
पर्व हो चुकी है फिर भी इन दोनों बालकों ने ऐसा रसमय गान किया है कि 
बहुत पूर्व की घटना को प्रत्यक्ष कर दिया है। ऐसा प्रतीत होता है कि इस 
काव्य में वाणित समस्त लीलायें अभी आँखों के सामने हो रही हैं । 

उनके गान से आनन्द विभोर किसी मुनि ने उठकर पुरस्कार के: 
रूप में अपना कलश दे दिया, किसी ने वल्कल बस्त्र दे दिया, किसी 
ने मृगचर्म॑ तथा किसी ने यज्ञोपवीत दे दिया। एक महात्मा ने कमण्डल्‌ 
दिया तो दूसरे ने मुझ की मेखला दे दी, किसी ने आसन किसी नें 
कोपीन भेंट कर दिया। किसी ने कुठार किसी ने गेरुआ वस्त्र, किसी 
ने चीर दे दिया। आनन्द में निमग्न होकर किसी ने जटा बाँधने 
को डोरी दी तो किसी ने समिधा बाँधने के लिये रस्सी दी। एक 
महात्मा ने यज्ञपात्र भेंट कर दिया, एक ने काष्ठभार समपित कर दिया, 
किसी ने गूलर का बना हुआ पीढ़ा अपित किया । जो दिगम्बर महर्षि थे 
जिनके पास कौपीन भी नहीं थी उन्होंने दोनों श्राताओं को आश्ीर्वाद देते 
हुए कहा वत्स : तुम दोनों का कल्याण हो तथा दोनों की आयु की सदा वृद्धि 
हो । इस प्रकार समस्त मह॒षियों ने अपनी-अपनी वस्तुएं न्‍्योछावर कर 
दोनों भ्राताओं को अनेक वरदान दिये। सभी ने कहा कि महर्षि 
वाल्मीकि द्वारा वर्णित यह काव्य परवर्ती कवियों के लिये श्रेष्ठ आधारशिला 
सिद्ध होगा । एक समय राजकुमार कुशलूवजी अयोध्या की गलियों तथा 
राजमार्गों पर रामायण के मधुर इलोकों का गान करते हुए विचरण कर 
रहे थे उनकी सवंत्र प्रशंसा हो रही थी। कणं परम्परा से श्रीभरतजी ने 
सुना ओर श्रीभरतजी ने श्रीराघवेन्द्र से दोनों राजकुमारों की प्रशंसा की 
तथा कहा प्रभो ! दो राजकुमार मह्॒षियों की सभा में वीणा के स्वर एवं 
ताल के साथ रामायण का ऐसा सरस गान करते हैं कि सभी मुनिगण 
आनन्द में विभोर हो गये हैं। प्रभु ने श्रीभरतजी से दोनों राजकुमारों को 

दरबार में सादर लाने का आदेश दिया। जब श्रीभरतजी ने दोनों राज- 
कुमारों को दरबार में रामायण गान के लिये आमन्त्रित किग्रा तब दोनों 
भ्राता बोले--हम लोग मुनिकुमार हैं | गुरुदेव की आज्ञा के बिना राजा के 
दरबार में नहीं जा सकते हैं। जब कुशलवजी ने गुरुदेव म्॒धि वाल्मीकि से 
आज्ञा माँगी तब उन्होंने मुनि मण्डली, यज्ञशाला, राजमार्ग एवं राजदरबार 
में रामायण गान करने की आज्ञा दी। मुनिवर ने कहा--वत्स ! तुम लोग 
अमण करते हुये आनन्द के साथ सम्पूर्ण रामायण काव्य का गान करो | 
ऋषियों, ब्राह्मणों के स्थानों पर गलियों एवं राजमार्गों पर देश-देश से 
समागत राजाओं के निवास स्थानों पर इसे काव्य का गान करना। राजा- 
धिराज श्रीरामचन्द्रजी के महल में भी जाकर इस काव्य का गान 
करना । बालकों ! सुमधुर फलों का ही भक्षण करना: इससे तुमको न तो 
धकावट होगी न तुम्हारे कण्ठ की मधुरता जायगी। अन्न मिष्ठान्न आदि के 
भक्षण से स्वर विक्ृत हो जाते हैं कण्ठ अवरुद्ध हो जाता है । यदि महाराज 
श्रीरामचन्द्रजी तुमसे गान के लिये आग्रह करें तो उनके समक्ष विनयपूर्वक 
इस काव्य का गान करना | मह॒षि को भय था कि कहीं बालकों को गान 
करते समय यह ज्ञात हो जायगा कि यही राजा श्रीरामचन्द्रजी हैं जिन्होंने 
भेरी माताजी को वन में भेज दिया है। साथ ही उन अयोध्यावासियों पर 
भी क्षुभित हो सकते हैं जिनके द्वारा मिथ्या दोषारोपण के कारण प्रभु ने 
लोकापवाद से भयभीत होकर श्रीजानकीजी का परित्याग किया था । 
अतः सावधान करते हुए कहते हैं कि तुम दोनों भ्राता विनयपुर्वक एका- 
ग्रचित्त से रामायण का गान करता अन्य विषयों पर ध्यान नहीं देना । 
प्रतिदिन बीस-बीस सर्गों का मधुर स्वर से गान करता | यह श्रीमद्‌- 
वाल्मीकिरामायण का मास पारायण हैं । 


बीस-बीस सर्गों के पाठ से एक मास में रामायण सम्पूर्ण हो जायगी । 
महषि कहते हैं->धन का तनिक भी लोभ नहीं करना। तुम लोग विरक्त 
महात्मा के शिष्य ही, आश्रम में कन्द मूल फल भोजन करते हो, द्रव्य 
का स्पर्श नहीं करते अतः आश्रम में रहने वाले वनवासियों को धन से 
क्या प्रयोजन ? 

इस प्रकार महर्षि से आज्ञा श्राप्त कर दोनों भ्राता श्रीरामजी के दरबार 
में पधारे। प्रभु ने उनका ग्रथोचित सम्मान किया तत्पदछ्चात्‌ श्रम 2 
सिंहासन पर विराजमान हो गये | मन्त्री एवं भ्रातागण उनके समीप 

थे | अत्यन्त सुन्दर उन दोनों बालकों को देखते हुए श्रीराघवेन्द्र ने श्रीभरत, 
श्रीलक्ष्मण एवं श्रीशत्रुघ्तन से लवकुश जी के मधुर गान का सावधान होकर 
सुनने का आंग्रह किया । दोनों भाइयों ने वीणा पर मधुर स्वर से ताल एवं 
लय के साथ रामायण काव्य का गान प्रारम्भ किया । उस अद्भुत श्रवण 
सुखद गांत को सुनकर श्रोताओं के शरीर ह्ष से रोमाड्चित तथा हृदय 
आनन्द से प्रफुल्लित हो गये । 2 

उसी समय भगवान्‌ श्रीराम ने अपने [ से कहा--ये कुमार 
मनिबेश में होने पर भी राजोचित लक्षणों से युक्त हें । गायक होने पर भी 
महान्‌  तपस्वी हैं। यह काव्यगान श्रीसीताचरित्र से पं होने के कारण 
महान्‌ प्रभाव से सम्पन्न है. तथा मेरा भी सत्ताधारक है अतएव आपलोग 
भी ध्यांनपूर्वक इसका श्रवण करें । श्रीरामभद्र द्वारा श्रोताओं को प्रोत्साहित 
करने के पश्चात्‌ श्रीराम के सादर आग्रह से प्रेरित होकर दोनों भाई 
मार्ग विधान से काव्य का गान करने छगे | इसी बीच स्वर्ण सिंहासन पर 
. विराजमान राजा श्रीराम धीरे-धीरे सिंहासन से उतरकर सभा के मध्य में 
आ गये क्योंकि स्वयं को एकाकी अनुभव कर रहे थे तथा वक्‍ता नीचे एवं 
श्रोता ऊपर यह उचित नहीं था। अतएवं अन्य श्रोताओं के मध्य में 
विराजमान होकर कान्ताकथा के श्रवण द्वारा अपनी सत्ता लाभ प्राप्त करने 
को इच्छा से गान्न में अत्यन्त आसक्तचित्त हो उसका श्रवण करने लगे । 


श्रीकुशलवजी ने बालकाण्ड से अपना गायन प्रारम्भ किया था। 
उन्होंने कहा--पूर्वकाल में यह सम्पूर्ण पृथ्वी प्रजापति मनु से लेकर जिन 
जयशाली राजाओं के अधिकार में रही तथा जिस कुल में राजा सगर 
पतन हुए उनके साठ हजार पुत्र यात्रा के समय उनके साथ चलते थे 
जिन्होंने समुद्र को खुदवाया था। इसी प्रतापी इक्ष्वाकुवंश में रामायण 
नाम से प्रसिद्ध ऐतिहासिक काव्य उत्पन्न हुआ । अब हमलोग धमं, अथें, 
काम ओर भोक्ष प्रदायक इस काव्य का पूर्ण रूप से गान करेंगे अतः दोष- 
दृष्टि का परित्याग कर आपलोगों को भर क्तिपुवैक इसका श्रवण करना 
चाहिए | 

परम पवित्र सरय्‌ नदी के 
एवं प्रसिद्ध कोशल नाम का ए 
निर्मित छोक विख्यात अयोध्या 
पुरी बारह योजन [ अड़तालि 


तट पर स्थित प्रचुर धन धान्य से सम्पन्न 
के महान्‌ देश है । उसमें महाराज मनु द्वारा 
नाम की नगरी है । शोभा सम्पन्न वह महा- 
स कोस | लम्बी तथा तोन योजन [ बारह 

कोस | चौड़ी है। यह अयोध्या के मूलनगर का विस्तार है किन्तु उपनगर 
का : कप अनेक योजन है। प्रतिदिन जल से सिंचित तथा खिले हुए 
पृष्पों से सुशोभित सुन्दर राजमार्ग उस पुरी की शोभा बढ़ाते हैं। जिस 
प्रकार स्व में इन्द्र ते अमराबती पुरी को बसाया था उसी प्रकार महान 
राष्ट्र को वृद्धि करने वाले राजा दशरथ ने विशेष रूप से अयोध्यापुरी को 
बसाया तथा उसका न्यायपूर्वक शासन करते थे। सम्पूर्ण अस्त्र-शस्त्रों यन्त्र 
एवं बहुमूल्य रत्तों से परिपृर्ण उस नगरी की शोभा निराली है। 


उस अजेय पुरी में अनेक उद्यान, वन, पशुधन, सुन्दर रत्नमय अनेक 
महल तथा स्त्रियों के क्रीड़ाभवन हैं। सामन्तों, नरेशों, वेश्यों, शिल्पियों से 
अयोध्यानगरी आवृत्त हैं। वीणा मृदंग आदि वाद्यों की मधुर ध्वनि से वह 
सर्वोत्तम नगरी सदा निनादित रहती हैं। विद्वान, दानी, मह॒षिकल्प 
ऋषियों से सुशोभित अयोध्यापुरी का राजा दशरथ स्नेहपूरव॑ंक परिपालन 
करते थे । प्रजा का राजा के प्रति अत्यन्त स्नेह थां। इक्ष्वाकुकुल के अति- 
रथी वीर राजा दशरथ महृषियों के दिव्यगुणों से सम्पन्न लोकविख्यात 
राजषि थे। उसमें निवास करने वाले नागरिक धर्मात्मा, बहुश्नुत, निर्लोभ, 
सत्यवादी तथा सदा प्रसन्न रहनेवाले थे | अयोध्या में कहीं भी कोई मनुष्य 
कामी, कृपण, क्रर, मूखे, या नास्तिक नहीं था। सम्पूर्ण नरनारी धर्मशील 
एवं संयमी, थे शील सदाचार से सम्पन्न वे सब महृषियों की भाँति निर्मल 
थे | सभी लोग मुकुट, कुण्डल तथा पुष्पहार धारण करते थे । सम्पु् प्रजा 
प्रचुर भोग सामग्रियों से सम्पन्न होनेपर भी शरीर एवं मन से पवित्र थी | 
चन्दन व सुगन्ध से लिप्त सभी के अंग थे। वे पवित्र अन्न का भोजन करने 
वाले, उदार एवं आत्मवान्‌ ( मन को वश में रखनेवाले ) थे। पुरुष वर्ग 
भी बाजबन्द, स्वर्णपदक, स्वर्णकड़ा आदि आभूषण धारण करते थे। सभी 
थाज्ञिक चरित्रवान्‌, सदाचारी, जितेन्द्रिय एवं स्वाध्याय करने वाले थे | 
सभी सुन्दर रूपसम्पन्न, राजभत्तिपूर्ण, पुत्रपोत्रादि परिवार सम्पन्न, 
अतिथिपजक, दीर्घायु तथा वर्णाश्रम धमनिसार कर्तव्य का पालन करने 


वाले थे | 
बीरयोद्धा, उत्तम अध्व, दरियाई घोड़े, मदमत्त गजराज अयोध्या की 
राजसम्पत्ति थे। महाराज दशरथ ने अपने समस्त शत्रुओं को नष्ट कर 


दिया था अतएव अयोध्या का नाम अपराजिता होने के कारण साथंक था। 
राजा दशरथ के आठ मन्त्री--धृष्टि, जयत्त, विजय, सुराष्ट्र, राष्ट्रवधन, 

अकोप, धर्मंपाल तथा सुमन्‍्त्र अथ॑शास्त्र के ज्ञाता व यशस्वी थे । ह 
कार्यों में संलग्न वे सभी मन्त्री राजा के अत्यन्त हितैषी थे। ऋषिश्रेष्ठ 
वसिष्ठजी महँषि वामदेव राजा के पुरोहित थे । इनके अतिरिक्त सुयज्ञ, 
जॉबालि, काइ्यप, गौतम, दोर्घायु मार्क॑ण्डेयजी और कात्यायन महाराज के 
मन्‍्त्री थे। गुप्तचरों द्वारा उन्हें सम्पूर्ण गुप्त समाचार प्राप्त होते रहते थे । 
व्यवहारकुशल, सौहाद सम्पन्त एवं न्यायप्रिय थे। कोष के संचय, 38099: 
में सदा तत्पर रहते हुए वे मन्त्रिगण अपने स्वामी राजा दशरथ में अत्यन्त 
अनुरक्त थे। विदेशों में भी उन्हें ख्याति प्राप्त थी। ऐसे सद॒गुण _ सम्पस्न 
मन्त्रियों के साथ राजा दशरथ सम्पूर्ण भूमण्डल का शासन करते थे । 


सनन्‍्तानविहीन राजा के मन में एक बार संकल्प हुआ कि क्‍यों न में 
पुत्र प्राप्ति के लिए अश्वमेध यज्ञ करूँ ? इस विचार के उत्पन्न होते ही 
उन्होंने मह॒षि वसिष्ठ सहित अन्य मह॒षियों के समक्ष अपनी अभिलाषा प्रकट 
की । सभी ऋषियों ने इस शुभ प्रस्ताव की प्रशंसा कर अपनी सहमति 
प्रकट की । 


उन्होंने कहा राजन्‌ ! अब आप यज्ञ सामग्री का संग्रह करायें, यज्ञ 
सम्बन्धी अश्व भूमण्डल पर छोड़ा जाय तथा सरय के उत्तर तटपर यज्ञभूमि 
का तिर्माण हो । स्वमनोनुकूल वचन सुनकर राजा दशरथ के नेत्र हु से 
चंचल हो गये | उन्होंने मह॒षियों के कथनानुसार मन्त्रियों को आज्ञा दी। 
तत्पश्चात्‌ मन्त्रियों को बिदाकर राजा अपने महल में प्रविष्ट हुए और 
रानियों से कहा-देवियों ! आप दीक्षा ग्रहण करें, मैं पुत्रप्राप्ति के लिए यज्ञ 
करूगा। उस मनोहर शुभ संवाद को सुनकर रानियों के भी मुखकमल 
विकसित हो उठे | अद्वमेवयज्ञ की चर्चा सुनकर सुमन्त्रजी ने राजा से 
एकान्त में कहा--महाराज ! पूव॑काल में ऋषियों के समक्ष श्रीसनत्कुमार 
जी ने आपकी पुत्रप्राप्ति विषयक कथा का वर्णन किया था उसे आप श्रवण 
करें। मह॒षि कश्यप के विभाण्डक नामक एक प्रसिद्ध पुत्र हैँ उनके भी 
ऋष्यश्यंग त्ताम के एक पुत्र होंगे। वन में पिता के समीप रहने के कारण 
वे अन्य किसी को नहीं जानते थे । ब्रह्मचारों मुनि ऋष्यश्ुंग का समय यज्ञ 
में रा पिता की सेवा में व्यतीत होता था। उसी समय अंगदेश में घोर 
अनावृष्टि हुईं। वहाँ के राजा रोमपाद भी वर्षा न होने के कारण अत्यन्त 
व्यथित हुए | रा से विचार विमर्श कर प्रायब्चित्त का उपाय पूछा । 
विद्वान्‌ ब्राह्मणों ने विभाण्डक ऋषि के वेद विद्‌ पुत्र ऋष्यश्यृंग को अंगदेश 

में बुलाकर राजा से अपनी कन्या शान्ता देने की सलाह दीं। ब्राह्मणों के 
वचन सुनकर राजा चिन्तित हो गये कि परम विरक्त मर्हषि को यहाँ 
किस प्रकार लाया जाय ? 


पुरोहितों ने बहुत सोच विचार करने के बाद गणिकाओं [ वेश्याओं | 
की सहायता से उन्हें मुनिकुमार को अंगदेश में लाने की भाज्ञा दी। इस 
प्रकार राजा ऋष्यशूंग महषि को अंगदेशमें बुलाएँगे तथा उन्हें अपनी कन्या 
समपित करेंगे। राजा रोमपाद आप के मित्र हैं अतः ऋष्यश्यृग आप के 
जमाता हुए। अतएव बे ही आप को पुत्र प्राप्ति विषयक यज्ञकर्मं कराने में 
समर्थ होंगें यह सनत्कुमारजी की कही हुई कथा मैंने आप से निवेदन की 
है। राजा दशरथ ने प्रसन्न होकर सुमन्त्रजी से कहा कि आप स्पष्ट रूप से 
बताये कि राजा रोमपाद किस प्रकार ऋष्यश्चृंगजी को अंगदेश में लाये थे। 


सुमन्‍्त्रजी ने कहा--राजन्‌ ! महर्षि ऋष्यश्यृंग का अद्भुत वेराग्य 
वास्तव में प्रशंसनीय था। वे केवल तपस्या और स्वाध्याय में निमग्न रहते 
थे। बाल्यकाल से यौवनपय॑न्‍्त वे कभी भी नगर या ग्राम में नहीं गये थे 
अतः उन्हें स्त्री पुरुष का भेद ज्ञात नहीं था और न ही वे वहाँ के विषय 
भोगों से परिचित थे। राजा की आज्ञा प्राप्त कर नगर की मुख्य गणिकाएँ 
वस्त्राभूषणों से अलंकृत होकर उस महान वन में गयीं। ऋषि के आश्रम 
से कुछ दूर ठहरकर वे सब उनके दर्शन का प्रयत्न करने लगीं। एक दिन 
अकस्मात्‌ भ्रमण करते हुए मुनिकुमार उन वराद्धनाओं के निवासस्थान 
के समीप पहुंच गये। उस समय वे मधुर स्वर से गान कर रही थीं मुनि- 
कुमार को देखकर सब उनके समीप चली आयीं तथा परिचय पूछने लगीं । 
ऋष्यश्चृंग ने अदृष्टपूर्व उन परम सुन्दरियों को स्नेह को दृष्टि से देखा 
तथा अपनी ही भाँति उन्हें भी ऋषिकुमार ही समझा। वे बोले मेरे पिता 
का नाम विभाण्डक है। में उनका औरस पुत्र ऋष्यश्वंग हँ। यहीं समीप 
हमारा आश्रम है आप सब वहाँ चलें में विधिपवंक आप सबकी पूजा करूँग। 
वे सब तो चाहती ही थीं कि किसी प्रकार ऋषिकुमार आऊऋृष्ट हों तो हम 
उन्हें अंगदेश ले जाएँ। अपनी मनोनुकूछ बात सुनकर हषित होकर सभी 
ऋष्यश्ूंग के आश्रम पर गयीं | अध्यं, पाद्य एवं फल मूल से ऋषिकुमार ने 
उनका सत्कार किया। गणिकाओं ने भी ऋषिकुमार को मोदक आदि 
विविध पक्ान्न -अपित किये । ऋष्यश्यृंग जी ने इससे पूर्व मिठाई का दर्शन 
तो किया नहीं था अतः उनका रसास्वादन कर ऋषिकुमार ने उत्त मोद- 

पदार्थों को स्वादिष्ट फल ही समझा | पदचात्‌ सुन्दरी 54५ 
ाध के आगमन के भय से भयभीत होकर ब्रत अनुष्ठान का बहाना बना- 
कर शीघ्र ही वहाँ से चलीं गयीं । 


गणिकाओं के सौन्दय॑ व स्नेह से आक्ृष्ट होकर ऋषिकुमार दूसरे दिन 
पुनः उनके निवास स्थान पर पहुँचे | भंगवद्ययेरणा से के ऋष्यश्वगजी को 
अपने समीप आते देखकर वे स्त्रियाँ प्रसन्‍नता से खिल उठीं ओर बोलीं 
सौम्य ! आइये, आज आप हमारे आश्रम पर चलें। यद्यपि यहाँ विविध 
प्रकार के फल मूल प्राप्त हैं किन्तु हमारे यहाँ भी विशेषरूप से इन 
सबका प्रबन्ध किया जाएगा। ऋषिकुमार को अपने अनुकूल व प्रसन्न 
करके गणिकाएँ उन्हें सादर अंगदेश में ले आयीं। अंगदेश में 
प्रविष्ट होते ही इन्द्रदेव ने सम्पूर्ण जगत्‌ को प्रसन्‍त करते हुए सहसा 
वर्षा प्रारम्भ -कर-दी | वर्षा होते ही राजा ने अनुमान कर लिया कि 
तपस्वी ऋषिकुमार आ गये हैं । राजा ने अत्यन्त विनम्रतापूवक मह॒षि 
ऋष्यश्यृंगजी को प्रणाम किया तथा विधिवत सत्कार कर उनसे वरदान 
माँगा कि आपके पिताजी का व आपका कृपाप्रसाद मुझे प्राप्त हो । राजा 
ने यह वरदान इसलिये माँगा कि कहीं कपटपूर्वक ऋष्यश्थुंगजी को अंगंदेश 
में ले आने का रहस्य जानकर इनके पिता विभाण्डक मुनि तथा स्वयं 
मुनिकुमार अप्रसन्‍त या कुपित होकर मुझे शाप न दे दें। ऋष्यश्यृंगजी 
ढारा अभयदान दे देने पर राजा रोमपाद शान्तचित्त से महषि ऋष्यश्युंगजी 
को अपने अन्तःपुर में ले गये तथा अपनी कन्या राजकुमारी शान्ता का 
उनके साथ विधिपूर्वंक विवाह करके अत्यन्त हथित हुए । इस प्रकार महा- 
तेजस्वी ऋष्यश्युंग जी मनोवाड्लछित भोग प्राप्त कर अपनी भार्या शान्‍्ता 
के साथ सुखपूव॑ंक राज महल में निवास करने लगे । 


राजेन्द्र ! सनत्कुमार जी ने ऋषियों से कहा था कि इशक्ष्वाकुकुलोत्पन्न 
"जा दशरथ भी सनन्‍्तानविहीन होंगे। पृत्रप्राप्ति व वंश की रक्षा की 
भावना से वे अपने मित्र अंगराज के पास जाकर उनके जामाता तपस्वी 
ऋष्यश्वग को शान्ता सहित अयोध्या लाकर अप ना यज्ञ सम्पन्न कराएंगे । 
ऋष्यश्वंगजी के द्वारा यज्ञ सम्पूर्ण होने पर उ 


अतः राजन्‌ ! अब आप सनत्कुमारजी के वचनों को सत्य करें 

तंथा मन्त्रियों सहित राजा दशरथ अंगदेश में गये | वहाँ महल में राजा 
रोमपाद के समीप उन्होंने प्रजजलित अग्नि के सदृश तेजस्वी मह॒पषि ऋष्य- 
शंग को विराजमान देखा। राजा रोमपांद ने मित्रता के कारण राजा 
दशरथ का विशेष सत्कार किया। ऋषिकुमार ऋष्यश्चृंग ने भी श्वशुर के 
मित्र हें इस सम्बन्ध से राजा दशरथ का सम्मान किया.। सात आठ दिन 
राजा दशरथ ने अंगदेश में निवास किया। तत्पदचात्‌ दशरथजी ने अपने 
मित्र रोमपाद से उत्तकी कन्या सहित जामाता को एक महान्‌ कार्य हेतु 
अयोध्याषुरी ले जाने का प्रस्ताव रखा। राजा रोमपाद ने सह्॒ष स्वीकृति 
दे दो | तब ऋष्यशुंगजी अपनी पत्नी के साथ अयोध्यापुरी पधारे। राजा 
दह्रथ के सहित ऋष्यशुद्भधजी ने अलंकृत अयोध्या नगरी में प्रवेश 
किया। राजा ने ऋषि को अन्‍्तः्पुर में ले जाकर विधिवत्‌ सत्कार किया 
तथा स्वयं को कृतकृत्य समझा । विशाललोचना राजकुमारी शान्ता को 
उत्तके पति के साथ उपस्थित देखकर अन्तःपुर की सभी रानियाँ आनन्द में 
भग्न हो गयीं। राजा दशरथ एवं उनकी रानियों से सत्कृत हो ऋष्यशूद्ध 
जी पत्नी के साथ कुछ काल तक वहाँ रहे । 


तत्पदचात्‌ बहुत समय के पदचात्‌ परम मनोहर वसन्‍्त ऋतु का 
आगमन हुआ उसी शुभ ऋतु में दशरथ जी ने यज्ञ आरम्भ करने का विचार 
किया । पुत्र प्राप्ति विषयक यज्ञ के लिए उन्होंने मह॒षि ऋष्यश्वृंग का वरण 
किया । सरयू के उत्तर तटपर यज्ञभूमि का निर्माण किया-गया तथा अद्व 
छोड़ा गया । मिथिलाधिपति श्रीजतकजी, काशीनरेश, केकयनरेश, उनके 
पुत्र राजकुमार युधाजितृजी, पृत्रसहित राजा रोमपाद, कोसलराज, भानु- 
मान, मगधनरेश, प्राप्तिज्ञ को तथा पृव॑देश, सिन्धु सोवीर एवं सोराष्ट्र 
तथा दक्षिण भारत के समस्त नरेशों एवं अन्य प्रमुख भूपालों को उस यज्ञ 
में बुलाया गया । नृूपतिगण बहुमूल्य रत्नों की भेंट राजा दशरथजी के लिये 
लेकर अयोध्या में पधारे | 


महषि वसिष्ठजी तथा श्रीक्रष्यश्रृंगजी की आज्ञा से शुभनक्षत्र व शुभ 
दिवस में यज्ञ के लिए श्रीदशरथजी महाराज राजभवन से निकले | महृषि 
वसिष्ठजी एवं श्रेष्ठ द्विजों सहित मह॒षि ऋष्यश्ंग ने यज्ञ प्रारम्भ किया | 
पत्नियों सहित श्रीअवधनरेश ने यज्ञ की दीक्षा ग्रहण की | इधर एक वर्ष 
पर्ण होने पर यज्ञ सम्बन्धी अब्व भूमण्डल में भ्रमण कर लौंट आया और 

दूसरे वर्ष वसन्‍्तऋतु में समारोहपुर्वंक अश्वमेध यज्ञ प्रारम्भ हो गया। 
महषि ऋष्यशूंग एवं परम सात्त्विक वेदविद्‌ याज्ञिक विद्वानों ने शास्‍स्त्रोक्‍्त 
विधि से भलीभाँति अश्वमेध के अंग्रभूत कर्मों का सम्पादन किया। यज्ञ- 
काल में प्रतिदिन सभी वर्णों व आश्रमों के लोगों तथा वुद्ध, रोगी, स्त्रियों 
सभी को यथेष्ट स्वादिष्ट भोजन से तृप्त किया जाता था। पक्‍वानन व 
विविध पदार्थों के पवेत्तोपम समूह दृष्टिगोचर होते थे | मणिमय कुण्डलूधारो 
बस्त्र भूषणों से अलंक़ृत रसोइये भोजन परोसते थे तृप्त होकर द्विज व अन्य 
लोग राजा को अनेक मंगलमय आशीर्वाद प्रदात करते थे । जब अवकाश 
होता तो उत्तम वक्‍ता धीर ब्राह्मण परस्पर शास्त्रार्थ करते थे । 


अव्वमेध यज्ञ का विधिवत्‌ सम्पादन कर ब्राह्मणों ने तथा मह॒षि 
ऋष्यशूुंग ने राजा दशरथ को उनके मनोब्नुकूल आशीर्वाद दिये। 
त्त्पश्चात्‌ वेदज्ञ मेधावी मह॒षि ऋष्यश्यंगजी ने ध्यान लगाकर भावी कक्तंव्य 
का निश्चय किया तथा श्रीदशरथजी से कहा--राजन्‌ | अब मैं आपको पत्र 
थ्राप्त कराने वाला (पुत्रेष्टि' यज्ञ कराऊँगा | अथवंवबेद के मन्त्रों से एवं वेदोक्त 
विधि के अनुसार अनुष्ठान करने से यह यज्ञ अवश्य सफल होगा | तेजस्वी 
ऋषि ने पुत्र प्राप्ति के उद्देश्य से पृत्रेष्टि यज्ञ प्रारम्भ किया तथा श्रौतविधि 
के अनुसार अग्नि में आहुति दी | तब देवता, सिद्ध, गन्धव॑ और महथिगण 
अपना-अपना भाग ग्रहण करने के लिए उस यज्ञ में पधारे। क्रमश: एकत्र 
होकर उन्होंने लोककर्ता ब्रह्माजी से प्राथैना की । भगवन्‌ आपके वरदान से 
लोककण्टक रावण इन्द्र सहित समस्त देवताओं व तीनों लछोकों को पीड़ित 
कर रहा है । रावण के भय से भयभीत सूर्य उसको तप्त नहीं करते, उसके 
समीप वायु तीव्रगति से नहीं बहते, चंचल तरंग वाला समुद्र भी उसे देखकर 
कम्पन रहित हो स्तब्ध हो जाता है अत: उस राक्षस के वध का उपाय आप 


अवश्य करे । देवताओं की प्रार्थना सुनकर ब्रह्माजी ने कह 


हा--वर प्राप्ति के 
समय रावण ने मनुष्य को छोड़कर अन्य देवगन्धर्वादि से अवध्य होने का 


वर मुझसे प्राप्त किया था अतः मनुष्य के द्वारा ही उसका वध संभव है। 
ज्रह्माजी के प्रिय वचन सुनकर सभी देवता व महषिगण अत्यन्त प्रसन्न 
हुए | उसी समय महान्‌ शोभासम्पन्न जगत्पति भगवान्‌ विष्णु शंख, चक्र, 
गदा व पीताम्बर धारण करके श्रीदशरथजी के यज्ञ में पधारे | श्रीगो विन्द- 
राज कहते हैं कि साथ्परित्राण, असुरविनाश तथा धर्मसंरक्षण के 
लिए एवं अपने अनन्य आराधक श्रीदशरथजी के सनोरथ को पूर्ण करने 
के लिए अवतार लेना चाहते हैं। इसीलिए उपयुक्त अवसर की प्रतीक्षा में 

थे। सर्वज्ञ परम कारुणिक होते पर भी भगवान्‌ रक्षा की अपेक्षा रखते हैं 
क्योंकि संसारचक्र भी उन्हें चलाना पड़ता है| अतएव आश्रतों की रक्षा 
में विलम्ब न हो इसलिये समस्त आयुधों सहित पधारे तथा आश्रितों की 
रक्षा में त्तरा--अतिशीघ्र रक्षण की उत्कंठा के कारण पीताम्बर से 
फेट कसे हुए हैं । 

तनिश्लोकीकार श्रीअहोबल स्वामी का कथन है कि देवसभा में देवगण 
जब ब्रह्मा शिवादि से रावणवध के लिये प्रार्थना करेंगे तब रावणवध में 
स्वयं असमर्थ होने के कारण वे उचित उत्तर नहीं दे सकेंगे । इस प्रकार 
उनका अपमान तथा आश्रित रक्षण न कर सकने के कारण मनस्ताप 
भी होगा यह सोचकर सर्वज्ञ प्रभु ब्रह्मा आदि का अपमान व उन्हें मनस्ताप 
न हो इसलिये आह्वान से पूर्व ही करुणावरुणालय परमेश्वर प्रकट हो गए। 
भगवान्‌ को वन्दना व स्तुति करके देवगण प्रभु से बोले--प्रभो ! अयोध्या 
के राजा दशरथ धर्मज्ञ, उदार एवं मह्॒ियों के सदश अत्यन्त तेजस्वी हैं । 
ही, श्री ओर कीति इन तीन देवियों की भाँति उनकी तीन महारानियाँ 
हैं अतः आप वहाँ चार स्वरूप बनाकर पुत्र रूप में अवतार ग्रहण करिये । 
इस प्रकार मनुष्य रूप में अवतोण होकर आप लोककण्टक रावण का वध 
करिये | देवताओं को अभयदान देकर परम प्रभु ने सर्वप्रथम अपनी जन्म- 
भूमि के विषय में विचार किया इससे प्रतीत होता है कि अयोध्या सदा 
से प्रभु को जन्मभूमि रही है क्योंकि अवतार से पूर्व ही जन्मभूमि का 
स्मरण किया | अयोध्यापुरी प्रभु को वैकुण्ठ से भी अधिक प्रिय है इसलिये 
वहाँ जन्म लेने की प्रभु को उत्कण्ठा है। मानस में प्रभु ने स्वयं श्रीमुख से 
कहा है-- 

जद्यपि सब बेकुंठ बखाना | वेद पुरान विदित जग जाना ॥। 

अवधपुरी सम प्रिय नह सोऊ | यह प्रसंग जानइ कोउ कोऊ ॥| 

जन्मभूमि मम पुरी सुहावनि | उत्तर दिसि बह सरजू पावनि | 

इस प्रकार अपनी प्रिय जन्मभूमि अयोध्या तथा स्वाराधक अयोध्या 
नरेश श्रीदशरथजी का स्मरण करते ही प्रभु के नेत्र हर्षातिरेक से विकसित 
हो गये । सबके स्पृहणीय प्रभु अपने भक्त श्रोदशरथजी के दर्शन की स्पृहा 
कर रहे हैं| धमस्त जगत्‌ के पिता होकर अपने किसी पुत्र को पिता बनाना 
चाहते हैं | यह एकमात्र उनकी भक्तवत्सलता ही है। जन्म लेने वाले जन्म 
की समाप्ति चाहते हैं किन्तु प्रभु अजन्मा होकर जन्म लेता चाहते हैं | अतरव 

राजीवलोचन भगवान्‌ श्रीहरि ने पांयस विभाजन क्रम से अपने स्वरूप है 
चार भागोंमें विभक्त कर श्रीदशरथजीको पिता बनान॑ का निश्चय किया ।'* 
रुद्रादि देवगणों ने प्रसन्न मन से प्रभु की स्तुति की । उनसे पूजित होकर 
भगवान्‌ वहाँ से अन्तर्धान हो गये । 


तत्पश्चात्‌ पृत्रेष्टि यज्ञ करते समय अग्निकुण्ड से लाल वस्त्र धारण किये 
हुए परमप्रकाशस्वरूप क्ृष्णवर्ण का एक विशालकाय पुरुष प्रकट हुआ | 
प्रजापति द्वारा भेजे हुए उस पुरुष के हाथ में दिव्य पायसपूर्ण स्वर्ण का एक 
पात्र था जो चाँदी के ढक्कन से ढका हुआ था। श्रीदशरथजी ने उस पुरुष 
का बद्धाज्ललि होकर स्वागत किया । प्राजापत्य पुरुष ने यज्ञाराधन के प्रभाव 
से प्राप्त तथा पुत्र प्रदान करने वाला वंह दिव्य पायस का पात्र श्रीदशरथः 
जी को दे दिया तथा अपनी पत्नियों को देने के लिये कहा । 


राजा ने उस प्रियदर्शन पुरुष का अभिवादन कर परिक्रमा की | वह 
पुरुष अपना कार्य पूर्ण कर वहीं अन्तर्धान हो गया । श्रीदशरथजी वह दिव्य 
पायस लेकर अन्तःपुर में प्रविष्ट हुए तथा महारानी श्रीकौसल्याजी को 
पायस का आधा भाग प्रदान किया । अवशिष्ट पायस के भी दो भाग किए 
एक महारानी सुमित्रा को दिया तथा बचे हुए पायस के पुनः दो भाग 
करके एक महारानी केकेयी को दिया और कुछ सोचकर अवशिष्ट भाग 
पुनः सुमित्राजी को ही दे दिया। महाराज के द्वारा दिव्य पायस प्राप्त कर 
रानियों ने सम्मान व ह का अनुभव किया । साध्वी महारानियों ने उस 
पायस का भक्षण कर अग्नि और सूर्य के सद॒श तेजस्वी गर्भ धारण किये । 
मानस में भी--एहि बिघधि गर्भ सहित सब नारी। भई हृदय हरषित 
सुख भारी ॥ मंदिर महूँ सब राजहिं रानी । सोभा सील तेज की खानीं ॥| 


श्रीगोविन्दराज कहते हैं--श्रीरामादि चारों अआताओं के श्रीविग्रह 
शुक्रशोणित के परिणाम नहीं थे किन्तु पायस के परिणाम थे क्‍योंकि 
पायस भक्षण के पश्चात्‌ ही गर्भाधान हुआ । स्मृति कहती है भगवान्‌ की 
मूर्ति प्राकृत नहीं होती । श्रभु का श्रीविग्रह पद्चभत निर्मित नहीं है । पायस 
भगवान्‌ के ज्ञान, शक्ति, बल, ऐश्वयय, वीये तेज इन छह गुणों से सम्पन्न 
श्रीविग्रह ही था। गर्भ में अन्नपान आदि: के द्वारा प्रभ की वृद्धि नहीं हुई 


१. ततः पद्मपलाशाक्षः क्रृत्वात्मानं चतुविधम । 
पितर शोचयामासः तदा दशरथ नृपम॥। 

हे अपनी इच्छा से ही श्रीविग्रह की वृद्धि हुईं। भगवान्‌ जब राजा 
श्रीदशरथजी के पुत्रभाव को प्राप्त हो गये तब ब्रह्माजी ने देवताओं से कहा 
आप अपने सदृश पराक्रमी पुत्र वानर रूप में उत्पत्न करें । 


श्रीपावतीजी के शाप से आप अपनी पत्नियों से पुत्र उत्पन्त नहीं कर 
सकते हैं अतः प्रमुख अप्पराओं तथा गन्धवियों आदि में पुत्र उत्पन्न करें । 
नन्‍्दोकेश्वर शाप के अतुसार रावण का वध वानरों की सहायता द्वारा ही 
होना है। ब्रह्माजी ने कहा--प्रभु रावणवध के लिए मनुष्य रूप में 
अवतीण् होंगे इसलिए मैंने पूर्व में ही ऋक्षराज जाम्बवानूजी की सृष्टि की 
हैं। एक बार जँभाई लेते समय वह सहसा मेरे मुख से प्रकट हो गया था । 
ब्रह्माजी के आदेश से देवताओं ने भी वानर भालुओं के रूप में अनेक वीर 
पुत्रों को उत्पन्त किया। देवराज इन्द्र ने वालि को, सूर्य ने सुग्रीव को, 
बृहस्पति ने तार को, कुबेर ने गन्धमादन को, विश्वकर्मा ने नल को, अग्नि 
ने नोल को अश्विनीकुमारों ने मैन्द तथा द्विविध को उत्पन्त किया । वरुण 
से सुषेण, पज॑न्य से शरभ, वायुदेवता से श्रीहनुमान्‌जी प्रकट हुए | भगवान्‌ 
श्रीराम को सहायता के लिए उत्पंत्न उन श्रवीर वानरों से पृथ्वी 
आच्छादित हो गयीं | 

इधर पुत्रेष्टि यज्ञ के विधिवत्‌ सम्पन्न हो जाने के पश्चात्‌' श्रीदशरथजी 
महाराज अपनी पत्नियों सहित राजमहल में प्रविष्ट हुए। समागत नृपति- 
गण भो राज। से सम्मातवित होकर अपने अपने देश को चले गये। श्रीदश- 
रथजी द्वारा विशेष सम्मान प्राप्त कर मह॒षि ऋष्यशूंग अपनी भार्या शान्‍्ता 
जी के साथ अपने निवास स्थान के लिए प्रस्थित हुए महाराज स्वयं कुछ 
दूर तक पहुँचाने गये । सब अतिथियों को विदा कर महाराज पुत्रोत्पति की 
प्रतीक्षा करते हुये सुख से निवास करने लगे । छह ऋतुओं के व्यतीत हो 
जाने पर बारह॒वें मास में चेत्र शुक्छ नवमी तिथि को पुन॒वंसु नक्षत्र एवं 
कक लग्न में महारानी श्रीकोसल्याजी ने दिव्य छक्षण सम्पन्न स्वंक्ोकवन्दित 
जगदीश्वर श्रीराम को प्रकट किया । उस समय सूर्य, मंगल, गुरु ओर शुक्र 
ये पाँच ग्रह अपने उच्च स्थान में विद्यमान थे तथा लग्न में चन्द्रमा के साथ 
बहस्पति विराजमान थे। सदगुण सम्पन्न सत्यपराक्रमी श्रीभरतजी को 
श्रीकेकेयीजी ने प्रकट किया तथा श्रीसुमित्राजी से श्रीलक्ष्मणकुम्मार एवं 
श्रीशत्रुष्तकुमार प्रकट हुए | श्रीभरतजी पृष्य नक्षत्र एवं मीनलग्न में तथा 
सुमित्रा कुमार आ।इलेषा नक्षत्र एवं ककैलग्न में उत्पन्न हुए। उस समय सूर्य 
अपने उच्च स्थान में थे | हु 

जगत्पति प्रभु के प्रकट होते ही अप्सराएँ नृत्य $8/ लगीं हे ने 
मधुर स्व॒र से गान किया देवताओं की दुन्दुर्भियाँ बज उठीं तथा आकाश से 
पष्पों की वर्षा होने लगी। गोस्वामीजी ने भी इसी प्रकार श्रीरामजन्म 
का सुमधुर वर्णन किया है-- 
जोंग लगन ग्रह वार तिथि, सकल भए अनुकूल | 
चर अरु अचर हर्षजुत, राम जनम सुखमूल।। 
तौमी तिथि मधुमास पुनीता | सुकल पच्छ अभिजित हरिप्रीता । 
गंगन बिमल संकुल सुरजूथा। गार्वाह गुन गंधब॑ बरूथा || 
बरषहि सुमन सुअंजुलि साजी | गहगहि गगन दुंदुभी बाजी ॥ 


श्रीअयोध्यापुरी में महान्‌ उत्सव होने छगे। अभ्यागतों को दिये गये 


रत्न मार्ग में बिस्तर गये थे। श्रीदशरथ जी ने अपार धन तथा हजारों गायेँ 
ब्राह्मणों को दान में दी | सभी को योग्य पुरस्कार दिये गये । 
गृह गृह बाज बधाव सुभ प्रगटे सुषमाकंद | 
हर॒षवंत सब जहूँ तहँ नगर नारि नरबंंद ॥ 
आनन्दपूर्वक ग्यारह दिवस व्यतीत होने पर श्रीदशरथजी महाराज ने 
पुत्रों का नामकरण संस्कार कराया | महंषि श्रीवसिष्ठजी ने परम प्रसन्न 
होकर ज्येष्ठ पुत्र का 'श्रीराम' नामकरण किया श्रीकैकेयी कुमार का नाम 


श्रीभरत तथा श्रीसुमित्राजी के पुत्रों का नाम श्रीलक्ष्मण एवं श्रीशत्र॒घ्त 
रखा | 


गामकरन कर अवसर जानी। भूप बोलि पठए मुनि ग्यानी ॥ 
जो आनंद सिंधु सुख रासी सीकर ते त्रेलोक सुपासी ॥| 
सो सुख धाम राम अस नामा। अखिल लोकदायक विश्वामा | 
विस्व भरन पोषन कर जोई। ताकर नाम भरत अस होई ॥ 
जाके सुमिरन ते रिपु नासा। नाम सन्रहन बेद प्रकासा | 
लच्छन धाम राम प्रिय सकल जगत आधार | 
गुरु वसिष्ठ तेहि राखा लछिमन नाम उदार || 


महाराज ने ब्राह्मणों एवं समरत पुरवासी जनपदवासियों को स्वादिष्ट 
भोजन कराया । ब्राह्मणों को रत्नसमूह दान किये। यथासमय श्रीवसिष्ठजी 
ने चारों भ्राताओं के जातकर्म आदि संस्कार करवाये | श्रीरामचन्द्रजी 
ज्येष्ठ होने के साथ ही कुल की कीतिध्वजा को फहरानेवाली पताका के 

समान थे। अपने पिता को अत्यन्त प्रिय थे तथा प्राणिमात्र के नित्य 
प्रेमास्पद थे। 

सभी भ्राता सम्पूर्ण दिव्यकल्याणगुण से युक्त ज्ञान सम्पन्न थे। उनमें 
भी श्रीरामभद्र महान्‌ तेजस्वी व सत्यपराक्रम निष्कलंक चन्द्र की भाँति 
विशेष शोभासम्पन्न थे। गज, अश्व पर बैठने तथा रथ चलाने की कला 
एवं धनुविद्या में अत्यन्त निपुण थे और सदा पिता की सेवा में उपस्थित 
रहते थे। केंकयेलक्ष्मिसम्पन्न श्रीलक्षमणकुमार का बाल्यावस्था से ही 
श्रीरामचन्द्रजी के प्रति असाधारण अनुराग था। लोकाभिराम श्रीराम का 
मन, वचन, कम से सदा प्रिय करते थे। श्रोराम के बाहर विचरण करने 
वाले दूसरे प्राण के समान थे। पुरुषोत्तम श्रोराम को अपने प्रिय भ्राता 
लक्ष्मणकुमार के बिना निद्रा नहीं आती थी। मधुर पक्वान्न या उत्तम 
भोजन भी श्रीराम श्रीलक्ष्मण के बिना ग्रहण नहीं करते थे अर्थात्‌ दोनों 
आताओं की भोजन, शयन आदि देनिक क्रियाएँ सदा साथ साथ ही होतीं 
थीं। घोड़े पर चढ़कर जब प्रभु शिकार के लिए वन में जाते थे तब 
लक्ष्मणकमार धनुष बाण लेकर उनकी रक्षा को दृष्टि से उनके पीछे-पीछे 
जाते थे । इसी प्रकार श्रीलक्ष्मणजी के छोटे भ्राता शत्रुध्नकमार श्रीभरतजी 
को प्राणों से भी अधिक प्रिय थे और वे भी भरतजी को प्राणों सै अधिक 
प्रिय मानते थे। श्रीभरत ओर शत्रुघ्नकमार की भी परस्पर अलौकिक गाढ़ 
प्रोति थी । मानस में भी--बारेहि ते निज हित पति जानी। लछिमन 
सम चरन रति मानी ॥ भरत सत्रुहन दूनउ भाई | प्रभु सेवक जसि प्रीति 
बड़ाई ॥ से चारों भ्राताओं के पारस्परिक मधुर स्नेहु का संकेत किया 
गया हे | 


इस प्रकार स्वंगुणसम्पन्न अपने प्रिय पृत्रों को देखकर श्रोदशरथजी 
महाराज अत्यन्त प्रसन्न होते थे। चारों राजकुमार वेदों के स्वाध्याय, पिता 
की सेवा एवं धनुविद्या के अभ्यास में संलग्न रहते थे । एक बार धर्मात्मा 
श्रीदशरथजी महाराज पुरोहित श्रीवर्सिष्ठजी एवं बन्धुबान्धवों सहित 
पुत्रों के विवाह के विषय में विचार कर रहे थे कि तुल्य कुछ, शील, 
अवस्था एवं चरित्र सम्पन्न कन्याएँ प्राप्त हों तो चारों पुत्रों का विवाह किया 
जाए। मन्त्रियों के मध्य में यह विचारविनिमय हो ही रहा था कि महा 
तेजस्वी श्रीविश्वामित्रजी पधारे । उपयंक्त प्रसंग से परम प्रभु के अवतार 
प्रसंग का वर्णन किया गया. अब विश्वामित्र आगमन से अवतार का प्रयोजन 

कहेंगे क्योंकि प्रभ ने साधुपरित्राण, दुष्टविनांश एवं ह के लिए 


ही अवतार ग्रहण किया है अतः विश्वामित्र आगमन के द्वारा ये सब 
प्रयोजन पूर्ण होंगे । 


महर्षि विद्वामित्रजी अवध नरेश से मिलना चाहते थे अतः द्वारपालों 
ह्वारा संदेश भेजने पर कि कुशिकवंशी गाधिपुत्र श्रीविश्वामित्र जी पथारे 
हैं श्रीदशरथजी महाराज उनका स्वागत करने के लिए आये | प्रसन्न 
होकर'महाराज ने शास्त्र विधि से अर्ध्य प्रदान किया । परस्पर कुशल 
प्रश्न के परेचातु सभी लोग राजदरबार में पधारे। हषित होकर 
श्रीदशरथजी ने श्रीविश्वामित्रजी की प्रशंसा की तथा आगमन के विषय 
में पूछा कि महर्ष ! आपके शुभागमन का उद्देश्य क्या है ? जिससे आपके 
अभीष्ट मनोरथ की पूर्ति की जाय । मनस्वी नरेश के विनम्र एवं अति 
मधुर वचन श्रवण कर मह॒षि अत्यन्त प्रसन्‍न हुए । महाराज श्रीददशरथजी 
की विशेष प्रशंसा कर मह॒षि ने कहा--राजसिंह ! आपने मेरा मनोंरथ 
सिद्ध करने की प्रतिज्ञा की है अतः अब अपनी प्रतिज्ञा को सत्य करें। मैंने 
विशेष सिद्धि प्राप्ति के लिए एक नियम का अनुष्ठान किया है उसमें मारीच, 
सुबाहु नामक दो राक्षस विध्न उपस्थित करते हैं। इस नियम में 
में क्रोध नहीं कर सकता अतः शाप देने में भी समथे नहीं अतएव आप 


(३, 
काकपक्षधारी सत्यपराक्रम ज्येष्ठ पुत्र श्रीराम को मुझे दे दीजिये में इन्हें 


ब र्‌ 
अनेक प्रकार का श्रेय प्रदान करूँगा | ये अपने दिव्य तेज से उन राक्षसों 
का विनाश करने में सम हैं। आप पुत्र विषयक स्नेह में आसक्त मत 
होइये क्योंकि मैं श्रीराम के वास्तविक स्वरूप को जानता हूँ तथा 
महातेजस्वी श्रीवसिष्ठजी तथा ये अन्य तपस्वी गण भी जानते हैं। गुरुओं 
की उपासना से प्राप्त दिव्यज्ञान तथा योगबलू से किये हुए परतत्व के 
साक्षात्कार से में श्रीराम को जानता हूँ कि ये साक्षात्‌ परब्रह्म 
परमात्मा हैं । क्‍ 

*महषि वसिष्ठजी एवं आपके मन्त्रिगण आपको अन्नुमति दें तो आप 
श्रीराम को भेरे साथ भेज दें। दस दिनों के लिए कमलऊनयन श्रीराम को 
ले जाना मुझे अभीष्ठ है। आप विलस्ब न करें जिससे मेरे यज्ञ-का समय 
व्यतीत न हों। मह॒षि के वचन सुनकर राजा पृत्रवियोग की आशंका 
से शोकपीड़ित हो मूच्छित हो गये | होश आने पर विषाद करते हुए 


उन्होंने कहा महर्षे ! भेरे राजीवलोचन श्रीराम अभी सोलह वर्ष के भी 


श्रीमदवाल्मी किरामायेण : एक मीमांसा ३९, 


नहीं हुए हैं फिर इनमें राक्षसों के साथ युद्ध करने की क्षमता भी नहीं 
है। श्रीगोविन्दराज कहते हैं राजीवलोचन कहने का भाव यह हैं कि 
जिस प्रकार सायंकाल होते ही कमल मुकुलित हो जाता है उसी प्रकार 
अत्यन्त सौकुमायय के कारण श्रीरामभद्र भी रात्रि होते ही निद्रापरवश हो 
जाते हैं फिर.रात्रि में युद्ध करते वाले निशाचरों के साथ ये युद्ध केते कर 
सकेंगे ? अतः आप इन्हें न ले जायें में स्वयं ही अक्षोहिणी सेना सहित 
आपके साथ चलकर निशाचरों से युद्ध करूगा | 

श्रीदशरथजी ने जब राक्षसों के बल के विषय में प्रश्न किया तब मि 
ने कहा--राजन्‌ ! विश्ववा मुनि का पुत्र कुबेर का भाई महाबली रावण है । 
उसकी प्रेरणा से ही मारीच, सुबाहु यज्ञों में विध्न डाला करते हैं। तब 
ओदशरथजी ने कहा में उस दुरात्मा रावण के सामने युद्ध में नहीं ठहर 
सकता। मेरे पुत्र श्रीराम तों अभी बालक ही हैं. अतः किसी भी प्रकार 
से में युद्ध के लिए श्रीराम को नहीं दे सकता । राजा के वचन सुनकर 
मह॒षि कुपित हो गये और बोले--आप प्रतिज्ञा करके उसका त्याग्र कर 
रहे हैं यह रघ॒वंशियों के कुल के अनुरूप नहीं है। में जेसे आया था वेसे 
ही लौट जाऊंगा। श्री विश्वामित्र के कुपित होते ही पृथ्वी कम्पित हो 
गयी। मह॒ंषि श्रीवसिष्ठजी ने महाराज से कहा आप अपनी प्रतिज्ञा का 
प्रालन करिये । आप त्रेलोक्यविख्यात धर्मात्मा हैं अतः धर्म से च्युत न 
होइए | श्रीरामजी युद्धकला में पारज्भत हों अथवा न हों किन्तु महषि 
विश्वामित्र से सुरक्षित इनका राक्षस कुछ भी अहित नहीं कर सकते अतः 
आप श्रीराम को इनके साथ भेज दीजिये। श्रीवर्सिष्ठजी ने मह॒षि विश्वा- 
मित्र के अप्रतिम प्रभाव का विस्तृत वर्णन किया तथा श्रीरामजीकी 
कल्याणकामना से ही यह उनकी याचना कर रहे हैं ऐसा कहा। इस 
प्रकार विविध प्रकार से समझाने पर नृपश्रेष्ठ श्रेदश रथजी महाराज प्रसन्न 
हो गये। महाराज श्रीदशरथजी ने श्रीलक्ष्मणकुमार सहित श्रीराम को्‌ 
बुलाया । श्रीकौदल्याम्बा, पिता श्रीदशरथजी एवं श्रीवसिष्ठजी ने स्वस्ति- 
बाचन कर गमनकालिक मड्गल कृत्य सम्पन्न किये । पिता श्रीदशरथजो 
ने वात्सल्य भाव से पुत्र का मस्तक सूंघकर श्रीविश्वामित्रजी को सॉंप 
दिया । उस समय आकाश से पृष्पवृष्टि होने लगी देवदुन्दुभियाँ बजने 
लगीं । 

माग में श्रीविश्वामित्रजी आगे चल रहे थे उतके पीछे श्रीराम तथा 
श्रीराम के-पीछे श्रीलक्ष्मणकुमार चल रहे थे। यद्यपि श्रीविश्वामित्रजी ने 

श्रीलक्ष्मणकुमार की याचना नहीं की थी किन्तु श्रीराम हक 2% ३ 
कमार नहीं रह सकते थे। उनका श्रीराम से अविनाभाव सम्बन्ध था इसी- 
लिये श्रीदशरथजी महाराज ने श्रीलक्ष्मणकुमार सहित श्रीराम को महषि 
के साथ भेजा है। अयोध्या से डेढ़ योजन दूर जाकर सरयू के 2 तट 
पर विश्वामित्रजी ने मधुर वाणी में श्रीरामजी से कहा वत्स श्रीराम ! सरय्‌ 
जल से आचमन करिए तथा बला, अतिबला नाम से प्रसिद्ध मन्त्रसमुदाय- 
विद्या को ग्रहण करिये । इससे श्रम और ज्वर नही होगा, बल एवं ज्ञान 
की वृद्धि होगी एवं भूख प्यास भी नही लगेगी । तब श्रीराम हम आचमन 
कर प्रसन्‍नमन से दोनों विद्यायें ग्रहण की । वह रात्रि उन्होंने सरय्‌ के 
तट पर व्यतीत की । प्रातःकाल मह॒षि ने मधुरवाणी द्वारा प्रभु को संम्बो- 
धित किया--कौसल्यानन्दवधंन श्रीराम ! आप जेसे पुत्र की प्राप्त कर 
महारानी कोसल्या सुन्दर पुत्र की जननी कही जाती हैं। प्रातःकाल की 
सन्ध्या का समय हो रहा है अतः उठिये और प्रात: किये जाने वाले देव- 
सम्बन्धी कृत्य को पूर्ण करिये । मह॒षि के वचन सुनकर श्रीरामलक्ष्मण ने 
देवतपंण कर परम उत्तम गायत्री मन्त्र का जप किया। माधुय॑ की दृष्टि 
से लोकशिक्षण के लिए गायत्री का जप करते हैं वास्तव में तो प्रभ भक्तों 
के नामों का ही स्मरण करते हैं । 

तत्पश्चात्‌ सरयू ओर गंगा के शुभ संगम पर पहुँचकर श्रीमहादेवजी 
के पुण्य आश्रम में निवास किया | मह्॒ि ने मनोहर कथाओं द्वारा दोनों 
राजकुमारों का मनोरज्ञनन किया । दूसरे दिन प्रात:काल तीनों गज्ा तट 
पर पहुंचे नौका द्वारा गंगा पार करते समय मध्य में तुमुलध्वनि को सुनकर 
श्रीराम ने महर्षि से उसका कारण जानना चाहा । महृषि ने कहा केलास 
पव॑त पर ब्रह्माजी के मानसिक संकल्प द्वारा निर्मित एक सरोवर हैः। मनत 
दारा निभित होने के कारण उसका नाम 'मानस सरोवर” है । उस सरोवर 
से एक नदी निकली है जो अयोध्या का आलिंगन करती हुई प्रवाहित होती 
हैं । ब्रह्मसर से निकलने के कारण वह सरयू' नदी के नाम से विख्यात 
हे । उसी पवित्र नदी का जल गंगाजी में मिल रहा है अतः दो नदियों के 
शपला ने शब्द हो रहा है। आप इस संगम के जल को प्रणाम करें। 
दोनों भाईयों ने दोनों नदियों को प्रणाम किया तथा गंगा के दक्षिण किनारे 
उतरकर वे सभी पैदल चलने रंगे | एक भयंकर 
ने उस वन के विषय में पूछा । महषि बोले--ध>+ 
मलूद ओर करुष दो समृद्धिशालो जन 

देवराज इन्द्र ब्रह्मह॒त्या के दोष से मलिन हो गये | देवताओं ने इन्द्र के 
मल और करुष ( क्षुधा ) को गंगा जल द्वारा स्तान कराके यहीं छुड़ाया 
था। उसी समय इन्द्र ने प्रसन्न होकर वरदान दिया था कि ये प्रदेश 
अत्यन्त समृद्ध होकर मलद और करुष के नाम से विख्यात होगें । 


दीघंकाल के पश्चात्‌ एक हजार हाथियों का बल धारण करने वाली 
सुकेतु की पृत्री, सुन्द नामक दैत्य की पत्नी ताटका नाम की यक्षिणी यहाँ 
आयी । मारीच इसी ताटका का पुत्र है। वह मारीच नाम का राक्षस यहाँ 
की प्रजा को त्रास पहुँचाता है तथा ताटका इन दोनों जनप॒दों का विनाश 
करती है अतः आप उस दुराचारिणी ताटका का वध कर दीजिये महषि की 
आज्ञा से श्रीरामचन्द्र जी ने धनुष पर प्रत्यज्ञा चढ़ा ली उसकी तीब्र टक्कर 
से ताटका वन में निवास करने वाले प्राणी थर्र उठे । वह राक्षसी भी 
क्रोधित हो उसी दिशा की ओर दौड़ी । उस विकराल यक्षिणी को देखकर 
महषि विश्वामित्र ने हुंकार से उसे रोका तथा दोनों राजकुमार के लिए 
कल्याण व विजय की कामना की । प्रभु श्रीराम ने अपने तीखे बाण से 
उसका वध कर दिया । ताटका वध से प्रसन्न होकर देवताओं ने साधुवाद 
दिया तथा महर्षि ने दिव्यास्त्र प्रदान किये। तत्पश्चात्‌ वे सब मह॒षि 
बिव्वामित्र जी के सिद्धाश्रम में पहुँचे | श्रीविश्वामित्रजी ने अपने अभीष्ट 
यज्ञ की दीक्षा ग्रहण की प्रभु ने उन्हें अभय प्रदान किया । दोनों राजकुमार 
छह दिन और छह रात तक निद्रा रहित होकर तपोवन की रक्षा करते 
रहे । अन्तिम दिन मारीच और सुबाहु अपनी माया फेलाते हुए यज्ञ मण्डय 
की ओर दौड़े आ रहे थे प्रभु ने मानवास्त्र का संघान कर वह बा 
मारीच के वक्ष:स्थल पर मारा जिसके आघात से मारीच सो योजन दूर 
समुद्र के जल में जा गिरा। आग्नेयास्त्र से सुबाहु का वध किया तथा 


वायव्यास्त्र से अन्य निशाचरों का संहार कर दिया ओर मु नियों को 
परम आनन्द प्रदान किया । 


महर्षियों द्वारा सम्मानित श्रीराम से श्रीविश्वामित्रजी ने कहा--आज 
में आपको प्राप्त कर $तार्थ हो गया। उन्होंने वह रात्रि यज्ञशाला में ही 
व्यतीत की। प्रातःकाल नित्यकर्म॑ सम्पन्न कर श्रीरामलक्ष्मण मह॒षि 
विश्वामित्रजी का अभिवादन कर बोले--हम भापकी सेवा में उपस्थित हैं 
आज्ञा दीजिये कि अब हम क्या करें ? मह॒षि ने उन्हें मिथिला में प्रारम्भ 
होने वाले राजा जनक के यज्ञ में चलने का आग्रह किया । वहाँ एक 

अद्भुत धनुषरत्न का भी आपको दशंन होगा । ऐसा कह | महषि 
विश्वामित्र ने श्रीराम श्रीलक्ष्मणकुमार एवं ब्रह्मवादी महषियों के साथ 


मिथिला के लिए प्रस्थान किया । 


तदनन्तर शोणभद्र के तटपर रात्रि व्यतीत को । दुसरे दिन गंगा के 
तट पर पहुँचकर उनका दर्शन किया तथा गगावतरण की. कथा विस्तार से 
सनाकर इश्ष्वाकुपुत्र विशाल द्वारा निमित विशाला नगरी में पहुँचे । वहाँ 
के राजा समति ने उन सबका स्वागत किया। कह रात्रि विशाला नगरी 
में व्यतीत कर सबलोग प्रात:काल मिथिला के उपवन में पहुंचे । वहाँ एक 
प्राचीन व शून्य आश्रम को देखकर श्रीरामने म्॒षि से उसके विषय में 
जिज्ञासा की । मह॒षि विश्वामित्र ने कहा--इन्द्र के अपचार से मह॑षि गौतम 
ने अपनी पत्नी अहल्या को सभी प्राणियों से अदृश्य हो जाने का शाप दिया 
था। शाप निवृत्ति के लिए गौतमजी ने कहा था जब दशरथक॒मार 
श्रीराम इस वन में पदापंण करेंगे तब तुम पवित्र होओगी। उनके 
पूजन से तुम्हारे दोष समाप्त हो जायेंगे तथा पूव॑रूप धारण कर 
मेरे समीप पहुंचोगी। 


श्रीरामभद्र ! अब आप भहषि गौतम के आश्रम में चछकर देवरूपिणी 
अहल्‍्या का उद्धार करें। श्रीलक्ष्मण सहित श्रीराम ने महषि सहित उस 
आश्रम में प्रवेश किया। वहाँ उन्होंने देखा महाभागा अहल्या अपनी तपस्या 
से देदीप्यमान हो रही थीं किन्तु अन्य मनुष्य देवता असुर उन्हें नहीं देख 
सकते थे। अनिन्दय सुन्दरी अहल्या ने जब श्रीराम का दर्शन किया तब 
उनके शाप का अन्त हो गया वे सभी को दिखायी देने लगीं | मह॒षि 
गौतम के वचनों का स्मरण कर अहल्याजो ने श्रीरामजी व लक्ष्मणकमार 
की पाद्य, अध्य आदि से विधिवत्‌ संत्कार किया । देवताओं की दुन्दुभियाँ 
बजने छगी आकाश से पुष्पवृष्टि हुईं गन्धवों एवं अप्सराओं द्वारा महान 
५ मत गया | महषि गौतम से पूजित होकर प्रभ श्रोविश्वामित्रजी 
क्के 230 22% में पधारे | श्रीमिथिलानरेश के यज्ञमण्डप में पहुंचकर 
मतों सम्पन्न एकान्त- स्थरू में मर मित्र ने 
22208 पक गन एकान्त- स्थर सें महषि विश्वामित्र ने 


न महषि विश्वामित्र का “ पन्‌ सुनकर पुरोहित शतानन्दजी सहित 
80000 5 स्वागत करेंगे के लिफेजय। महषि का विधिवत्‌ 
अत्कार कर परस्पर कुशल समाचार आदान प्रदान किये गये । सौन्दर्य 

सम्पन्न श्रीरामलक्ष्मण को देखंकर राजा जनक उनके विषय में महर्षि से 
जिज्ञासा करने लगे। महामुने | देवतुल्य पराक्रमी, पद्म॑पत्र के समान 
विशाल नेत्रवाले, मनोहररूप यौवनसम्पन्न देवताओं के समान ये दोनों 
किसके पुत्र हैं तथा पैदल ही किस उद्देश्य से यहाँ आये हैं ? जिस प्रकार 
चन्द्र सूप आकाश की शोभा वृद्धि करते हैं उसी प्रकार ये दोनों अपनी 
उपस्थिति से इस देश को विभूषित कर रहे हैं। में इन दोनों वीरों का 
यथाथ परिचय जानना चाहता हूँ। महर्षि विश्वामित्रजी ने श्रीदशरथ- 
नन्‍्दन के रूप में उनका परिचय दिया तथा अपने यज्ञरक्षण से लेकर 
अहल्योद्धार तक श्रीरामलक्ष्मण के अद्भुत कर्मों का वर्णन किया | मह॒षि 
गौतम के ज्येष्ठ पुत्र श्रीशताननदजी श्रीरामजी द्वारा अपनी माता अहल्या 
की शाप मुक्ति सुनकर अत्यन्त हषित हुए । श्रीरामजी के दर्शन मात्र से 
हो महषि झतानन्द बड़े विस्मित हुए। 
महषि शतानन्द ने प्रभु श्रीराम को श्रीविश्वामित्रजी की उत्पत्ति से 
लेकर ब्रह्मधित्व प्राप्ति पय॑न्त वेभव व उनके अद्भुत्‌ कर्मों के सम्बन्ध में 
विस्तार से बताया । दूसरे दिन नि्मल प्रभातकाल होने पर श्रीजनकजी 
ने श्रीरामलक्ष्मण सहित श्रीविश्वामित्रजी को बुलाकर विधिवत्‌ पूजन 
किया। श्रीविश्वामित्रजी की आज्ञा से उन्होंने अपना श्रेष्ठ धनुष श्रीराम 
लक्ष्मण को दिखाने का संकल्प किया । राजा जनक ने कहा--पृवंकाल 
में दक्षयज्ञ विध्वंस के समय भगवान्‌ शंकर ने रोषपृ्वंक अनायास ही इस 
धनुष को उठाकर देवताओं से कहा आपने मुझे यज्ञ में भाग नहीं दिया 
अतः में इससे आपके मस्तक छिन्न-भिन्‍न कर दूंगा। उदास होकर 
देवताओं ने अपनी स्तुति से महादेव को प्रसन्‍न कर लिया। श्रसन्‍्न होकर 
शिवजी ने वह धनुष देवताओं को दे दिया । पश्चात्‌ वरुण द्वारा वही शिव 
धनुष मेरे पूवंज महाराज देवरात को न्यास रूप में प्राप्त .हुआ था । एक 
बार मैं हल लेकर यज्ञभूमि क्रा शोधन कर रहा था। उसी समय हल के 
अग्रभाग से एक दिव्य कन्या प्रकट हुईं। हल के अग्रभाग (सीता) से 
उत्पन्न होने के कारण मैंने उस कन्या का नाम सीता रखा। पृथ्वी से 
प्रकट मेरी वह कन्या क्रमश: वृद्धि को प्राप्त होने लगी। अपनी: अथोनिजा 
कन्या के अनुरूप वर प्राप्त करने के लिए मैंने निश्चय किया कि जो 
शुखीर इस शिवधनुष पर प्रत्यव्चा चढ़ा देगा में उसी से अपनी कन्या 
श्रीसीता का विवाह करूँगा । इस प्रकार मैंने राजकुमारी श्रीसीता को 
वीयंशुल्का बना दिया । मेरी पुत्री श्रीसीता की अनेक राजाओं ने याचना 

की किन्तु कोई भी धतुत्॒ पर प्रत्यकचा न चढ़ा सका अतएव मेंने रु 
कन्या किसी को अपित नहीं की । 

महर्षे ! यदि श्रीराम इस दिव्य शिवधनुष पर श्रत्यञ्चा चढ़ा दें तो 
मैं अपनी अयोनिजा कन्या श्रीसीता इन्हें सादर समर्पित कर दूं गा। महषि 
ने कहा पहले आप श्रोराम को अपना धतरुष तो दिखाइये तब प्रत्यञ्चा 
चढ़ाने पर विचार करेंगे। श्रीजनकजी प्रभु श्रोराम के रूप गुणों पर 
अत्यन्त आक्ृष्ट हो चुके थे अत: अपनो कन्या देकर शीघ्र श्रोराम को अपना 
जामाता बनाना चाहते थे। इधर मह॒षि विश्वामित्रजी श्रोरामभद्र द्वारा 
अपने अनुष्ठान को निविष्न पूति से सफल मनोरथ होकर उनपर न्यौछावर 
हैं तथा श्रीदशरथजी महाराज से पूर्व में कह चुके हैं कि इन्हें अनेक श्रेय 
प्राप्त कराऊंगा । अतः अनायास ही श्रीराम लक्ष्मण को मिथिला में लाकर 
धनुष दिखाने की शीघ्रता कर रहे हैं जिससे परम विशुद्ध अयोनिजा वधू 
इन्हें प्राप्त हों। श्रीसीताजी के पाणिग्रहण से निर्मेडयश का विस्तार 
होगा एवं रावणवध राक्षसवध आदि भावों काय सम्पन्त होकर अवतार 
का प्रयोजन सिद्ध होगा। अतः मह॒षि विश्वामित्रजों ने धतुष लाने का 
पुनः संकेत किया । 

महर्षि के निर्देश से राजा श्रोजतकजो ने सेवकों को दिव्य धनुष लाने 
की आज्ञा दी । -आठ पहियों वालो विशाल लौह मज्जूबा में विद्यमान उस 
धनुष को पाँच हजार वोर किसी प्रकार वहाँ लाये | श्रोजनकवंशी नरेशञों 
द्वारा वह धनुष सदा पूजित होता रहा था किन्तु फिर भी कोई उसे उठाने 
या प्रत्यञ्चा चढ़ाने में समर्थ नहीं हुआ था| श्रोजनकजो ने कहा देव, असर, 
राक्षस, गन्धर्व, किन्नर यक्ष आदि इस पर प्रत्यञ्चा न चढ़ा सके फिर 
मनुष्यों में ऐसी शक्ति कहाँ है ? जो इसे हिला भी सके प्रत्य5चा चढ़ाना 
तो दूर रहा | मह॒पि ने वह विशाल दिव्य धनुष श्रोराम को दिखाया । 
शीराघवेन्द्र ने कहा मैं इस दिव्य धनुष का हाथ,से स्पर्श करता हूँ तथा 
आम पटना लढ़ाने।का अयत्न करूँगा। महर्षि को तो श्रीराम की 
भगवत्ता श्रकट करनो है क्योंकि श्रीजनकजी के डाब्दों में शिवधनुषको 
चढ़ाना मनुष्य का कार्य नहीं है । 5 

श्रीजनकजी 38 महषि की अनुमति प्राप्त कर शीरामचन्द्रजी ने सहज 
भाव से लील्ापूर्वक उस धनुष को उठा लिया तथा खेल 

; कम सा करते हुए उस 
प९ भ्रटञ्ा न्रढ़ा दी। हजारों दर्शंकों के देखते देखते 5 ों 
धनुष को कान तक खोंचा तो वह मं मन जहा 

हैं भध्य से टूट गया। उसको भयडूद र 


| 
| 
| 
को 
0 
हु 
न 

आवाज से सभी दर्शकगण मूच्छित हो गये, केवछ महर्षि, राज़ा जनक एवं 
दोनों भ्राता स्वस्थ रह सके। राजा श्रीजनकजी ने कहा महर्षे ! श्रीदश- 
रथनन्दन श्रीराम के महान्‌ पराक्रम को मैंने आज देख लिया। वास्तव में 
शिवधनुष को चढ़ाना अत्यन्त अद्भुत, अचिन्त्य और अतकित घटना है 
इस प्रसद्ध से श्रीजनकजी ने प्रभु श्रीराम को भगवत्ता के वास्तविक दर्शन 
किये। राजा ने कहा मेरी पुत्री श्रीसीता श्रीराम को पतिरूप में प्राप्त कर 
जनकवंश को कीति का विस्तार करेंगी। आज मेरी प्रतिज्ञा सत्य हो गई 
अब में अपनी प्राणाधिक प्रिय वीय॑शुल्का पुत्री श्रीराम को समरपित करता 
हँ। महषि को अनुमति से राजा जनक ने श्रीसीतारामविवाह का कर्ण 
सुखद शुभसंदेश अयोध्या नरेश श्रीदशरथजी महाराज के पास भिजवाया। 

प्राणप्रिय पुत्र श्रीराम के विवाह का मधुर संदेश प्राप्त कर श्रीदशरथ- 
जी महाराज अत्यन्त प्रसन्‍त हुये । मह॒षि वसिष्ठजी, उपाध्यायों, बन्धु- 
बान्धवों तथा श्रीभरत व शत्रुघ्नमुमार के सहित महाराज चतुरज्िणी 
सेना व अपार सम्पत्ति लेकर विदेह देश में पहुँचे। श्रीजनकजी ने श्री- 
दशरथजी महाराज का हषित होकर विशेष स्वागत सत्कार किया। इस 
अवसर पर राजा जनक ने अपने लघुभ्राता कृशध्वजजी को सादर आमंत्रित 
किया जो सांकाश्या नगरी के राजा थे। श्रीजनकजी की आज्ञा से श्री- 
कशध्वजजी मिथिला पधारे। मह॒षि श्रीवसिष्ठजी ने श्रीदशरथजी के 
सूयवंश का विस्तार से परिचय दिया तथा श्रीरामलक्ष्मण के लिए श्रीसीता 
जी व उमिलाजी का वरण किया। श्रीजनकजी ने अपने कुछ का परिचय 
देकर अपनी दोनों कन्याओं को श्रीरामलक्ष्मण के लिए देने की प्रतिज्ञा 
की। वर कन्या दोनों पक्षों में पुत्र व पुत्रियों के मद्धल के लिए सम्पूर्ण 
वेवाहिक मद्भलकृत्य व गोदान आदि कार्य सम्पन्त किये गये। श्रीवसिष्ठ- 
जी सहित मह॒षि विश्वामित्र ने श्रीजन॒कजी के लघुभ्राता श्रीकृशध्वजजी 
की अनुपम सुन्दरी श्रीमाण्डवी एवं श्रीश्रुतकीति दोनों कन्याओं का भी 
श्रीभरत एवं श्रीशत्र॒ध्नकुमार के लिए वरण किया । राजी जनक श्राता 
की पुत्रियों के लिए भी अनायास सुयोग्य वर श्राप्त कर अत्यन्त के हो 
गये तथा उत्तराफाल्गुनी नक्षत्र में एक ही दिन चारों राजकुमारियों का 
विवाह करने का निब्चय किया | श्रीभरतजी को देखने के लिए उनके 
मामा युधाजित्‌ भी मिथिला में आये | 2 

विवाह के योग्य विजय नामक मुह॒त॑ आने पर चारों श्राता ढुल्हे के 
अनुरूप सुन्दर वेशभूषा से अलंकृत होकर यज्ञमण्डप में पधारे। वे विवाह- 

कॉलोचित सम्मर्ण मंगलाचार सम्पन्न कर चुके थे। राजा श्रीजनकजी- 
भी चारों ञ्राताओं की प्रतीक्षा करते हुए अपनी परमसुन्दरी ज 
सहित यज्ञवेदी पर विराजमान थे | वेदिकमन्त्रों के सस्वर उच्चारण से 
परम मंगल बेवाहिक कार्य प्रारम्भ हुआ | महान्‌ उत्साह व अद्भुत समा- 
रोहपूर्वक विद्वानों द्वारा विवाह काये सम्पन्न कराये गये । राजा श्रीजनक 
जी ने सम्पूर्ण वेवाहिक आभूषणों से विभूषित अपनी कन्या श्रीसीता को 
अग्ति के समक्ष श्रीरामजी के सामने बिठाया तथा कहा--श्रीराम ! आपका 
कल्याण हों यह मेरी पुत्री सीता आपकी सहधमिणी हूँ अतः आप इसे 
स्वीकार करें। अपने हस्तकमल से इनका पाणिपल्‍लव ग्रहण करें। यह 
प्रम पतित्रता, महान्‌ सौभाग्यवती तथा छाया: की भाँति सदा आपका 
अनुगमन करने वाली होंगी। ऐसा कहकर मन्त्र से पवित्र संकल्प का जल 
छोड़ दिया ।देव॑दुन्दुभियाँ बज उठीं, आकाश से महान्‌ पुष्पवृष्टि हुई । 
देव, ऋषिगण प्रसन्न हो गये श्रीजनकजी ने अपनी कन्या का दान कर 
दिया। इसी प्रकार श्रोंउमला को श्रीलक्ष्मणकुमार के लिए, श्रोमाण्डवी 
को श्रीभरंतजी के लिए तथा श्रीश्रुतकीति को श्रीशत्र॒ुध्नकुमार के लिए 
समपित कर दिया । चारों राजकुमारों ने चारों राजकमारियों का पाणि- 
ग्रहण किया तथा अपनी पत्नियों सहित अग्नि व वेदी की प्रदक्षिणा की ॥ 
पिंता श्रीदशरथजी व ऋषिमुनियों की भी प्रदक्षिणा की, वेदोक्त विधि से 
वेवाहिक कार्य पूर्ण किये गये । क्‍ 

श्रीगोस्वामी जी ने श्रीसीतारामविवाह का अत्यन्त विस्तृत मधुर 
व सरस वर्णत किया है वह मानस में पठनीय व. रसनीय है यहाँ संकेत 
मात्र किया जा रहा+- , द 

पर्ढाह .बेदधुनि -मंगल बानी । गगन सुमन झरि अवसर जानीके। 

कुअर कुआरि कर भाँवरि देहीं । नयन छाभ सब सादर लेहीं । 

जसि रघुबीर ब्याह बिधि बरती । सकल कुँवर ब्याहे तेहि करनी । 

कहि न जाइ कछु दाइज भूरो | रहा कनक मनि मंडप पूरी ॥| 
इस प्रकार विवाह सम्पन्न हो जाने पर दूसरे दिन प्रातःकाल मह॒षि 
विश्वामित्रजी अपना कार्य पूर्ण समझकर राजा जनक व श्रीदशरथजी 
महाराज ४ से स्वीकृति लेकर प्रसन्न मन से उत्तर -पर्बंत पर स्थित अपने 
आश्रम में चले गये | तत्पश्चात्‌ श्रीदशरथजी ने भी श्रीजनकजी के समक्ष 
अपत्ती, अयोध्यापुरी जाने कीः इच्छा प्रकट की | विदेहराज ने अपनी 

कन्याओं के लिए अपरिमित दहेज दिया। अपार धन, रेशमी वस्त्र, 
कालीन, गाय, स्वर्णभूषित हाथी, धोड़े, रथ व पैदल सैनिक दिये । अपनी 
पुत्रियों के लिए सौ-सो कन्याएं एवं उत्तम दासदासियाँ अंपित कीं। 
स्वणमुद्राएं, रजतमुद्रा मोती मंगे आदि रत्न भी भारी संख्या में प्रदान 
किये। इस प्रकार राजा जनक से अनुमति लेकर श्रीदशरथजी महाराज 
ने मह्षियों, सैनिकों व पुत्रों सहित भीअयोध्यापुरी के लिए प्रस्थान किया । 


मांग में भयंकर आंधी आयी सेना मूच्छित हो गयी। उस समय राजा 
दशरथजी ने देखा जठाधारी, फरसा धारण किये, परम तेजस्वी दुर्ध्ष 
जमदग्निकुमार परशुराम आ रहे हैं। श्रीवसिष्ठ आदि मह॒षियों ने अध्ध्य॑ 
दारा उनच्का पूजन कर मधुर वाणी में वार्तालाप किया | परशुरामजी ने 
कहा श्लीराम ! आपका पराक्रम अद्भुत है। मेंने सता है कि आपने शिव 
धनुष का भेदत किया है. यह अद्भुत व अचिन्त्य कर्म है अतः में आपका 
पराक्रम देखने के लिए दूसरा उत्तम धनुष लाया है| मेरे इस भयंकर और 
विशाल धनुष पर बाण चढ़ाओ फिर मैं तुम्हें इन्द्र युद्ध प्रदान करूँगा जो 
आपके पराक्रम के लिए स्पृहणीय होगा | यह सुनकर दशरथजी विषादयुक्त 
होकर दीनभाव से बोले--आप मेरे बालक पुत्रों की अभयदान दीजिए 
मेरा सवंनाश न कीजिए हम सबका जीवन: श्रीराम जीवन के आधीन है। 
परशुरामजी ने उनकी बातों पर ध्यान नहीं दिया और श्रीरामचन्द्रजी से 
वार्ताछाप करते रहे । एक शिव धनुष है और दूसरा यह ॒वेष्णव धनुष 
है। श्रीराम ने विनम्नतापृवंक उनसे वार्ताछाप किया और पराक्रम का 
प्रदान करते हुए क्रद्ध होकर उन्होंने परशुरामजी से वह धनुष बाण ले 
लिया ओर प्रत्यज्ञा पर बाण चढ़ाकर कहा भुगुनन्दन ! अब-मं इसे कहां 
छोड़ दूँ ? कभी निष्फल न होने वाले इस बाण से आपकी गमन शक्ति को 
पष्ट करूँया पुण्याजित आपके लोकों को नष्ट कर ढूं। श्रीराम के उस 
अभूतपूर्व पराक्रम को देखने के लिए देवगण एकत्र हो गये थे । 

श्रीरामजी ने जब वह धनुष हाथ में लिया उस कक संब लोग 
आश्चर्य से जडवत्‌ हो गये तथा परशुरामजी भी निर्वीय हो गये | उनका 
मेष्णव तेज प्रभु श्रीराम में प्रविष्ट हो गया तब तैज॑विहीन परशुरामंजी ने 
राजीवलोचन श्रीराम से धीरे-धीरे कहा--मैंने पृवंकाल में यह पृथिबी 
केब्येपजी को दान में देकर प्रतिज्ञा की थी कि रात्रि में पृथ्वी पर निवास 
नहीं करूँगा । अतः आप मेरी गमनशक्ति को नष्ट न करें क्योंकि में वेंगसे 

अभी महैन्द्र पंत पर चला जाऊंगा। तपस्या से प्राप्त मेरे अनुपम लोकों 
को इस बाण से नष्ट कर दें । आपने इस धनुष पर बाण चढ़ा दिया अतः 
मुझे निश्चित रूप से ज्ञात हो गया है कि आप मधु दंत्य का वध करने 
वाले देवेश्वर भगवान्‌ विष्णु हैं आपका कल्याण हो | ये देवगण आपकी 
ओर देख रहे हैं। आपके समक्ष असमर्थे होकर में आपसे प राजित हो गया 
हुँ तथापि मुझे इसमें लज्जा का अनुभव नहीं हो रहा है क्योंकि त्रेलोक्य 
नाथ श्रीहरिने मुझे पराजित किया है । इस प्रकार परशुरामजी के निर्देश 
से प्रभु ने उस बाण से उनके पुण्यछोकों को नष्ट कर दिया। प्रभु श्रीराम 
की परिक्रमा कर परशुरामजी महेन्द्र पंत पर चले गये । 


मानस में वेष्णव धनुष स्वर्य श्रोरामजी के समीप चला गया था 
जिससे परशुरामजी को अत्यन्त आइचयें हुआ था-- 


राम रमापति कर धन लेह। खेंचहु +मिटे मोर संदेह। 

देत चाप आपुहि चलि गयऊ। परशुराम मन बिसमय भयऊ॥। 

करों काह मुख एक प्रसंसा । जय महेस मन मानस हंसा-। 

कहि जय जय जय रघुकुल केतू । भुगुपति गए बनहिं तप हेतू ॥ 

परशुरामजी के चले जाने पर प्रभु ने वरुण को वह धनुष दे दिया। 
आदशरथजी ने श्रीराम को हृदय से लगाकर मस्तक संघा तथा आननन्‍्द- 
मग्न हो गये मानों उनके पुत्र का पुनर्जन्म हुआ हो । हृषित होकर अत्यन्त 
शीक्रता के साथ उन्होंने अलंकृत अयोध्या नगरी में प्रवेश किया। नागरिकों 


पुरवासियों व ब्राह्मणों ने बारात की अगवानी को | पुत्रों सहित राजा ने 
अपने सुन्दर गगनचुम्बी उज्ज्वल राजमहल में प्रवेश किया । 


महारानी श्रीकोसल्था, श्रीसुमित्रा श्रीकैकेयोजी एवं अन्य रानियां 
आनन्दमग्न होकर वधुओं को उतारने छगीं | परम सुन्दरो चारों राजकुमा- 
रियों को लेकर मंगल गीत गाती हुई वे महल में प्रविष हुई । देवमन्दिरों में 
७ जाकर व्धुओं से देवपूजन करवाया । नववधुओं ने वन्दत्तोय सास ससुर 
भादि के चरणों में प्रणाम किया तत्यश्वात्‌ वे अपने अपने पतियों के साथ 
एकान्त में रमण करतो हुईं प्रमुदित होकर सुखपूर्वक वहाँ निवास करने 
लगीं | मानस में महारानियाँ बहुओं सहित पुत्रों को देखकर परमानंद का 
अनुभव करती हैं-- द द 

सिबिका सुभग ओहार उधारो | देखि दुलहिनिन्ह होहिं सुल्ारों॥ 
बधुन्ह समेत देखि सुत चारी | परमानंद मंगत महतारी॥ 
मंगल गान कर्राह बर भामिनि | भे सुखमूल मतोहर जामिनि॥ 
आए ब्याहि राम घर जब तें। बसइ अनंद अबध सब तबतें॥ 


अद्भुत रूप, गुण, शोलसम्पन्ना अपनी भार्याओं के साथ रहते हुए भी 
चारों अआराता पिता की सेवा में तत्पर रहते थे। कुछ काल के पश्चात्‌ राजा ने 
श्रीभरत व शरत्रुघ्तकुमार को लेने आये हुये उनके मामा युधाजितु के साथ 
उन्हें सहष॑ केकय देश भेज दिया। माता, पिता, गुरुजनों व पुरजनों के 
प्रिय हितकर काय करते हुए श्रीरामलक्ष्मण सभी को प्रसन्न रखते थे | 
श्रीरामचन्द्र व जनककमारी श्रोसीताजो का पारस्परिक प्रेम अलोकिक 
था । गाढ़ प्रीति के कारण दोनों एक दूसरे के हृदय में विराजमान रहते 
थे । श्रीरामजी ने श्रीसीताजी के साथ अनेक ऋतुओं तक ऋतु के अनुकूल 
विहार किया । श्रीजनकजी द्वारा पत्नीरूप में समर्पित श्रीसीता प्रभु को 
अत्यन्त प्रिय थीं। सौन्दय व गुणों के कारण प्रभु का स्नेह श्रीसीताजो में 
उत्तरोत्तर वृद्धि को प्राप्त होता था। श्रीसीताजी के हृदय में भो प्रभु के प्रति 
भतृंसम्बन्ध के कारण द्विगुणित प्रेम था। दोनों एक दूसरे के हादिक 
अभिप्राय को जानकर स्पष्ट कर देते थे | दिव्यरूप सम्पन्ना विदेहराजकुमारी 
मूतिमती लक्ष्मी के समान प्रतीत होतीं थीं । 


परमसुन्दरी राजकुमारी श्रीसीता के साथ श्रीराम अद्भुत शोभा प्राप्त 
करते थे जेसे लक्ष्मी के साथ देवेश्वर विष्णु की शोभा होती है। इस प्रकार 
दिव्य राजोचित भोगों का उपभोग करते हुए श्रीसीतारामजी ने बारह वर्षो 
तक ऋतुओं के अनुकूल सुखद विहार किये । 

इस प्रकार बालकाण्ड में प्रभु के अवतार, यज्ञ संरक्षण, ताटका सुबाहु 
बंध, अहल्योद्धा र, शेवधतुरभग, श्रोसीतापरिणय, श्रीपरशुरामपराजय आदि 
प्रसंगों से श्रीराघवेन्द्र की असाधारण  भगवत्ता का प्रतिपादन किया गया 
है | यदि श्रोसीतापरिणय छीला नहीं होती तो रावण वध नहीं होता अतः 
समस्त श्रीरामचरित का बीज श्रोसीतापरिणय है । इसी के आगे श्रीराम 
कथा गतिमान हुईं तथा अवतार के प्रमुख प्रयोजन सिद्ध हुए हैं । 


१, तया स राजिसुतोषभिरामया, समेयिवानुत्तमराजकन्यया । 
अतीव राम: शुशुभेईतिकामया विभुः श्रिया विष्णुरिवामरेश्वरः ॥ 


श्री जानकीवल्लभो विजयते 

तपः स्वाध्यायनिरत तपस्वी वाग्विदांवरम । 
नारद॑ परिपप्रच्छ वाल्मीकिर्मनिपुड़वम ।। १ ।। 


अर्थ--तप एवं स्वाध्याय में निरन्तर संलग्न, व्याकरण, शिक्षा, छन्द 
आदि षट्वेदाज़ों में पारंगत, मुनियों में श्रेष्ठ देवषि श्रीनारदजी से तपस्वी 
[ शम, दम आदि सद्गुणसम्पन्न | मह॒षि वाल्मीकि जी ने श्रीरामतत्त्व- 
ब्रह्मतत्त्व को जिज्ञासा की । 


भ्रोगोविन्दराज कहते हैं-- 
अनन्त कल्याणगुणगणनिलय, अवाप्तसमस्तकाम, सर्वेश्वर जगत्पति 
भगवान्‌ श्रीपति अपने परधाम दिव्यलोक वेकुण्ठ में सव॑दा श्रीजी के 
सहित विराजमान रहते हैं, उन अचिन्त्यात्मा भगवान्‌ विष्णु के साथ नित्य- 
मुक्त भागवत-भक्त भी निवास करते हैं। इस प्रकार उस दिव्य वेकुण्ठ 
धाम में महामणिमण्डपस्थ रत्नसिहासन के मध्य प्रभु अपनी श्री, भूमि, 
नीला नामक शक्तियों सहित आसीन होकर नित्यमुक्त जीवों द्वारा निर- 
न्तर [ उनके चरणारविन्द | सेवित रहते हें तथापि अका रणकरुणावरुणा- 
लय परमेश्वर उन मुक्तजीवों की भाँति ही बद्धजीवों को भी अपने चरण- 
युगल की परिचर्या की योग्यता से युक्त होने पर भी सेवाविहीन, प्रछलयकाल 
में प्रकृति में विीन मधु में मिश्रित स्वर्णंकणों के सदृश् अल्पज्ञानवाले 
विमृख जीवों को देखकर द्रवित हो जाते हैं । अपने ही शुभाशुभकर्मो द्वारा 
जीव इस संसार-चक्र में भ्रमण करता रहता है। उन दुःखाकुल जीवों पर 
भगवान्‌ विष्णु की किसी अद्भुत आइचर्यमवी कृपा की वर्षा हो जाती है । 
क्योंकि उस समय जीव के पास ऐसा कोई साधन नहीं था जिससे साधन 
_>ज्साध्य' कृपा होती । अतः प्रभु की यह कृपा सवंथा अहैतुकी हैं। इस प्रकार 
क्रपासागर ईब्वर ने हस्त-पाद आदि सुन्दर इन्द्रिय युक्त विचित्र देह 

(शरीर) रूपी सम्पत्ति अपनी सेवा के लिए ही जीव को प्रदान को थी। 
'तत्त्व, तन्मात्रादि सुष्टिकम से उन जीवों को शरीर इन्द्रिय 
इक निसिरिए से पार जाने के लिए दुंढ़ नौका की प्राप्ति हो ज 


नकी। सरिता पे 
हर पी जैसे मनुष्य नदी के वेग के अनुसार बहकर सागर में पहुच डूबने 
रूगता है उसी प्रकार जीव भी भगवत्प्राप्ति के साथनभूत दरीरेन्द्रिय को 


प्राप्त कर लेने पर भी विषय-भोग रूपी समुद्र में डूबने लगा। तब उन 
जीवों को सत्‌ असत्‌ विवेक प्राप्ति के लिए बेद-शासत्ररूपी अपनी आज्ञा का 
विस्तार प्रभु ने किया | अज्ञान, अन्यथा ज्ञान तव 5 विपरीत ज्ञान के द्वारा 
जब उस वेदशाखरूपी ईश्वरीय शासन का भी जीवों ने निरादर किया 80 
जिस प्रकार राजकीय शासन का भश्रजा द्वारा उल्लज्धन किये जाने पर स्वयं 
वसुधाधिपति जनपद में जाकर श्रजा को शिक्षा देता है उसी प्रकार प्रभु 
श्रीराम ने भी उन जीवों को अपने आचरण द्वारा शिक्षा देने के लिए 
स्वयं चार रूपों में प्रकट होने की इच्छा की। तब न्रह्मादि देवताओं की 
प्रार्थना से तथा अपने अनन्योपासक श्रीदशरथ जी के मनोरथ पूर्ण करने 
के लिए चार रूपों में अवतीर्ण हुए । 
उनमें भगवान्‌ श्रीराम ने रावण का वध कर पिता की आज्ञा परि- 
पांलनरूप सामान्य धरम का, श्रीलक्ष्मणकुमार ने मेघनाद का वध कर भग- 
व॒त्‌ होषत्वरूप [ अनन्यदासरूप ] विशेषधम का, श्री भरत ने गन्धर्वों 
को पराजित कर भगवत्‌ पारतन्त्रयरूप विशेषतर धर्म का तथा श्री शबत्रुघ्न 
कुमार ने लवणासुर का वध कर भागवत हेषत्वरूप | दासानुदास | 
विशेषतम धर्म का अनुष्ठान किया । भगवान्‌ द्वारा इन चारों धर्मों के 
अनुष्ठान का फल केवल त्रेतायुग तक ही सीमित न रह जाए ऐसा विचार 
कर 2 20880 पितामह ब्रह्मा ने सौ करोड़ विस्तार वाले रामायण 
>४2 08 कर “अधि ऋषियों को प्रदान किया । मत्य॑छोक में भी इस 
आप हे जी 
कि करके बस दृष्टि से ब्रह्माजी ने नारदजी को महर्षि 
वाल्मीकि के पास भेजा । निरन्तर श्री राममन्त्र 
क्‍ का अनुष्ठान करने से मह॒षि 
का हृदय श्रीरामतत्त्व से आलोकित [ प्रकाशित 
श्री त |] हो गया था अतएवं 
रामकथा का निर्माण करने योग्य एक वही 
का नि महापुरुष दृष्टिगोचर हुए । 
मत्स्यपुराण में इसका स्पष्ट निर्देश प्राप्त है-महषि वार्ल्म 
जार हषि वाल्मीकि ने उत्तम 
रामचरित का व्याख्यान किया था । जी 
के रूप में वर्णित होकर वह नारदजी हक अल क कट 2... 
ठारा वाल्मीकिजी को संक्षेप में प्राप्त 

हुआ था।' महषि वेदान्तविदित परतत्त्व श्रीराम से भली भाँति परिचित 
थे तथापि श्रीनारदजी से उस तत्त्व का निर्धारण (निश्चय) कराना चाहते 
थे, इसीलिए उन्होंने स्वयं आये हुए देवाषि से परतत्वविषयक जिज्ञासा की | 
तब श्रीनारदजी ने उन्हें परतत्त्व श्रीराम का कथा के द्वारा साक्षात्कार 
कराया । तत्पश्चात्‌ ब्रह्मप्रसाद से प्रबन्ध-निर्माण-शक्ति प्राप्त की । श्रीमद्‌ 
रामायण वेदावतार हैं ।* अतएव वेदों के अर्थों का विस्तार करने के लिए * 
महषि वाल्मीकि ने रामायण की रचना को। रामायण सुहृत्‌ सम्मित 
[ मित्र सम्मत | अर्थ प्रधान इतिहास तथा कान्‍्तासम्मित व्यज्भब प्रधान 
काव्य भी है। विद्वानों की इस ग्रन्थ के अध्ययन में रुचि हो एतदर्थ प्रथम 
चार सर्गों से विषय, प्रयोजनादि का वर्णन किया है। इसमें प्रथम सगे 
से विषय और प्रयोजन का दिग्दशन कराया है। वेदान्त-रह॒स्य एवं भगवद्‌ 
रहस्य का महापुरुषणण जिज्ञासु को प्रइन करने पर ही उपदेश करते हैं । 
गीता में स्पष्ट है कि--प्रणामपृवंक प्रश्त एवं सेवा करने पर तत्त्वदर्शी 
महापुरुष तत्त्व का उपदेश करेंगे तथा बिना प्रश्न किये रहस्य का ज्ञान 
प्रदान न करें, इस नियम का भी पालन किया। अतएवं महर्षि ने पाँच 
इलोकों द्वारा देवषि से प्रश्न किया है । 

ग्रन्थ की निविष्न समाप्ति के लिए गुरु एवं देवता को 'तपः स्वाध्याय' 
इस इलोक से नमस्कार करते हैं। प्रणिपातपूर्वक देवषि से प्रश्न किया गया 
इससे गुरुदेव का नमस्कार रूप मंगलाचरण है। श्रीरामतत्त्व की जिज्ञासा 
से भगवत्स्मरण रूप मंगल स्पष्ट है। आचाय॑ सेवापरायण पुरुष ही भगवान्‌ 
को जान सकता है | आचाय॑ से प्राप्त की गयी विद्या ही तत्त्वज्ञान कराने में 
सक्षम होती है. इंस नियम के अनुसार देवर्षि में आचायं-लक्षण तथा मह॒षि 
वाल्मीकि में शिष्य के लक्षण का संकेत प्रथम इलोक से किया गया है । 

जिस प्रकार पूर्वमीमांसादर्शन में 'अथातों धर्म जिज्ञासा” इस सत्र से 


णश््््शण्ज््््््च् 


१. वाल्मीकिना च यत्प्रोकतं रामोपाख्यानभुत्त मम । 
ब्रह्मणा चोदितं तच्च शतकोटि प्रविस्तरम 
आदृत्य नारदेनेव वाल्मीकायथ निवेदितम्‌ ॥--मत्स्यपुराण, 
२. वेंदवेद्यों परे पुंस जाते दशरथात्मजें । 
बंद: प्राचेततादासीत्‌ साक्षाद्राभायणात्मना ।॥। 
3. सतु मेधाविनौ दृष्टवा वंदेषु परिनिष्ठितो । 
वेदोपबृंहणार्थाय तावग्राहइयत प्रभु: ॥ बा० रा० १४६ । 


हे; श्रीमदवाल्मी किरामायण : एक मीमांसा 


धर्म की जिज्ञासा तथा उत्तरमीमांसादर्शन | वेदान्त दशन ] में “अथातों 
| ब्रह्म की जिज्ञासा की गयी है, उसी प्रकार 

हक गा ग्रेक से श्रीरामतत्त्व की / 
श्रीमद्रामायण में “तपः स्वाध्यायः इस रछाक 0 07 
की 88५ हर स्वाध्याय में निरत, शब्द-दास्त्र में पारज़त तथा मुनियों में 
श्रेष्ठ- ये तीन विशेषण देवर्षि नारदजी के हैं। 'तपस्वी” महषि वाल्मीकि 
का विद्योपण है। 'नारद' शब्द का अर्थे हँ--अज्ञान का नाशक तथा ज्ञान 
प्रदाता ।" नारदपुराण में सुस्पष्ट है कि देवषि नारद माया-मोह-विध्व॑सिनी 
श्रीनारायण-कथा के गायन से मनुष्यों के अज्ञानरूपी अन्धकार का नाश 
करते रहते हैं ।* अथवा जो जीवों को तत्त्वज्ञान का उपदेश प्रदान करें |* 
मनुष्य को जो सदगति प्रदान करें उसको नर कहते हैं,/ नर का अथ॑ी है 
परमात्मा | महाभारत में -सत्तातन परमात्मा को नर कहा गया है। 
तत्सम्बन्धी परमात्मतत्त्वसम्बन्धी रहस्य का ,जो उपदेश करें उत्तका ताम 
नारद है ।* इस प्रकार देवषि नारद के नाम के अर्थों से ही गुरुतत्त्व का 
विवेचन हो जाता हैं, तथापि उपयकक्‍त तीन विशेषणों से उनमें आचार्य 
लक्षण और भी स्पष्ट हो जाते हैं। श्रुति में गुरु को श्रोत्रिय तथा ब्रह्मनिष्ठ 
कहा गया हैं। तत्त्वज्ञान के लिए साधक श्रोत्रिय ब्रह्मनिष्ठ गुरु के समीप 
जाए ।* वेदों के ज्ञा्ता को श्रोत्रिय एवं ब्रह्म के उपासक को ब्रह्मनिष्ठ 
कहते हैं । क्‍ 

आओत्रिय गुरु, शिष्य के सन्देहों को वेद-शास्त्र के प्रमाणों से दूर करते हैं 
तथा ब्रह्मनिष्ठ होने के कारण गुरु, शिष्य को ब्रह्म का साक्षात्कार करा 
देते हैं। तप-स्वाध्याय में निरत एवं वाग्वेत्ताओं में वरिष्ठ इन दो विदेषणों 
से श्रोत्रिय शब्द की तथा 'मुनिपुज्धवस्‌” विशेषण से ब्रह्म निष्ठ शब्द की 
का की गई है। इस प्रकार देखवषि में गुरु के पूर्ण लक्षण प्रतिपादित किये 
गये हैं । 
*. नृणां इद नारम्‌ तत्‌ द्यति खण्डयति इति नारद: । 


४. गायन्नारायणकथर्थां सदामायाभयापहाम्‌ । 
नारदो नाशयच्नेति नृणामज्ञानजं तमः ।। 

नार ज्ञानं तद्‌ ददाति इति नारद: । 

नरति सद्गति प्रापयति इति नर: परमात्मा । 

नरतीति नर: प्रोक्त: परमात्मा सनातन: । 

तद्विज्ञानार्थ स गुरुमेवाभिग 


८0 ही & 2० 


च्छेत समित्पाणि: श्रोन्रियं ब्रह्मनिष्ठम ॥ 

'तपः स्वाध्यायनिरतम्‌! का अथ्थ है-तप तथा स्वाध्याय में अत्यन्त 
आसक्त | स्मृति में तप तथा स्वाध्याय ब्राह्मण के असाधारण धर्म कहें गये 
हैं। तप से पापों का नाश होता है तथा विद्या से अमृतत्त्व [ मोक्ष | की 
प्राप्ति होती है ।' तप का अर्थ है क़्च्छ-चान्द्रायणादि | स्वाध्याय का अथ॑ है 
वेदाध्ययत | श्रुति कहती है-स्वाध्याय तथा प्रवचन से कभी प्रमा4 नहीं 
करना चाहिये।* तंप का अथ॑ ज्ञान भी है तथा ब्रह्म भी है। वेदों के 
साथ-साथ व्याकरण, छन्‍्द, ज्योतिष आदि छः अज्ों का ज्ञान होने से वेद 
के अर्थों का ठीक-ठीक निश्चय होता है। केवल शब्द-ज्ञान उसी प्रकार 
निष्फल है जिस प्रकार अग्नि के बिना सूखी लकड़ी प्रज्वलित नहीं होती ।* 


वाक शब्द का अथ व्याकरण भी है। व्याकरण के बिना शब्दों के 
अशुद्ध प्रयोग से अनेक दोष कहे गये हैं। ऋग्वेद में कहा गया है कि 
स्वर तथा वर्ण के अशुद्ध उच्चारण के कारण यज्ञ में असुरों का विनाश 
हो गया । असुरों ने यज्ञ किया और फल मिला इन्द्र को क्योंकि असुर- 
गण व्याकरण-ज्ञान से अनभिन्न थे ।* 

पातझ्जल-भाष्य में भी दुष्ट: शब्द” के उदाहरण में यह मन्त्र कहा 
गया है। 'मुनिपुद्धवस्र से उपासक होना सूचित होता है। अथवा तपः 
स्वाध्यायनिरतम्” से वेदार्थ का श्रवण, 'वाग्विदांवरम” से मनन तथा 
'मुनिपुद्धवर्म से निदिध्यासन कहा गया है। श्रुति में स्पष्ट कहा है कि 
साधक को सर्वप्रथम वेद-शाख्रों के अध्ययन के द्वारा पाण्डित्य-पूर्ण ज्ञान 
का सम्पादन करना चाहिये, पश्चात्‌ बालक की भाँति अभिमान रहित हो 
जाना चाहिये। तत्पश्चात्‌ मौन होकर केवल भगवद्‌ ध्यान परायण हो 
जाना चाहिये |४ इस प्रकार 'तपः स्वाध्याय निरक्षम” से पाण्डित्य की 


१. तपो विद्या च विप्रस्थ निःश्रेयस्करं परम । 

तपसा किल्बिषं हन्ति विद्यया ज्ञानमदनुते ।। 
& « स्वाध्यायप्रवचनाभ्यां मा प्रमदितव्यम । 
२. यदधीतमविज्ञातं निगदेनेव बब्यते । 

अनस्नाविव गुष्कंधों न तज्ज्वलति कहिचित्‌ ॥ 
४. दुष्ट: शब्द: स्व॒रतो वर्णतो वा मिथ्या प्रयुक्तो न तमर्थमाह । 

स वाग्व्जो यजमानं हिनस्ति यथेन्द्रशत्रु: स्व॒रतो5्पराधांत ॥ 
+. तस्माद्‌ ब्राह्मण: पाण्डित्यं निविद्य बाल्येन तिष्ठासेत । 

बाल्यं च प्राण्डित्यं च निर्विद्याथ मुनिः॥ 

'वाग्िदां वरम' से बाल्य पद की तथा 'मुनिपुज्ञवस से मननशील मुनि 
हे रिया रे गई है। इस प्रकार ; तप. स्वाध्यायनिरतम' इस 
प्रथम श्लोक से श्रीनारदजी में समस्त आचार्य लक्षणों का समावेश कहा गया 
है। अब श्री वाल्मीकिजी में शिष्य-लक्षणों का समावेश बतलाते हें-- 
तपस्वी वाल्मीकि: नारद॑ परिपप्रच्छ-तपस्वी श्री वाल्मीकि जी ने श्री नारद 
जी से श्रीरामतत्त्व की जिज्ञासा की। सदगुरु श्री नारद जी के तीन 
विशेषण कहे गये किन्तु शिष्यशिरोमणि श्री वाल्मीकि जी का 'तपस्तरी 
पह एक ही विशेषण है | तपोश्स्यास्तीति तपस्वी, अतिशायन अर्थ में यहाँ 
मतुप्‌ प्रत्यय है । 


श्रीवाल्मीकि जी महान्‌ तपस्वी हैं | ब्रह्मश्ान का साधन तप है, श्रुति 
कहती है तप ब्रह्म-जिज्ञासा का सहायक है, तप के द्वारा ही साधक 
आनन्द ब्रह्म को जान पाता है* अथवा तप का अथ्थं वेद एवं व्याकरण भी 
है, अतः तपस्वी का अथ हुआ--अज्ों के सहित मन्त्र ब्राह्मणात्मक वेदों 
के स्वाध्याय से जिसको, केवल कर्म का फल अल्प तथा नश्वर है यह 
ज्ञान प्राप्त हो चुका है अतः वह इहलोक से लेकर स्वर्ग आदि लोकों के 
नश्वर भोगों से विरक्त हो चुका है तथा उसके हृदय में ब्रह्म की प्राप्ति 
की अभिलाषा प्रकट हो चुकी है ऐसे ही साधक ब्रह्म-जिज्ञासा के अधिकारी 
कहे गये हैं। 'तपस्वी' से शम-दम आदि साधन सम्पत्ति कही गई है। 
तप का अथे शरणागति भी है। श्रुति में तप को न्यास भी कहा गया है।' 
यहाँ श्री वाल्मीकि जी ने गुरुदेव श्री नारदजी को प्रणाम किया यही 
प्रणिपातहूप शरणागति कही गई है। गीता में प्रणिपात के द्वारा तत्त्वज्ञ 
गुरु से ज्ञान की प्राप्ति कही गई है | यहाँ देवषि नारद जी के प्रति मह॒षि का 
प्रणिपात है । 

महषि वाल्मीकि शम-दम आदि साधनसम्पन्न केवछ तपस्वी मात्र 
नहीं हैं किन्तु ब्रह्मज्नानी भी हैं--उपासक भी हैं, ये तो श्रीरामगुण- 
लवणजन्य आनन्‍दसिन्‍्धु में अवगाहन के लिये ही साधारण जिज्ञासु बन 
कर श्रीरामतत्त्व की जिज्ञासा कर रहे हैं । ब्रह्म-जिज्ञासा भी केवल वेदान्तियों 
१. भूमनिन्दाप्रशंसासु तित्ययोगेडतिशायने । 

संसगं5स्ति बिवक्षायां भवन्ति मतुबादयः ॥ 
२, तपसा ब्रह्म विजिज्ञासस्व । 
३, तस्मान्न्यासमेषां तपसामतिरिक्तमाहु: । 

की भांति शुष्क नहीं है, किन्तु सरस है--असाधारण रसमय है। ब्रह्मसत्र 
में अथातो ब्रह्म जिज्ञासा' इस प्रथम सूत्र में केवल ब्रह्म की जिज्ञारा 
की गई है। यद्यपि स्वामी श्रीरामानुजाचार्य॑ प्रभुति वेष्णवाचार्यों के 
सिद्धान्तातुसार ब्रह्म सगुण है, क्योंकि ब्रह्म का अर्थ है--स्वयं बहुत ( बड़ा ) 
तथा चराचर सृष्टि को बड़ा बनाने वाला । बूह बंंहणे धातु से निष्पन्न ब्रह्म 
शब्द का 'ब॒ह॒त्वगुणयोगित्व” अर्थ प्रसिद्ध है। वहाँ ब्रह्म जिज्ञासा करने 
वालों के समक्ष ब्रह्म का स्वरूप--जगत्‌ का कारण कहा गया है। जिससे 
जगत्‌ का जन्म, पालन एवं नाश होते हैं वही ब्रह्म है।' तदगुण संविज्ञान 
बहुब्रीहि समास से जत्म के साथ पालन तथा संहार ये दोनों अर्थ अभि- 
प्रेत हैं। सर्वज्ञ सर्वशक्तिमान्‌ ब्रह्म ही जगत्‌ का कारण हो सकता है: 
अतः ब्रह्मसूत्र में जिज्ञास्य ब्रह्म भी सगुण ही है। जगत्‌ के कारण श्री 
रामजी हैं इस बात को श्रीहनुमान्‌ जी ने रावण से स्पष्ट कहा है-- 
रावण ! चर-अचर समस्त प्राणियों सहित सभी लोकों का श्रीरामजी 
संहार करके पुनः उनकी सृष्टि करने में समर्थ हैं, क्योंकि उत्ते नामन्यश 
महान हैं। 
ब्रह्मसत्र की अपेक्षा श्री रामायण की ब्रह्म-जिज्ञासा विलक्षण है। यहाँ 
श्री वाल्मीकि जी पूछते हैं कि इस समय भूलोक में अनन्तकल्याणगुण- 
गणसम्पन्न पुरुष कौन है ? इस अलौकिक ब्रह्म जिज्ञासा विषयक प्रश्न 
का श्रवण करते ही देवषि नारद ने प्रसन्न होकर कहा कि आप की ब्रह्म 
जिज्ञासा अभूतपूर्व है, क्योंकि आप श्रीरामतत्त्व के साथ ही उनके द्व्यि 
गुणों का भी रसास्वादन करना चाहते हैं । इसीलिये आप ने प्रश्त के समय 
गुणों का कीत॑न किया है । 
वस्तुतः मह॒षि वाल्मीकि श्रीराघवेन्द्र के अनन्य भक्त हैं। इनके तीन 
नाम हैं--भागंव, प्राचेतस तथा वाल्मीकि । भूगुपुत्र होने के कारण विष्णु 
पुराण तथा उत्तरकाण्ड में इन्हें भागंव कहा गया है। रामायण के उत्तर- 
काण्ड में इन्होंने श्री राघवेन्द्र को अपना परिचय प्रचेता के दहम पुत्र के 
रूप में दिया है--प्राचेतसो5ह॑ दशमः पुत्रों राघवनन्दन। ' अतएव ये 
प्राचेतल कहलाये । दीर्घकालीन तपश्चर्या के कारण इनके शरीर पर वल्मीक 


१, जन्मावस्य यत : । 
२. सर्वान्‌ लोकान्‌ सुसंहत्य सभूतान्‌ सचराचरान्‌ । पुनरेव तथा 
महायशाः । 


स्रष्ट' शक्तो रामों 

: ब्रह्माजी की आज्ञा से वरुण ( प्रचेता) 
को बहा दिया था जिश्षमें से तेजपन्न 
महंपि का प्रावल्य हुआ | अतएवं इनका एके ॥02020 भी हो | गया | 
जिस नाम से महू अद्यावधि प्रसिद्ध हैं। पट लि 906 भी . 3नार 
ब्रह्माजी ने इनका वाल्मीकि नामकरण किया था ।' थहाँ 4028 नाम 
में शम-दमादि साधनों का महर्षि में संकेत है। व्याकरण, शिक्षा, कला 
आंदि अंगों सहित वेदों के अध्ययन तै जब नर सांसारिक भोगों से 
बेराग्य होता है तब साधक वेद-शासत्रों के ज्ञाता उपासक सदगुरु के समीप 
जाकर तत्त्व की जिज्ञासा करता है। श्रुति भी कहती है कि कम द्वारा 
भ्राप्त लोकों की परीक्षा कर ब्राह्मण [ साधक | वेराग्य को प्राप्त करें | कर्म 
से परमात्मा की प्राप्ति नहीं होती है अतः उस नित्य वस्तू को प्राप्ति के 
लिये हाथ में समिधा [ हवनीय कांष्ठ, कन्दमूल, फल | लेकर श्रोत्रिय 
ब्रह्म निष्ठ गुरु के पास जाय | अपने समीप आये उस सम्यक शान्तचित्त | 
'श॒वं जितेन्द्रिय शिष्य को वह विद्वान्‌ ब्रह्मविद्या का तत्त्वतः उपदेश करें 
जिससे उस सत्य व अक्षर स्वरूप परमात्मा का ज्ञान होता है।* इस 
प्रकार. श्रुति में प्रतिपादित गुरु-शिष्य-लक्षण एवं ब्रह्मविद्या आदि सभी 
वस्तुओं का संकेत श्रीरामायण के प्रथम इलोक में है | 
यहाँ तप शब्द ब्रह्म वाचक है, अतः इसके प्रयोग से देवता का नमस्का- 
'रात्मक मंगलांचरंण भी हो गया। परमात्मा वांचक अनेक दाब्दों में से 
'लकार का प्रथम प्रयोग इसलिये कियां गया कि चौबीस अक्षर गायत्री के 
अक्षरों के अनुसार ही चोबीस हजार हलोकों द्वारा श्रीरामायण की रचना 
की गई है। इसीलिए तपः में प्रथम अक्षर गायंत्री का तकार समझना 
ाहिएं। तकार को सौख्यदायक भी- कहा है--'तकार: सौख्यदायकः' । 
/परिपप्रच्छ'--इस क्रिया में परि उपसर्ग है, विशेष रूप से वाल्मीकिजी ने 
जिज्ञासा प्रकट की | हे पर मे ४ समक्ष कहोंने 
_-__ _'“ भच्छ धातु द्विकमंक हैं अतः परिपप्रच्छ क्रिया के 
5. अधाब्रवीसहांतेज। ब्रह्मा लोकपितामह:ः । 
0000 यस्मात्तस्माद्वाल्मी किरित्यसौ |। 
कि पीकर 
ह। | तत्त्वतो ब्रह्मविद्याम्‌ ॥ 


८ 


हम थम 
(दीमक) का ढेर लगे गया था 
नें जल-वृष्टि करके दीमक की धूलि 


| अं 
०. ;।॒ 

हे श्रीनारदजी एक कम हुए तथा द्वितीय कर्म ब्रह्म श्रीराम हुए । 
इस प्रकार 'तपस्वी वाल्मीकि नारदं ब्रह्म परिपप्रच्छ' यह तात्पर्य हुआ | 
श्रीनारदजी समस्त विद्याओं के आचाय॑ हैं। छान्दोग्य उपनिषद्‌ में 
भूमा-विद्या के प्रसंग में लिखा है कि श्रीनारदजी श्रीसनत्कुमार जी के 
पास तत्त्व-जिज्ञासा के लिए पधारे--उपससाद सनत्कुमारं नारदः। 
श्रीनारदजी ने कहां--भगवन्‌ ! मुझे उपदेश दीजिए । श्रीसनत्कुमारजी ने 
पछा--आप सर्वप्रथम यह बतायें कि आप क्या-क्या जानते हैं ? नारदजी 
बोले--मैंने ऋग्वेद, यजुर्वेद, सामवेद, अथव॑वेद, इतिहाम-पुराणरूप पद्मम 
बेद-सहित वेदों के वेद व्याकरण, श्राद्ध-कल्प, गणित, उत्पात-ज्ञान, निधि- 
शास्त्र, तकशास्त्र, नीतिशाख, देवविद्या, ब्रह्मविद्या, भूतविद्या, धनुविद्या, 
नक्षत्रविद्या, सपैविद्या तथा देवंजनविद्या-संगीतशात्र आदिका अध्ययन 
किया है।' 

इस प्रकार देवाधि समस्त विद्याओं के ज्ञाता हैं अतः आचार्य लक्षणों से 
परिपृ्ण हैं। मह॒षि वाल्मीकि का तप एवं नामनिष्ठा सवंविदित है अतः 
शिष्यशिरोमणि बनकर इन्होंने स्वरूपानुरूप भगवत्तत्त्व की जिज्ञासा को 
है। इन दोनों महापुरुषों के समागम से श्रीरामकथामृत-संरिता की जो 
धारा प्रवाहित हुई है वह वस्तुतः समस्त जगत्‌ को पवित्र करने में 
समथ है । 

तोथं कहते हैं-- 

ब्रह्मलेकमें प्रसिद्ध शतकोटि विस्तृत श्रीरामचरित को भूलोक-निवासी 
चारों वर्णों के तीनों तापों को दूर करने के लिए संक्षिप्तहूप से वर्णन करने के 
लिए परमकारुणिक श्रीब्रह्माजी श्रीवाल्मीकिजी के रूप में अपने अंश से अव- 
तीर्ण हुए । स्कन्दपुराण में श्रीशिवजी श्रीपाव॑तीजी से कहते हैं-- श्रीब्रह्माजी 
वाल्मीकि हुये तब सरस्वती उनकी कविता के छप में प्रकट हुईं, जिन्होंने 
पावन श्रीरामचरित का वर्णन किया ।' इस प्रकार ब्रह्माजी के अंशभूत 
श्रीवाल्मीकिजी श्रीरामचरित के वर्णन की इच्छा से गुरुदेव श्रीनारदजी के 
दर्शन की प्रतीक्षा करने लगे, क्योंकि श्रीरामकथा को गुरुमुख से ही श्रवण 


१, ऋग्वेद भगवो5ध्येमि यजुर्वेद सामवेदमाथर्वणं चतुर्थमितिहासपुराणं पशञ्चम् 


वेदानां बेदं पित्यं दैव॑ निधि वाकोवाक्यमेकायन देवविद्यां ब्रह्मविद्यां भृतविद्यां 


क्षत्रवियां नक्षत्रविद्यां सर्पदेवजनविद्यामेतद्‌ भगवोः5ध्येमि । 
--छान्‍्दोग्य उपनिषद्‌ 

करने की वैदिक परम्परा है। ब्रह्माजी की प्रेरणा से नारदजी पधारे, 
उनका पूजन कर 'कोथन्वस्मिन्‌' इत्यादि श्लो थे श्रीरामकथा की जिज्ञासा 
की | श्रीरघुनाथजी की कथा के सम्बन्ध में महर्षि की जिज्ञासा को 
श्रवण कर श्रीनारदजी अत्यन्त प्रसन्न हुये, वे संक्षिप्त श्रीरामचरित का 
मह॒षि को उपदेश कर चले गये। तत्पशचात्‌ तमसातीर में भ्रमण करते 
समय व्याध के ढ्वारा आहत क्रौद्ध पक्षी का क्रन्दन श्रवण कर महषि शोका- 
कुल हो गये, तदनन्तर उनके मुख से 'मा निषाद” यह श्लोक प्रकट हुआ। 
अपने आश्रम में आकर वे उसी इलोक का ध्यान कर जब विस्मययुक्त हो 
गये, तब ब्रह्माजी आकर बोले कि “मच्छन्दादेव ते ब्रह्म” मेरी इच्छा से 
आपके मुख से यह श्लोक प्रकट हुआ है, आपको समग्र श्रीरामचरित-न्ञात 
हो जायगा, आप इलोकबद्ध श्रीरामचरित का वर्णन करें, इस प्रकार 
उपदेश कर ब्रह्माजी अपने धाम चले गये। चौबीस अक्षर वाली गायत्री 
साक्षात्‌ ब्रह्मविद्या है, उसी का अथे श्रीरामायण है. अत: चौबीस अक्षर 
गायत्री के अक्षरों पर चौबीस हजार इलोकों के द्वारा रामायण की रचना 
की | तीथे ने सातों काण्डों में प्र्येक एक सहसख्र इलोक के पश्चात्‌ गायत्री 
का एक अक्षर होना स्वीकार किया है। श्रीरामायण के प्रथम इलोक “तप: 
में गायत्री का प्रथम अक्षर 'तकार' है.। यहां तप छाब्द से चित्तशुद्धि के: 
लिये किये जानेवाले ब्रत-नियम-उपवास आदि कर्म कहे गये हैं। यस्य 
जानमय तप: इस श्रुति के अनुसार तप का अर्थ ब्रह्म-ज्ञान है। स्वाध्याय 
शब्द से अर्थज्ञान पर्यन्त अध्ययन कहा गया है । इन दोनों साधनों में देवषि 
निरत हैं । 
तप आलोचने' इस धातु से निष्पन्न 'तप” शब्द का अर्थ॑ है ज्ञान, 
सत्य ज्ञानमनन्तं ब्रह्म' श्रुति में ब्रह्म को सत्य ज्ञान तथा अनन्त स्वरूप 
कहा गया है, ते: तप का अर्थ हुआ ज्ञानस्वरूप ब्रह्म । अतएव ब्रह्म का 
0० कर यहां मज्जलाचरण किया गया है। तपस्वी का अर्थ है- महान्‌ 
224 | वल्मीकस्यापत्यं वाल्मीकि:-- वल्मीक-दीमक से प्रकट होने के कारण 
वाल्मीकि नाम पड़ा । ब्रह्मवैवर्त में ब्रह्माजी ने महषि का नाम वाल्मीकि 
रखा है। नर का अर्थ है परमात्मा, परमात्मा के स म्बन्ध में ज्ञान प्रदान 
करते हैं, अतः इनका नाम नारद हुआ | ज्ञानोपदेश के द्वारा अज्ञान को नष्ट 
करने के कारण भी देवधि को 'नारद' कहा जाता है। 
करों को देने वाली है। मूठर माय ० लौकिक पारछोकिक दोनों 
५ कहा गया है कि यह रामायण 

परम पवित्र तथा समस्त पापों को नाश करने वाली है-- इं पवित्र 
पापध्न', शूद्र भी पढ़ता है तो विशिष्ट महत्त्व प्राप्त करता है तथा 
सपरिवार स्व एवं भगवद्धाम को प्राप्त करता है--'प्रेत्य स्वर्ग महीयते । 
गायत्री के द्वारा ब्रह्म का अनुसन्धान किया जाता है तथा उससे ब्रह्मलोक 
की प्राप्ति होती है। रामायण के प्रतिपाद्य देवता लीलावतारी श्रीराम के 
विभव वैभव के अनुसन्धान से ब्रह्मलोक की श्राप्ति उचित ही है। महषि 
वाल्मीकि ने उत्तम काव्य के निर्माण का संकल्प किया । उनकी दिव्य काव्य 
कृति को शक्ति प्राप्त हो तथा उस काव्य का वस्तुज्ञान भी हो एतदर्थ 
उन्होंने समाधि के द्वारा भगवान्‌ को प्रसन्न किया। भगवत्कृपा से देवषि 
नारदजी पधारे। महर्षि ने देवाषि को पूजा की तथा उनसे श्रीराम-कथा 
के सम्बन्ध में प्रश्न किये | श्रीरामकथा विषयक प्रइन सुनकर देव्ि अत्यन्त 
प्रसन्न हुए एवं संक्षिप्त श्वीरामचरित का उपदेश कर ब्रह्मलोक चले गये । 
भूलोक-निवासी चारों वर्णों के तीनों तापों को दूर करने के लिए ब्रह्माजी 
के अंशभत श्रीवाल्मीकिजी ने ब्रह्मा के रूप में जिन शतकोटि प्रविस्तर 
रामायणों का निर्माण किया था उसीका सारतम भाग चौबीस हजार 
ब्लोकों द्वारा परब्रह्मविद्या के विलासस्वरूप श्रीरामायण का निर्माण किया । 
श्रीकुशलव को उस रामायण का अध्ययन कराया। 


'तपः स्वाध्याय” इस इलोक में तप का अर्थ है--चित्त प्रसन्नतार्थ व्रत- 
नियमों का अनुष्ठान | स्वाध्याय का अथ्थ है--अथंबोधपय॑न्त स्वशाखा का 
अध्ययन अथवा “स्य ज्ञानमयं तप: इस श्रुति के अनुसार तप का अर्थ 
ब्रह्मविषयक ज्ञान है। क्योंकि मुनिपुद्भव से ही तपस्वी होना सिद्ध हो 
जाता है यह कतक का मत है। इस प्रकार तप शब्द से निदिध्यासन 
जन्य परिपुष्ट ब्रह्मज्ञान, मुनिपुद्भव से मनन, वाग्विदांवरम' का अथ है 
शब्दब्रह्मतत्त्ववेत्ताओं में पाणिनीय, पतझ्जलि से भी श्रेष्ठ हें। यहाँ श्रोता- 
वक्ता दोनों को सर्वज्ञ सूचित किया गया है । 


को5न्वस्मिन साम्प्रतं लोके ग्ुणवान्‌ कश्च बीयंवान्‌ । 
धर्मज्शच कृतज्ञश्व सत्यवाक्यों दृढब्रतः ।। २ ॥। 


चारित्रेण च को युक्तः सर्वभूतेषु को हितः। 
विद्वान कः कः समर्थश्व कश्चेकर््रियदर्शन: ।। हे ।। 

आत्मवान को जितक्रोधो द्युतिमान्‌ कोइनसूयक: । 
कस्य बिभ्यति देवाश्च जातरोषस्य संयुगे ।। ४ , ॥ 


अथै--महर्षि वाल्मीकि ने देवषि नारदजी से प्रश्न किया--देवर्षे ! इसे 
समय इस लोक में अर्थात्‌ भूमण्डल पर गुणवान्‌, वीय॑वान्‌, धर्मज्ञ, कृतज्ञ, 
सत्यवक्ता एवं दृढ़त्रती कौन है ॥| २॥ 

पवित्र चरित्र से युक्त, प्राणिमात्र का हितकारी, विद्वानू, समर्थ तथा 
सदा प्रियदर्शन कौन हैं ?॥| ३ ॥ 

धैर्य-सम्पन्न, क्रोध पर विजय प्राप्त करनेवाला, कान्तियुक्त तथा ईष्या- 
शून्य कौन है ? युद्ध में ऋद्ध होनेपर देवतागण भी जिससे भयभीत हो जाते 
हैं ऐसा प्रतापी पुरुष कौन है ? || ४॥ 

पूर्व के इलोक में गुरु एवं शिष्य के लक्षणों का वर्णन किया गया तथा 
'अथातो ब्रह्म जिज्ञासा' की भाँति श्रीराम जिज्ञासा की गई | इस प्रसंग से 
गुरु-शिष्य सम्वाद के रूप में तत्त्वजिज्ञासा की प्राचीन परम्परा की ओर भी 
संकेत किया गया है | अब श्रीराघवेन्द्र को ही जिज्ञास्यतत्त्व-जिज्ञासा का 
विषय जानकर उनकी जिज्ञासा कोन्वस्मिन' इस इलोक से करते हैं । 
श्रीगोविन्दराज कहते हैं--“अस्मिन छोके' से इस भूलोक में गुणवान्‌ कौन 
है ? इसका भाव यह है कि बैकुण्ठ आदि लोक में भगवान्‌ श्रीनारायण हैं 
तथा वे गुणवान्‌ भी हैं, किन्तु इस लोक में जो समस्त गुणों से सम्पन्न हों 
उनके सम्बन्ध में महर्षि जिज्ञासा कर रहे हैं। अतः लोकान्तर में विद्यमान 
श्री वेकुण्ठनाथ के सम्बन्ध में इनकी जिज्ञासा नहीं है। साम्प्रतम” इस पद 
से इसी काल में विद्यमान परतत्त्व की जिज्ञासा है, कालान्तर में विराजमान 
रहने वाले नूसिह आदि अवतारों के सम्बन्ध में जिज्ञासा नहीं है। तनि- 
इलोकीकार का भी यही मत है&। 

मह॒धि वाल्मीकि जानते हैं कि श्रीराघवेन्द्र अभी इस लोक में इस समय 
दिव्य लीला कर रहे हैं अतः हमारी जिज्ञासा शरीरामतत्त्व के विषय में है 
अतएव श्रीहरिं नारायण आदि भगवदु-विग्रह शीरामजी से अभिन्न होने 
मी न जिज्ञासा के बिषय नहीं हैं। जिस प्रकार श्रीरामचरित 

ते हे भरद्वाज जी ने महषि याज्ञषवलक्यजी से प्रइन किया कि श्रीराम 

कौन हैं ? 'राम कवन प्रभु पूछडँ तोही ।/” साथ ही प्रार्थना करते हैं कि 
श्रीराम-कथा सुनाकर मेरे भ्रम को दूर करिये--जेसे मिठे मोर अ्रम भारी | 

कहहु सो कथा नाथ विस्तारी॥ श्रीयाज्ञवल्व्य जी समंझ गये कि 


श्रीभरद्वाज जी को सन्देह, मोह, भ्रम कुछ नहीं है केवल श्रीरामकथा-श्रवण 
के छोभ से इस प्रकार प्रश्त कर रहें हैं। अतः उन्होंने कहा-- चाहहु सुने 
रास गुन्त गूढ़ा । कोन्हिहु प्रश्त मनहुँ अति मूढ़ा' || ठीक उसी प्रकार यहाँ 
भी महषि वाल्मीकि श्रीरामतत्त्व की जिज्ञासा कर रहें हैँ तथा देखवाधि 
श्रीतारद से विस्तारपुर्बक श्रीरामगुणों का श्रवण करना चाहते हें । 


गुणवान्‌ कः गुणवान्‌ कौन है ? यहाँ भूमार्थंक मत्वर्थीय प्रत्यय है-- 
गुणा: अस्य सत्तीति गुणवान्‌' अर्थात्‌ इस छोक में इस समय अनन्त कल्याण 
गुणों से युक्त कौन है ? यहाँ गुणवान्‌ से लेकर 'कस्य-बिभ्यति' इस इलोक 
तक सोलह गुणों की जिज्ञासा है तथा ये सभी गुण एक ही पुरुष में 
विद्यमान हों ऐसा पुरुष कौन है ? यही जिज्ञासा है। यद्यपि इन षोडश गुणों 
में से एक ही गुण भगवत्ता की सिद्धि के लिये पर्याप्त है, फिर भी षोडश 
गुणों द्वारा श्रीराधवेन्द्र की जिज्ञासा को गई है। इससे प्रभु के असाधारण 
ऐश्वयं की और संकेत है। इन षोडश प्रश्नों में एक ही प्रश्न पर विचार 
किया जाय तो स्पष्ट हो जायगा कि एक ही गुण भगवत्ता के लिये पर्याप्त 
है। वह एक गुण है 'कद्चेकप्रियदर्शन: ।! अर्थात्‌ नित्य निरन्तर जिसका 
दर्शन एकस्स बना रहे, ऐसा पुरुष कौन है ? क्या प्रभु को छोड़कर ऐसा' 
कोई पुरुष है, जिसका दंत सौन्दर्य॑ सदा एकरस विद्यमान रहे ? उत्तर 
मिलेगा नहीं, लोक में अस्ति जायते आदि षट्‌ परिणामों से युक्त प्रतिक्षण 
क्षीण होने वाला नव्वर सौन्दर्य तो सदा प्रियदर्शन कदापि नहीं हो सकता 
है । मानव-लोक से कोटि गुणित सोौन्दर्यसम्पन्न देवलोकवासियों के सौन्दर्य 
भी पुष्य क्षीण होने पर नष्ट-भ्रष्ट हो जाते हैं| 


- साधारण देवताओं की तो बात ही क्या साक्षात्‌ त्रिदेव भी इत्तकी 
समता नहीं कर सकते हैं, यह लोक-वेद में सवंत्र प्रसिद्ध है। इस प्रकार इन 
षोडद प्रदनों में वणित एक ही गुण प्रभु की महिमा की सिद्धि में परम 
समर्थ है, फिर सभी गुणों के द्वारा उनकी भगवत्ता का वर्णन अत्यन्त ही 
मननीय है | गुणवान्‌ का अर्थ है--निखिल कल्याण गुणसम्पन्न कौन है? 
अथवा इस प्रसंग में वणित षोडश गुणों में धर्मज्ञ, कृतज्ञ, सत्यवक्ता आदि 
एक-एक विशिष्ट गुण है, अतः 'गुणवान्‌' भी एक विशिष्ट गुण है । "6 

यहाँ गुण का: अर्थ आवृत्ति है। 'गष्पते आवत्य॑ते पुनः पुनराश्चितैरनु- 
सन्धीयते इति गुणः सोशील्यम”' जिसका भक्तजन निरन्तर स्मरण करते हें 

'गुण! कहते हैं, वह गुण है सौशील्य । दीन-हीन मलिन जीवों से 
अटल जब निष्कापट बा से मिलते हैं तब वहाँ शीलगुण का प्रकाश 
कहा जाता है, इस शील की अधिकता को सौशील्य कहते हैं -- 

'सुशील॑ हि नाम महतो मन्देः सह नीरन्श्रेंण संश्लेष: 2 तस्याधिक्य 
सौशील्यम॒ ।' स्वामी श्रीयामुनाचाय॑जी ने आलवन्दार स्तोत्र ' भगवान के 
गणों का वर्णन करते हुये गुणवान्‌ का अर्थ शीलवान्‌ किया है । 
इस इलोक में वशी से लेकर क्ृतज्ञ पर्यन्त जिन द्वादश गुणों का वर्णन 
है उनमें 'गुण' शब्द का प्रयोग मध्य में है, अतः यहाँ भी गुण का अर्थ है 
सौशील्य । लोक में भी सभी गुणों में श्रेष्ठ सौशील्य है । श्रीगोस्वामीजी ने 
अपने द्वादश ग्रन्थों में सर्वत्र श्रीराघवेन्द्र के शील की प्रशंसा की है-- 

प्रभु तरुतर कपि डार पर, ते किये आपु समान । 
तुलसी कहूँ न राम से, साहिब सीलनिधान ॥। 

भागवत में भी श्रीह॒नुमान्‌ जी ने कहा है।* 

न तो उत्तम जन्म न सुन्दरता, न वाणी, न बुद्धि, न तो सन्‍्तोषप्रद 
आक्ृति ही है, फिर भी इन सभी गुणों से हीन हम वानर-भालुओं को 
श्रीलक्ष्मणाग्रज श्रीराम ने सखा बनाया यह उनका सौशील्य ही है-- 

| सुनि सीनापति सोल सुभाऊ । 


विनय के इस पूरे पद में श्रीगोस्वामीजी ने श्रीराघवेन्द्र के शील का 
विशद वर्णन किया है । इस प्रकार गुणों में सौशोल्य प्रधान होने के कारण 
प्रथम गुणवान्‌ शीलवान्‌ कौन है--मह॒षि ने मुख्य रूप से यही. ,प्रइन 
किया है। रसिकाचाये स्वामी श्री युगछानन्‍्यशरण जी महाराज ने 
श्री रघुवरगुणदर्पण के प्रारम्भ में लिखा है कि यदि कोई प्रदइन करे 
कि वेदान्त आदि शास्त्रों द्वारा त्रह्मतत््वत्का निरषण छोंडकर केवल 
प्रभु के गुणों का ही निरूपण इस ग्रन्थ में आप क्‍यों करते हैं । इसका उत्तर 


श्री स्वामीजी महाराज ने दिया है कि उपासकों की अपने प्रियतमः प्राण - 
ना आज अत >> मी म 


१. वशी वदान्यों गुणवानुृजु: शुचिमुंदुर्दयालुभधु र: स्थिर: समः 3 
करती कृतज्ञस्वमसि स्वभावतः समस्त कल्याणगुणामतो दधिः: ॥ 

रु त धाम नून॑ महतो न सौभगं त वाडः न बुद्धिताकतिस्तोषहेतुः | 
तय॑द्‌ विसृष्टानपि नो वनौफसश्चकारः सेर्पे बत लक्ष्मणाप्रज: ॥? 

धन के गुणों के चिन्तत को छोड़कर वेदान्त निरूपण के लिये समय ही 
नहीं है । 

वस्तुतः भगवान्‌ के रूप की ओर जब वेदशास्त्रों एवं तत्वज्ञ महापुरुषों 
की दृष्टि जाती है तब रूप की महिमा-गान में ही निमग्न हो जाते हैं, गुण 
आदि को अप्रधान समझने लग जाते हैं। जब गणों की ओर उनकी दृष्टि 
जाती है तब गुणों के चमत्कार को समझ रूप-माधरी को अप्रधान (गौण) 
समझने लगते हैं । रूप तथा गुण दोनों में यह आकर्षण है कि जिधर भक्त 
जाता है उधर ही अगाध रससागर से भी अनन्त गम्भीरता दीखने लगती 
है। वस्तुतः रूप-गुण दोनों अभिन्न हैं । सन्‍्तगण कहते हैं कि इस लोक में 
जब तक जीव रहता है तब तक संसार का सम्बन्ध बना रहता है, अत 
साधनाबस्था में गुणों के रसास्वादन में विशेष रसानुभव होता है। सिद्धा- 
वस्था सें अथवा मुक्तावस्था में रूप-माधरी का सम्यक रसास्वादन होता 
है । संक्षेप में यही कहा जा सकता है कि साधनावस्था में गणों का चमत्कार 
तथा सिद्धावस्था में रूप-माधुरी का चमत्कार है। 


महषि ने अपनी रामायण में श्रीराघवेन्द्र के गुणों का स्थलू-स्थल पर 
विशद वर्णन किया गया है | श्रीराघवेन्द्र के गणों में समस्त श्रीराम-भक्तों 
का एवं -अभक्तों का समान रूप से आकषंण देखा जाता है, अतः गुणों 
के द्वारा ही प्रश्त का आरम्भ किया। द्वितीय प्रश्त है--वीयंवान्‌ कौन 
है-कश्व॒ वीयंवान्‌-? विकार के हेतु होने पर भी जिसमें विकार नहीं 
आये उसे वीय॑ँवान्‌ कहते हैं, अथवा स्वयं अविकृत रहकर दूसरे को 
अपने पराक्रम से प्रभावित करने वाला वीय॑वान' कहलाता है| लंकाकाण्ड 
में स्थल-स्थक पर वीय गुण का प्रकाशन है। रावण की सभा में 
श्रीह॒नुमान्‌ जी _ने सुन्दर॒काण्ड में श्रीराघवेन्द्र के वीर्य॑ ( पराक्रम ) का 
विस्तृत वर्णन किया है, जो आगे स्पष्ट होगा । तीसरा प्रइन है. धर्मंज्ञ कौन 
है-धर्मज्ञः कः ? अर्थात्‌ विशेष धर्म का ज्ञाता कोन हैं? अलोकिक 
कल्याण-साधन को धर्म कहते हैं--यतो&भ्यूदय निःश्रेयससिद्धिः स धर्म 
जिसके द्वारा लोक-परलोक दोंनों की सिद्धि हो उसीकों धर्म कहते हैं । 
वह सामान्य तथा विशेष दो रूपों में विभक्त है। इन दोनों का ज्ञाता कौन 
है ? प्रइन का यही तात्पय॑ है| चतुर्थ प्रइन है कृतज्ञ कोन है--कः क्ृतज्ञः ? 
जो थोड़े से उपकार को बहुत मानता है और बड़े से बड़े अपराधों का 
स्मरण नहीं करता उसको क्ृतज्ञ कहते हैं । 'कथश्विदृपकारेण' इस श्लोक से 

इस प्रइत का उत्तर देंगे। पञ््चम श्रश्न है सत्यवक्ता कौन है--सत्यवाक्य 
कः ? बिपत्तिकाल में भी जो असत्य वचन का श्रयोग नहीं करता उसे सत्य- 
वक्ता कहते हैं | इसका उत्तर “अनृतं नोक्तपूर्व मे' इस इलोक से आगे कहेंगे। 
छठा प्रह्न है दृढ़़़ती कौन है--दृढ़त्रतः कः ? जिनका संकल्प निम्चरू 
उसको दृढ़त्रती कहते हैं। अप्यहं जीवित जह्यां इस इलोक से इस प्रदन 
का उत्तर देंगे । 

सातवाँ प्रश्न है--चारित्रेण च को युकतः” चरित्र से युक्त कोन है ? 
जिसने अपने कुलोचित आचार का कभी-भी उल्लऊझ्भात्त न किया हो ऐसा 
सदाचारी चरित्रवान्‌ पुरुष कौन है ? 

अष्टम प्रहइन है--सभी प्राणियों का हितकारी कौन है ? 'सर्व” विशेषण 
के बिना केवल 'भूतेष हित पाठ से भी बहुवचन होने के कारण सभी 
प्राणियों का हितकारी कौन है ? ऐसा अथै सम्भव था अतः 'सं्ब” विशेषण 
का अर्थ है कि अपराधियों' का भी हितकारी कोन है ? 

नवम प्रश्न है--विद्वान्‌ कः सभी शास्त्रों का तत्त्वतः ज्ञाता 
कौन है ? 

एकादश प्रदन है--कद्चेकप्रियदर्शन:: । एकमात्र प्रियदर्शन कौन है ? 
लोक में किसी के दर्शन कभी प्रिय तथा कभी अप्रिय भी होते हैं, किन्तु 
जिसकी सुन्दरता-नित्यनंवीन एवं प्रतिक्षण वर्धभान हो ऐसा पुरुष कोन है ? 

ढादश प्ररन है. आत्मवान्‌ कः ? आत्मवान्‌ कौन है ? आत्मा का अर्थ 
यहाँ धेये है, अर्थात्‌ अविचल घैय॑-सम्पन्न कौन है? अथवा किसी भी 
प्रकार से स्वल्प अभिमुख होने पर भी जीवमात्र की रक्षा करने का 
स्वभाव किसका है ? अथवा जीव-धुति-देह स्वभाव-परमात्मा (त्रिदेव) 
पर्यन्त जिनके वश में नियाम्य हों उनको आत्मवारन कहा जांता है, क्योंकि 
'आत्मा' के कोष में जीव-धुति-देह-स्वभाव परमात्मा इतने अथ हैं । द 

.. भीषास्माद वातः पवते भीषोदेति सूर्य” इस श्रुति में स्पष्ट है कि 

सर्वद्वर प्रभु के भय से वायु, सूये, अग्नि, इन्द्र एवं मृत्यु आदि भयभीत 


रहकर उनकी आज्ञा का पालन करने में सदा सावधान रहते हैं। आगम 
भी कहता है।' 


१. कतृत्व॑ करणत्वं॑ च स्वभावश्चेतना धृत्ति: । 
यत्प्रसादादिमे, सन्ति न सन्ति यद्पेक्षया ॥। 

अर्थात्‌ कर्ता, करण, स्वभाव, चेतना एवं धुति आदि जिस परमात्मा 
की कृपा से कार्य करते हैं तथा जिनकी क्रपा के अभाव में उपेक्षित होने पर 
शक्तिहीन हो जाते हैं। इस प्रकार इन सभी का जो शासक होंगा उसीको 
'आत्मवान्‌' कहते हैं। 

त्रयोदश प्रश्न है--'को जितक्रोध:' क्रोध पर विजय प्राप्त करने वाला 
कौन है ? अथवा निन्‍दा, हिंसा आदि उत्पन्त करने वाली चित्तवृत्ति से 
रहित कौन है ? क्रोध उपलक्षण मात्र है। वस्तुतः काम-क्रोध आदि समस्त 
विकारों से रहित कौन है ? प्रशन का यही तात्पय हैं। अथवा जितक्रोध 
का अथ है 'विधेयकोपः” | दण्डपाने के अधिकारी को दण्ड देने वाला कोन 
है ? अथवा अपराधियों पर भी क्रोध न करने वाला कौन है ! अपराधियों 
को उनकी शुद्धि के लिये ही दण्ड देते हैं। इसीलिये प्रभु के क्रोध को भी 
वरदान के तुल्य कहा गया है--क्ोधो5पि देवस्थ वरेण तुल्य: । गोस्वामी 
जी ने भी श्रीरामजी के क्रोध को मोक्षदायक तथा उनकी भक्ति को भगवद्‌ 
वशकरी कहा है--निर्वाण दायक क्रोध जाकर भगति अवर्साह वसकरी।' 

चतु्दश प्रइन है दयुतिमान्‌ कः--द्युतिमान्‌ कौन हैं ? जिनके दर्शन की 
लालसा सभी प्राणियों को समानरूप से हो ऐसी देहकान्ति किसकी है ? 
रूपसंहननं लक्ष्मी सौकुमार्य सुवेषताम्‌ ।” इत्यादि, अरण्यकाण्ड में ऋषि 
मुनियों की शरणागति के अवसर पर श्रीराघवेन्द्र की लोक विलक्षण युति 
का वर्णन आगे करेंगे । 

पद्मदश प्रइन है--कः अनसूयकः” किसी भी प्राणी में जो दोष नहीं 
देखता है, उसी को अनसूयक कहते हैं | गुणेषु दोषाविष्करणस्‌ू-असूया | 
गुणों में दोष देखने वाली वृत्ति को असूया कहते हैं | जो दूसरों के विद्या, 
बद्धि, ऐश्व आदि को देखकर प्रसन्न नहीं होता प्रत्युत्‌ उनमें दोष ही 
निकालने का प्रयत्न करता है वह असूयक है । जो दूसरों के ऐश्वर्य को 
देखकर सदा प्रसन्न रहते हैं, दोषों में भी गुण के ही दर्शन करते हैं, उनको 
'अनसूयक' कहा जाता है, अतएवं ऐसा महापुरुष कौन है ! 

षोडश प्रदन है--युद्ध में रोष उत्पन्न होने पर जिनसे देवतागण एवं 
असुरगण दोनों भयभीत हो जाय॑ँ ऐसा महामहिमा सम्पन्न कोन है ? शत्रु 
विषयक कोप कभी-कभी मित्रों को भी भयभीत कर देता है अथवा जब 
अनुकूल लोग भी युद्ध-स्थल में कोप करने पर भयभीत हो जाते हैं तब 
प्रतिकूल लोग भयभीत हो जायेँ इसमें आइ्चय ही क्या ? तीथ कहते 

हैं--'गुणवान्‌ कौन है” इस प्रइन से प्रत्यक्ष देखे गये गुणों के 
जी बे त्ण में जिज्ञासा समझनी चाहिये क्योंकि उत्तर में 
विशिष्ट गणों का ही वर्णन है। स्वयं सुरक्षित रहकर जो दूसरों पर विजय 
प्राप्त करे उसी को वीय॑वान्‌ कहा जाता है। सामान्य तथा विशेष दोज्ों 
धर्मों के ज्ञाता को धर्मज्ञ कहते हैं । कोई थोड़ा भी ः उपकार करे उसे 
बहुत समझने वाले क्ृतज्ञ कहे जाते हैं । सभी अवस्थाओं में सत्य का पालन 
करने वाले सत्यवाक्य कहे जाते हैं। आरम्भ किये गये काय॑ को लक्ष्य 
प्राप्ति पयन्‍्त करते रहें वे दृढ़त्नती कहे गये हैं। कुऊ-परम्परा से प्राप्त 
सदाचार का निर्वाह करने वाले को चरित्रवान्‌ कहा गया है। अपराधियों 
का जो हित करें उनको सर्वैभूतहितकारी, जानने योग्य समस्त वस्तुओं 
के ज्ञाता को विद्वान तथा जो कार्य अन्य व्यक्ति द्वारा सम्पादित न हो सके 
उसको सम्पन्न करने वाले समथे एवं जिनका दशंन अद्वितीय हो उनको 
प्रियदर्शन कहा जाता है | अन्तःकरण को वश में रखने वाले को आत्मवान्‌ 
'कहते हैं । काम, क्रोध आदि षड्विकारों पर विजय प्राप्त करने वाले को 
यहाँ जितक्रोध एवं कमनीय कान्तियुक्त को द्युतिमान्‌ कहा गया है । गणों 
में भी दोष देखना असूया है। उससे रहित व्यक्ति को अनसूयक कहा 
गया है। महषि वाल्मीकि देवर्षि से पूछते हैं कि सुर एवं असुर जिससे 
भयभीत रहते हैं ऐसा पुरुष कौन है ? 

महषि वाल्मीकि ने देवषि नारदजी से इस प्रकार पूर्वोक्त षोडश प्रश्न 
किये । श्रीरामचरितमानस में भी 'प्रथम सो कारन कह॒हु॒ बिचारी' से 
'लेकर जो प्रभु में पूछा नहिं होई, सोउ दयारू राखहु जनि गोई” तक 
श्रीपावंतीजी ने श्रीशंकरजी से षोडश ही प्रइन किये हैं । श्रीमद्भागवत 
के आरम्भ में सनकादिक ऋषियों ने सूतजी से इसी प्रकार छः प्रइन किये 
थे, जिनके उत्तर में समग्र श्रीम-द्वरागवत की व्याख्या की गई है।' 


१८ 


उपनिषद्‌ से लेकर इतिहास-पुराण आदि में सव॑त्र अधिकारी जिज्ञासुओं 
के प्रदनों के उत्तर में ही महापुरुषों ने समस्त तत्त्वज्ञान का उपदेश दिया 
है । श्रीमद्वाल्सीकिरामायण की सबसे बड़ी विशेषता यह है कि २४ 
हजार इलोकों से केवल श्रीराघवेन्द्र के गुणों का ही वर्णन किया गया है । 
वेदावलार होने के कारण श्रीरामायण में वेद-प्रतिपादित कम, ज्ञान, 


ता -मयममगगीगीीफ_“ा मम) भी  न्‍... 


१. पड़व प्रश्ता: एतत्प्रत्युत्तराण्येब सप्रसंगानि श्रीभागवतसिति विवेचनीयम । 
---वंशी घ री 

उपासना, शरणागति आदि सभी विषयों का वर्णन है। श्रीराधवेन्द्र के 
गुणों का एवं उनके असमोध्व॑ माधुय॑ असीम रूप माधुरी का विवेचन प्रधान 
रूप से किया गया है। गुण तथा भगवद्‌ रूप माधुय॑ में आसक्ति का 
सर्वोत्कृष्ट उदाहरण यही है कि एक-एक गुण का अनेकों बार विवेचन किया 
गया हैं साथ ही भगवद्‌-विग्रह-सौन्दर्य का भी स्थल-स्थल पर विवेचन है । 

इस प्रकार विशुद्ध भगवद्‌ गुण-नाम-रूप रसामुृत का प्रधान रूप से 


विवेचन करने वाला भारतीय वाडमय में श्रीरामायण के अतिरिक्त दूसरा 
कोई ग्रन्थ नहीं है । 


एतदिच्छाम्पहूं श्रोतुं पर कौतूहलं हि मे । 
सह त्वं समर्थोषति ज्ञातुमेवंविधं नरम ।। ५ ॥। 


अर्थ :--महषि वाल्मीकि श्रीनारदजी से कहते हैं--महर्ष ! पूर्वोक्त 
गुणों से युक्त पुरुष को जानने के लिये मेरे हृदय में बड़ा कोतृहल है-- 
बड़ी उत्कण्ठा है। आप परम समथ॑ हैं अतः इस प्रकार के पुरुष को अवश्य 
जानते होंगे । 


महषि वाल्मीकि का यह प्रशइन देवषि नारद के ज्ञान की परीक्षा के 
लिये नहीं है। देवषि को पराजित करने की इच्छा से यह प्रश्न नहीं 
किया गया है प्रत्युत्‌ विशुद्ध जिज्ञासु-भाव से ही प्रशन॒ किया है, इसलिये 
इस इलोक से अपने प्रइनों का उपसंहार करते हुए अपनी जिज्ञासा प्रकट 
कर रहे हैं। मह॒षि कहते हैं--इन पूर्वोक्त गुणों का आश्रय जो' पुरुष है, 
उनको में जानना चाहता हँ। इच्छामि--मेरी केवल इच्छा मात्र है। मुझ 
पर यदि आप की कृपा है तो आप उस पुरुष का वर्णत कीजिये | श्रोतु्म' 
का भाव है कि में केवल श्रवण करना चाहता हूं, आप को उत्तर के लिये 
बाध्य करना नहीं चाहता | यदि श्रवण में अधिकार है तो मुझ पर आप 
अनुग्रह करे | 

'कौतृहलम॒' का भाव है--पूर्वोक्त समस्त गुणों का आश्रय जो कोई 
एक पुरुष होगा वह कितना विलक्षण होगा, इसको जानने के लिये मेरा 
हृदय अत्यन्त व्याकुल है। इसीलिये कोतृहल-विस्मय है। (हि का अर्थ 
प्रसिद्ध है, अर्थात्‌ मेरे मुख पर जो प्रसन्नता के चिह्न दिखाई पड़ रहे हें 
उससे आप को मेरे हर्ष का सहज अनुमान हो गया होगा । अपने प्रइनों का 

उचित उत्तर देने वाले आचाय॑ के अभाव में पहले में अधिक उदास था, इस 
समय आप के दहांन से मेरे हृदय में अपार आनन्द प्रकट हो गया है, अत: 
क्रपा कर उस पुरुष का वर्णन करें | आचाय के ज्ञान का अनुमान लगाकर 
ही शिष्य उनकी शरण में जाता है, इस न्याय से श्रीना रदजी को महषि कह 
कर सम्बोधित कर रहे हैं। साधारण ऋषि भी ज्ञान में पारंगत होता है, 
आप तो महर्षि हैं, साथ ही ब्रह्माजी के नित्य समागम से आप को तत्त्वज्ञान 
प्राप्त हो चुका है, अतः मुझ पर अवश्य अनुग्रह करे । 

गोविन्दराज ने संदेह किया कि महर्षि वाल्मीकि द्वारा किये गये श्री 
नारदजी से ये प्रश्न असंगत प्रतीत होते हैं, क्योंकि अयोध्याकाण्ड में 
सुस्पष्ट है कि श्रीलक्ष्मणजी के साथ श्रीसीतारामजी मह॒षि वाल्मीकि के 
आश्रम में गये तथा उनको प्रणाम किया ।” 

जब महषि के साथ श्रीसीतारामजी का समागम हो चुका है तब तो 
महषि भलीभाँति प्रभु को जान चुके हैं फिर उनके सम्बन्ध में ऐसे प्रश्न 
कहाँ तक संगत हैं ? साथ ही सुमन्‍्तजी ने श्रीदशरथजी से कहा है कि 
महाराज ! आप के राज्य में श्रीरामजी के वियोग में वृक्ष भी मलिन हो 
गये हें-- अपि वृक्षा: परिम्लाना:। पक्षीगण भी कहीं आहार के लिये 
संचार नहीं कर रहे हैं, सभी श्रीराम-विरह में चेष्टा रहित हो गये हैं। 
लंकाकाण्ड में लिखा हुआ है कि जब श्रीरामजी राज्यासीन हो गये, तब 
समस्त प्रजाओं में श्रीरामकथा होने लगी, सारा जगत्‌ श्रीराममय हो 
गया । 

जब पशु-पक्षी, वृक्ष-लछता से लेकर समस्त प्रजा-मण्डल श्रीरामजी को 
जान गये तब महषि वाल्मीकि नहीं जान सके जो नारदजी से उनके सम्बन्ध 
में प्रइत्त कर रहे हैं ? गोविन्दराज ने इसका उत्तर दिया है कि यह प्रइन 
साधारण नहीं है, अतः उत्तर भी ,साधारण नहीं है। महषि वाल्मीकि को 
श्रीराघवेन्द्र का चरित्र भलीभाँति ज्ञात है अतः: उनके सम्बन्ध में कौतृहल 
का प्रइन ही नहीं उठता। तथा बुद्ध्वा वक्ष्याम' समझकर कहूँगा-- 
यह उत्तर भी श्री नारदजी का असंगत जान प ड़्ता है । 
१. इति सीता च रामअ्रव लक्ष्मणश्च कृताअलि: । 

अभिगम्याश्रम॑ सर्व वाल्मो किमभिवादयन || 
२. रामो रामो राम इति प्रजानामभवन्‌ कथा: | 

रामभूत॑ जगदभूद्रामे राज्य प्रशासति ॥। 

वस्तुतः मह॒षि वाल्मीकि श्रीनारदणी के द्वारा परतत्त्व का निश्चय 
कराता चाहते हैं। अनादि काल से प्नातन वैदिक परम्परा में गर-शिष्य 
सम्वाद के रूप में ही तत्त्वों का निश्चय होता आ रहा है यहाँ भी उसी 
परम्परा के द्वारा तत्त्व निश्चय किया जा रहा है | 

वेद-शास्रों में अनेक नाम रूपों द्वारा स्थल-स्थल पर तत्त्वों का संकेत 
है। तदेक्षत्‌ बहुस्यां प्रजायेयः उसने इच्छा की में बहुत हो जाऊँ--इस 
मन्त्र में जगत्कारण 'तत्‌' नामसे कहा गया है। 'सदेव सौम्येदमग्र आसीदेक- 
मेवाद्वितीयम्' हे सौम्य ! सुष्टि के पूर्व सभी जड़-चेतन 'सत्‌' ही था --ताम- 
रूप विभाग के अयोग्य ही था। इस प्रकार इस मन्त्र में जगत्कारण को 
'सत्‌' नाम से स्मरण किया गया है। इसी प्रकार कहीं आत्मा दब्द से, कहीं 
ब्रह्म शब्द से परतत्त्व का प्रतिपादन किय्रा गया है। उनमें एक मुख्य 
कारण कोन है ? यह जिज्ञासा का विषय है। देव॑षि नारदजी ने उत्तर 
दिया कि 'रामो नाम जनेः श्रुतः।” सत्‌, तद, ब्रह्म आदि नामों से जो 
वेद-शाद्रों में तत्त्वों का प्रतिपादन किया गया है उन सभी का पर्यवसान 
श्रीराम में ही है। अर्थात्‌ परात्पर पृ्णतम पुरुषोत्तम श्रीराम ही वेदान्त- 
वैद्य हैं | ब्रह्मा आदि देवता उत्तकी भुकुटो के संकेत पर परतन्त्र रहकर 
उनकी आज्ञा का पालन करते रहते हैं। सद्‌ ब्रह्म आदि दाब्द अवयव 
वृत्ति से अथवा पय॑वसानवृत्ति से श्रीराम परक हो हैं | वेदान्त में कहे गये 
समस्त गुणों का आश्रय श्रीराम ही हैं। इस प्रकार परतत्त्व का निश्चय 
किया गया है। यह साधारण प्रश्न नहीं है, किन्तु परतत्त्व की जिज्ञासा 
है। वाल्मीकि नारद सम्वाद द्वारा श्रीराम ही परतत्त्व हैं यह निश्चय किया 
गया है | 


श्रत्वा चतत्‌ त्रिलोकज्ञों वाल्मोक्रे्नारदों बचः । 
श्रयतामिति चामन्त्रय प्रहष्ठो वाक्यमजन्नवोत्‌ ॥॥ ६ ॥। 


अर्थ ः--तीनों लोकों के ज्ञाता श्रीनारंदजी वाल्मीकिजी के वचन को 
सुनकर बड़े प्रसन्न हुए। मुनि को अपनी ओर आशक्ृष्ट करते हुए-सावधान 
करते हुए उत्तर देने लगे | 

पृर्व॑ के इलोकों द्वारा परतत्व की जिज्ञासा के लिये श्रोत्रिय ब्रह्मनिष्ठ 
गुरु के पास सम्यक्‌ शिष्य-लक्षण सम्पन्न जिज्ञासु को जाना चाहिये यह 
विषय कहा गया। अब गुरु-शरणागति के बाद उनके द्वारा दिये गये 
अमृतमय उपदेशों की चर्चा श्रुत्वा' इस इलोक से करते हैं :-- 

वाल्मीकिजी के प्रश्नों को सुनते ही श्रीनारदजी अत्यन्त प्रसन्न हो 
गये-- प्रहुष्टो वाक्यमब्रवीत्‌ ।' जहाँ भी कहीं भगवान के सम्बन्ध में प्रश्न 
किया गया है वहाँ वक्ता ने सभी साधारण नियमों को त्यागकर । 
की भूरि-भूरि प्रशंसा की है। शास्त्रों का नियम यह है कि कम से कम ४3 एक 
वर्ष तक शिष्य को अपने आश्रम में रखने के बाद ऋषिगण तत्त्वों का 
उपदेश किया करते थे--“नासंवत्सरवासिने प्रब्रूयात्‌ु*र एक वर्ष से कम रहने द 
वाले जिज्ञासु को तत्त्व का उपदेश नहीं करना चाहिये । इस श्रुति का यही 
अथे है । इसी की व्याख्या गीता में “तद्विद्धि प्रणिपातैन''” इस इलोक से 
की गई है, किन्तु यह नियम धम॑-जिज्ञासुओं के लिये है, भगवत्तत्त्व 
जिज्ञासुओं के लिये नहीं । 

भागवत में शौनकादि ऋषियों के प्रश्नों को सुनते ही श्रीसूतजी प्रसन्न 
होकर बोले--मुनिगण ! आप लोगों ने श्रीकृष्ण के सम्बन्ध में प्रइन किया 
है, यह लोकमंगलकारक है। इस प्रश्न से आत्मा का वास्तविक कल्याण 
होगा । भागवतकार कहते हैं! --- 

भगवत्कथा सम्बन्धी प्रश्न वक्ता, प्रश्नकर्ता तथा श्रोता--ये तीन पुरुषों 
को पवित्र करता है, जेसे गंगा का जल" | मानस में भी श्रीपाव॑ती के प्रदन 
सुनते ही भगवान्‌ शंकर उनकी भूरि-भूरि प्रशंसा करने लगे--- 

घन्‍य धन्य गिरिराज कुमारी । तुम समान नह कोउ उपकारी ॥ 

पुछेउ रघुपति कथा प्रसंगा | सकल लोक जग पावनि गंगा || 

तुम रघुबीर चरन अनुरागी । कीन्हिहु प्रसन्न जगत हितल्लागी ॥ 


इस श्रकार भगवद्विषयक प्रइन के श्रवण से नारदजी को हर्ष हुआ, क्‍ 
अत: प्रह्ृष्टो वाक्यमब्रवीत्‌” विशेष हष॑ के साथ उत्तर देने छंगे | श्री महर्षि द 
वाल्मीकि श्रीभृगु के पत्र थे । नारदजी भूगु के भ्राता हैं, अतः वाल्मीकिजी 
इनके अ्रातृ-पुत्र हुए, इसलिये वर्ष भर परीक्षण के पम्चात्‌ उपदेश करने 
का जो नियम था उसका परित्याग कर प्रेमातिरेक के कारण उपदेश 


करने लगे । 

१, मुनयः साधुपुष्टो5हं भव-ज्दिलोकिमज्भलम्‌ । 
यत्कृत: कृष्णसंप्रदनों येन्नात्मा सुप्रसीदति ॥। 

२. वासुदेव कथा प्रइन: पुष्पांस्त्रीन्‌ पुनाति हि । 
वक्तार पृच्छक॑ श्रोतुंस्तत्पाद सलिलं यथा ।। 

श्रीनारदजी तीनों लोकों के--ब्रह्माण्ड के ज्ञाता हैं । ब्रह्मा के पुत्र होने 
के कारण नित्य, मुक्त बद्ध--इन तीन प्रकार के जीवों का भी उन्हें ज्ञान 
है। ब्रह्मा के द्वारा इन्होंने शतकोटि रामायण का श्रवण किया है, अतः 
श्रीराम-कथामृतपान का हछाभ प्राप्त होगा, इसलिये श्रीरामगुणानुवाद 
करने के लिये सावधान हो गये। भगवान्‌ के गुणों के अनुसन्धान से 
नारदजी के हृदय में प्रेम की सरिता बहु चली, अतः महषि वाल्मीकि को 
अपनी ओर अभिमुख करने के ब्याज से अपनी प्रेम-दशा को छिपाते हुए, 
उत्तर देने लगे-- 


बहवो दुलंभाश्चव ये त्वया कोतिताः गुणाः । 
घुने वक्ष्याम्यहं बुद्ध्वा तयुक्तः श्रूयततां नरः ॥। ७॥ 
अर्थ :--श्रीनारदजी वाल्मीकिजी से कहते हैं--मुनिश्रेष्ठ ! जिन गुणों 
के सम्बन्ध में आप ने प्रइन किया है, वे एक पुरुष में अत्यन्त ही दुलंभ हैं 
तथापि उन समस्त गुणों से युक्त एक पुरुष हैं। में उनके सम्बन्ध में 
सावधान होकर कुछ कहने का प्रयास करूँगा । 

वाल्मीकिजी ने गुणवान्‌ से लेकर 'कस्य विभ्यति” पर्यन्त जिन षोडश 
गुणों से युक्त पुरुष की जिज्ञासा की थी, वह पुरुष साधारण नहीं है, किन्तु 
जगत्‌ का कारण परतत्त्व ही है । 

'बहवः' का अर्थ है कि उस पुरुष के गुण अपरिमित हैं । श्रुति भगवती 
कहती है-जहां से मन, वाणी लौट जाते हैं, किन्तु उसपरमात्मा के एक गुण 
की गणना नहीं कर पाते। उसका एक हो गुण आनन्द को जो कोई जान 
लेता है वह निर्भध हो जाता है। जब एक आनन्दगुण की गणना सम्भव 
नहीं है, फिर उनके अनन्त गणों की गणना केसे सम्भव हो सकती है ?' 

स्वामी श्रीयमनाचाय॑जी ने आलवन्दार स्तोत्र में कहा है '-- 


१. यतो वाचों निवर्तन्ते अप्राप्य मनसा सह । 
आनन्द ब्रह्मणो विद्वान्न बिभेति कुतशचन ॥* 


२, टउपर्यपर्यब्जभुवोर्डप पृरुषान्‌ 
रे प्रकल्यय ते ये शतमित्यनुक्रमात्‌ । 
गिरस्त्वदेकक गुणावधीप्सया 


सदा घ्थिता नोद्यममतोति शोरते ॥। 


| $ 
२४ श्रीमद्वाल्मीकिरॉमायण : एक मीमांसा 


ताथ ! श्रुति में आप के एक आनन्द गुण की मीमांसा की गई । 
मतुष्य के आनन्द से देव, पितर, गन्धव॑ प्रजापति करे आनन्द को 
दूसरे से क्रमशः हतगृणित बताती है किन्तु श्रुति प्रयास करने पर भरी 
आप के एक गृण की सीमा तक नहीं पहुँच सकी | ० दुलभा:' का तात्पय॑ 
कि परम पुरुष से अतिरिक्त अन्य किसी देवता में ऐसे गुण सम्भव नहीं 
हैं। इन विशेषणों से परम पुरुष के स्वाभाविक सीमा-रहित विशिष्ट 
दिव्य कध्याणगुणगणों का संकेत है, जो गुण वेदान्त में प्रसिद्ध हैं उन 
गुणों की यहाँ चर्चा है। 'कीतिता” इससे सूचित होता है कि महषि ने 
गुणों के सम्बन्ध में केवल प्रश्न ही नहीं किये बल्कि उनमें अधिक प्रीति 
होने के कारण प्रइन-काल में ही गुणों का कीत॑न भी करने लगे। भगवद- 
गुण आश्रितों के लिये परम भोग्य है इससे यह भी सूचित हुआ | 'तैय॑क्तः 
का तात्पय यह है--उन गुणों के साथ परम पुरुष का नित्य योग है । अद्वेत 
वेदान्त-सिद्धान्त के अनुस्तार गुण कल्पित नहीं हैं | 'नर' का अथ॑ है पुरुष | 


इक्ष्वाकुवंशप्रभवों रामो ताम जनः श्रतः । 
नियतात्मा महावीर्यों ग्ुतिमान्‌ धुतिमान वशी ॥ ८ ॥। 


अथः--इध्ष्वाकुवंश में उत्पन्न, श्रीराम ऐसा मधुर जिनका नाम है। वे 
नियत स्वभाव वाले (निविकार) बड़े बली, स्वयं प्रकाश (ज्ञानस्वरूप), 
आनन्द-स्वरूप, सभी को वश में रखने वाले (सभी के स्वामी) हैं। वे 
इतने प्रसिद्ध हैं कि पण्डित से लेकर पामर जन भी उनको जानते हें | 

पूर्व के श्लोक में कहा गया कि श्रीनारदजी ने श्रीवाल्मीकिजी से 
अनन्त गुणों से युक्त एक 'नर' कहा। 'नर' का अर्थ है कारण--नरा- 
ज्जातानि तत्त्वानि नाराणीति विदुर्वुधा: |” नर से उत्पन्न जल को नार 


कहते हैं। नार-जल में अयन-निवास करने से भगवान्‌ का एक नाम 
नारायण पड़ा |” 


नाम तथा रूप कहते हँ--इक्ष्वाकुवंश' इस इलोक से-इक्ष्वाकुवंश से लेकर 
रह इलोक एकान्वयी एक सम्बन्ध वाले 
के इक्ष्वाकुवंशप्रभव:'-वैवस्वत मनु के ज्येह पृत्र 
९, क्ापों नारा इति प्रोक्ता आपौ वे नरसूनवः | 
ता एवं अयन पूर्व तेन नारायण: स्मृतः ॥ 

है महाराज हैं उन्हीं के वंश-पुत्र-पोत्र आदि परम्परा में अवतीर्ण 
श्रीराम परतत्त्व हैं-वेदान्तवेद्य हैं। वेसे भारतवर्ष में सर्वश्रेष्ककुल श्री- 
जनकजी का है क्योंकि इस वंश में जितने राजा हुये सभी योगी हुये, 
सभी विदेह हुये। उपनिषद्‌ से लेकर इतिहासपुराण पर्यन्त इस वंश की 
कमयोग, वेराग्य, ज्ञान, भक्ति, समृद्धि की चर्चा है। गीता में भगवान्‌ को 
भी कहना पड़ा-- 
'कमंणैव हि संसिद्धिमास्थिता: जनकादय: ।' 
श्रीजनक आदि ने कम के द्वारा ही सिद्धि प्राप्त की है। उपनिषद्‌ में 
जनकजी का नाम लेकर तत्त्व जिज्ञासुओं की भीड़ की चर्चा है-- 
जनक जनक ह इति जनाः धावन्ति । 
महाभारत में योगाग्नि की चर्चा अत्यन्त मनोरम है। श्रीगोस्वामीजी 
ने तो इनकी सबसे बड़ी महिमा श्रीराम-पद गूढ़ स्नेह कहा है-- 
बन्दौ परिजन सहित बिदेह | जाहि राम पद गूढ़ सनेहु ।। 
जोग भोग मँह राखेउ गोई | राम बिलोकत प्रगटेउ सोई | 
इस प्रकार स्वंसाधन-सम्पन्न जनक-कुल को छोड़कर श्रीराम ने 
इक्ष्वाकु-कुल में अवतार ग्रहण क्यों किया ? इसका उत्तर गोविन्दराज यह 
देते हैं कि इक्ष्वाकुजी महाराज ने बहुत काल तक श्रीहरि का आराधन 
कर उनकी मूर्ति-श्रीरद्धनाथ की प्राप्ति कर ली अतः इक्ष्वाकुकुल वेष्णव- 
कुल है। तब से इस वंश के सभी राजागण श्रीरज्भधनाथ को आराधना 
करते रहे | श्रीराघवेन्द्रने श्रीविभीषणजो से कहा है-- 
आराधय जगनन्‍्नाथमिक्ष्वाकुकुलदेवतम्‌ ।' 
इक्ष्वाकुकुल देवता श्रीरद्धनाथ भगवान्‌ की तुम आराधना करो । 
अयोध्याकाण्ड में राज्यभिषेक के अवसर पर श्रीकोशल्याजी ने अपने 
कुल देवता श्रीरज्भनाथ की आराधना की है। श्रीकोशल्याजी ने रात्रि 
पर्यन्त जागरण कर पुत्र के हित के लिये प्रातः श्रीविष्णु भगवान्‌ को 
पूजा की । | 
श्रीजनकनन्दिनी के साथ श्रीराघवेन्द्र ने भी माधुर्य रूप में अपने कुल- 


१, कौशल्यापि तदा देवी रात्रि स्थित्वा समाहिता । 
प्रभाते त्वकरोत्युजां विष्णों: पृत्रहितेषिणी ॥ 

देवता श्रीरज्धनाथ की पूजा की हैः-- 
'सह पत्नया विशालाक्ष्या नारायणमुपागमत्‌ ।” 
मानस में भी श्रीकौशल्याजी द्वारा इष्ट-देवता का पूजनकहा गया है 
निज़ कुल इष्ट देव भगवाना । पूजा हेतु कीन्ह असनाना ॥ 


इक्ष्वाकु-वंश में अवतार लेने से यह सुस्पष्ट हो जाता है कि भग 
भक्त पक्षपाती हैं | वंश का अर्थ है पुत्र-पौत्र-परम्परा | इस प्रकार इक्ष्वाकु- 
वंश की पवित्र परम्परा में उत्पन्न श्रीदशरथजी के गुह में अवतार-पग्रहण 
करने वाले श्रीराम ही परतत्त्व हैं-यह तात्पय॑ हुआ । 

'रामो नाम जनेः श्रुतः' 

उस परात्परतत्त्व का नाम श्रीराम है। “रमयति सर्वान गुणैरिति 
राम: अपने गुणों से जो सभी को रमण करावे--आनन्द प्रदान करे, उसी 
को राम कहा जाता है। उत्तरकाण्ड में मह॒बि ने श्रीराम-नाम का अर्थ 
'रामो रमयतां वर: किया है। अर्थात्‌ जितने भी रमण कराने वाले हैं-- 
आनन्द श्रदान करने वाले हैं उनमें जो श्रेष्ठ हों उन्हीं को श्रीराम कहा 
जाता है । 


'रमन्ते5स्मिन्‌ सर्वे जनाः गुणैरिति राम: 

, अथवा जिनके गुणों से आक्ृष्ट होकर लोग सहज में उनके साथ रमण 
करने लूग जाँय-आनन्दित होने लगें उनको 'श्रीराम' कहते हैं। शास्त्रों में 
कहा गया है 'रमणाद राम इत्यपि' | श्रीरामतापनी उपनिषद्‌ में श्रीराम- 
नाम को साक्षात्‌ परब्रह्म का वाचक कहा गया है। अनन्त, सत्य, आनन्द 
एवं चिद्रप श्रीराम-शब्द साक्षात्‌ परब्रह्म का वाचक है इसीलिये योगीजन 
इसमें सदा रमण करते हैं ।* 

अभिधीयते'--इस क्रिया से यह सूचित किया गया है कि श्रीराम- 
नाम अभिधा सुख्य वृति से परब्रह्म का वाचक हैं। श्री हरिदास 
स्वामी जी ने श्रीरामतापनीभाष्य तथा रामस्तवराजभाष्य में इस 
मन्त्र को विस्तृत व्याख्या की है। भाष्यकार ने लिखा है कि हरि, 
नारायण आदि नाम प्रभु के गुणवाचक हैं--भक्तों के क्लेशों का हरण 


१. रमनते योगिनोउनन्ते सत्यानन्दे चिदात्मनि । 
इति रामपदेनासौ पर ब्रह्माभिधीयते ।। 

करने के कारण प्रभु का एक ताम 'हरि' पड़ा--भक्तानां क्लेशं हरतीति 
हरि: । नार कहते हैं जल को, जल में शयन करने के कारण प्रभु का एक 
ताम नारायण पड़ा । अथवा-नराणां समूही नारम्‌। तारमयन॑ यंस्य असी 
तारायणः ।' इत्यादि, नारायण शब्द के अनेक अर्थ हैं । 


बेवेष्टि व्याप्तोति विष्णु: ।' जो सवंत्र व्याप्त हो उसी को विष्णु कहते 
हैं। इस प्रकार भगवान्‌ के सभी नाम प्रायः गुणवाचक हैं। स्वरूपवाचक 
केवल श्रीराम-ताम है। इस नामसे सत्‌-चितू, आनन्द-तीनों ब्रह्म के स्वरूप 
विराजमान हैं। श्रीरामतापनी में श्रीराम-नाम से प्रणव को तुलता 
इस प्रकार की गई है।' 


प्रणव के प्रथम अक्षर अकार के वाच्य विश्वात्मा श्रीलक्ष्मणकुमार हैं । 
उकार अक्षर के वाच्य तैजसात्मा श्रीशत्र॒ध्नकुमार हें। मकार के वाच्य 
प्राज्ञात्मक श्रीभरतजी हैं तथा एकमात्र ब्रह्मानन्दस्वरूप विग्रह वाले श्री- 
रामजी प्रणव के अध॑मात्रा के वाच्य हैं । 


इस प्रसद्भ में केवल एक शरीरनिष्ठ जाग्रत्‌ू अवस्था के साक्षी 
श्रीलक्ष्मणकुमार नहीं हैं किन्तु सम्पूर्ण विश्व-शरीर-निष्ठ जाग्रत्‌ अवस्था के 
नियामक हैं। एक शरीर निष्ठ जाग्रतु-स्वप्न तथा सुषुप्ति-इन तीनों का 
साक्षी तो प्रत्येक जीव रहता ही है अतः केवल जाग्रत्‌ के साक्षी श्रीलक्ष्मण- 
कुमार हैं ऐसा अर्थ समीचीन नहीं है इसी प्रकार विश्व जीव निष्ठ तेजस्‌ 
प्राज्ञ के स्वामी श्रीशत्र॒घ्न तथा श्रीभरतजी हैं | 


श्रीराघवेन्द्र को ब्रह्मानन्देक विग्रह कहा गया है--ब्रह्म चासो आनन्द: 
ब्रह्मानन्दः स चेको विग्रहो यस्य स ब्रह्मानन्देक विग्रह: ।” अर्थात्‌--सत्यं 
ज्ञानमनन्तं ब्रह्म' आदि श्रुति प्रतिपादित व्यापक आनन्दस्वरूप श्रीरामजी 
का विग्रह है, प्राकृत नहीं है। स्वरूप तथा विग्रह दोनों सच्चिदानन्द- 
मय है | 


१, “अकाराक्षर सम्भूृतः सौमित्रिविश्वभावनः । 
उकाराक्षर सम्मृतः शत्रुध्तस्तेजसात्मकः ॥ 
प्राज्ञात्मकस्तु भरतो मकाराक्षर सम्भव: । 
अधंमात्रात्मको रामो ब्रह्मानन्देकविग्रहः ।। 

रच द्रव्य स्वामी श्रीहरिंदास भाष्य ४० । 

श्रीगोविन्दराज ने श्रीवाल्मीकि रामायण को तापनी मूलक ; है । 
तापनी के अनुसार प्रणव के अध मात्रा स्वड श्रीराम हैं तथा विद 
स्वरूपा जंगज्जननी श्रीजातकी हैं । 

'श्रीरामजी की सन्निधि में श्रीसीताजी उसी प्रकार सदा विराजमा 
रहती हैं जिस प्रकार प्रणव को अधंमात्रा के समीप बिन्दू | चराचर जीवों 
की सष्टि-स्थिति-संहार करने वाली परमानन्द देने वाली षट ऐश्व्य॑ समत्ना 
भगवती श्रीसीताजी मूल प्रकृति हैं प्रणवरूपा होनेसे श्रीसीताजी प्रकृति 
कहलाती हैं | 

प॒व॑ की श्रुति में श्रीसीताजी को चिद्रूपा कहा गया है-- 

'हेमाभया द्विभुजया सर्वालद्भारया चिता! | 


सच्चिदानन्दमयी श्रीजनकनन्दिनी सांख्य शास्त्र प्रतिपादित जड़ प्रकृति 
नहीं हो सकती है इसीलिये 'प्रणवात्‌ प्रकृति' वेदवादी कहते हैं ऐसा कहा क्‍ 
गया है। 

प्र-उपसग णु स्तुतौ धातु से प्रणव बनता है। प्रणूयते प्रस्तूयते स्वकटा- 
क्षोद्भवाया: जड़ प्रकृते: मह॒दाद्याकार निर्माणे या सा प्रणवा तस्था भाव- 
स्तत्त्वं तस्मात्‌ प्रणवत्वात्‌ इस व्युत्पत्ति के अनुसार जड़ प्रकृति का 
महत्तत्त्व अहंकार तन्मात्रा आदि के रूप में श्रीमिथिलेशनन्दिनी कार्यान्वयन 
करती हैँ. अतः इनका नाम 'प्रणवा' हुआ | श्रीराजकिशोरीजी के क्रपाकटाक्ष 
से मूल प्रकृति प्रकट होती है । 


इस प्रसद्भ में जाग्रत्‌ आदि अवस्थाओं के नियामक श्रीलक्ष्मण प्रभूति 
श्रीराघवेन्द्र के केंकर्य परायण हैं | अतः भगवान्‌ श्रीराघवेन्द्र के शेष हैं । 
श्रीसीता विशिष्ट श्रीरामणी चराचर जगत के शेषी हैं, श्रुतिका यही 
तात्पय है |" 
पूर्व में भी सीतारामौ तन्मयावत्र पृज्यो' इस मन्त्र में बीज मल्त्र- 
_गतरेफमय श्रीसीताराम को कहा गया है । भाष्यकार स्वामी श्रीहरिदासजी 
१. “श्रीरामधान्निध्यवशाज्जगदानन्ददायिनी । 
उपत्तिस्थितिसंहारकारिणी.. सर्वदेहिनाम्‌ ॥। 
सा सीता भगवती ज्ञेया मलप्रकृतिसंज्ञिता। 
प्रणवत्वात्नक् तिरिति वदन्‍्ति ब्रह्मवादिन: ॥? 
२. द्रष्टव्य--( श्रीस्वामी श्रीहरिदास भाष्य ४२ ) 


प्री + जज अब मन | श्र _ <_-# की पी के नर नीच है शी ज बत्छ , हू. ” आए | इनक 

महाराज ने अपने भाष्य में इस मन्त्र का विशद विवेचन किया है तथा 
श्रीसीताराम युगल रूप को ही जगरकारण स्वीकार किया है। श्रीराम- 
तापनी मूलक श्रीरामायण में 'रामोनाम जनेः श्रुतः' से श्रीसीता विशिष्ट 
श्रीराम को वेदान्त प्रतिपाद्य परतत्त्व कहा गया है | 


देवाषि नारदजी मह॒षि वाल्मीकि से कहते हैं कि उस परात्पर तत्त्व का 
ताम श्रीराम है जो सत्र प्रसिद्ध है। वस्तुतः भगवान्‌ के सभी नामों में 
श्रीराम नाम श्रेष्ठ है, इसी को 'तारक' कहा गया है। अन्य किसी मन्त्र की 
तारक संज्ञा नहीं है। भीरामस्तवराज में सुस्पष्ट है ।-- 


परतत्त्व श्रीराम हैं। परजाप्य ब्रह्मसंज्ञक तारक श्रीराममन्त्र है। 
ब्रह्मह॒त्यादि समस्त पापों का नाशक है, ऐसा वेदज्ञजन कहते हैं। तापना 
श्रुति कहती है--'थ एतत्तारक ब्रह्मणो नित्यमधीते स पाप्मानं तरति | 
जो इस ब्रह्म के तारकंमन्‍्त्र का जप करता है वह पापों से मुक्त हो 
जाता है। 

हारीतस्मृति में विस्तृत वर्णन इस प्रकार है -- 

श्रीरामाय नमः यह तारकमन्त्र ब्रह्मसंज्ञक है। विष्णु के सहखनाम के 
समान है ।* भगवान्‌ के अनन्तमन्त्र हैं किन्तु इसके समानकोई नहीं है क्योंकि 
ऐडवर्य माधुय की अधिष्ान्नी देवी साक्षात्‌ श्रीजी को भी रमण कराने में 
श्रीराम समर्थ हैं साथ ही चराचर विमोहन सौन्दर्य से युक्त भी श्रीराम ही 
हैं अतः इनका मन्त्र सर्वश्रेष्ठ होना ही चाहिए।* 

इसी मन्त्रका जप ब्रह्मा, रुद्र आदि देवतोगण किया करते हैं। ऋषि 
एवं महात्माजन इसी मन्त्र के जप से संसार से पार हो गये । इस प्रकार 


१, 'श्रीरामेति पर जाप्यं तारक ब्रह्मसंज्ञकम्‌ । 
ब्रह्मह॒त्यादिपापध्नमिति वेदविंदों विदु: ॥ 
२. श्रीरामाय नमों ट्ोेतत्तारक॑ ब्रह्मसंश्ञकम्‌ | 
नाम्नां विष्णो: सहस्नाणां तुल्य एप महामनुः ॥ 
३. अनन्ता भगवन्मंत्रा: नानेन तु समाः छताः । 
श्रियोरमणसामर्थ्यात्सौन्दयंगुणसाग रात्‌ |! 
४, इममेव परं॑ मन्त्र ब्रह्मरद्रादि देवताः । 
ऋषयश्न महात्मानो जप्त्वा मुक्ता भवाम्बुधेः ॥ 

श्ीराम-मन्‍्त्र को तारक एवं उसके जपसे भग वंत्पाप्ति कही गई है । 


मन्त्र तो हजारों हैं किन्तु वे सभी परिश्रम के साथ जप करते 
कामनाओं ५ पं करते हैं। हें सले ! विवश होकर श्रवण करने पर शी 
सारुष्य मक्तिप्रदान करने वाला कोई मन्त्र आपने सुना है ? इस संगयको.. 
द्र्र करने के लिये आप काशी जाइये तथा एक दिगम्बर उस पुरी में गही. 
गली में घूम रहा होगा उसी से पूछिये | तात्पर्य यह है कि श्रीराममल्रका 
वास्तविक महत्त्व श्रीशंकरजी जानते हैं जो काशी में मरते समय सश्री 
प्राणियों को इस मन्त्र का उपदेश किया करते हैं | 


इस प्रकार वेद-शाख्र, इतिहास-पुराण, संहिता-यामलल, रामायण आदि 
सदग्रन्थों में श्रीराम-नाम की महिमा का विशद वर्णन है। रसिकाचार्य 
अनन्त श्रीविभूषित स्वामी श्रीयुगलानन्यशरणजी महाराज ने “श्रीसीताराफ 
नाम प्रताप प्रकाश ग्रन्थ में प्रबल प्रमाणों से श्रीसी”राम-ताम की महिमा 
का विदद वर्णन किया है। देवषि श्रीनारदजी ने महर्षि वाल्मीकि से 'रामो 
नाम जने: श्रुतः कहकर समस्त शाख्रों का महातात्पय॑ श्रीराघवेद्ध में ही क्‍ 
है--ऐसा सूचित किया | क्‍ 


श्रीरामायण शिरोमणि टीकाकारने महषि वाल्मीकि द्वारा पूछे गये 


पोडश प्रहनों का उत्तर एवं अन्य वेदान्तप्रतिपादित परत्व आदि का समा- 
वेश श्रीराम शब्दमें ही किया है। उन्होंने रामायण में श्रीराघवेन्द्र का असा- 

वारण परत्व स्वीकार किया है। अनेकों श्र ति-स्मृतियों, संहिता पुराणों, 
आगम-तन्त्रों, व्याकरण-कोषों द्वारा श्रीराघवेन्द्र को सर्वावतारी सिद्ध किया 

है, साथ ही सन्देहास्पद स्थलों का सप्रमाण विवेचन भी किया है। इन्होंने 
अपनी टीका में श्रीसीतारामजी के असाधारण परत्त्वका जो वर्णन किया है..! 
उसका स्वत्प अश प्रस्तुत करते हैं 'इन्द्रियेम्य: परा ह्र्था' इस प्रसंग से- | 


मर आक हि ० ०" 
१. मंत्रा: सन्ति _पहंखशोध्त्र सुखदा क्लेशेन कामप्रदा: कोष्यश्रावि सखे ? 
श्रुतोशप विकलेः साउुप्य मुक्तिप्रद: 


हि कोसावित्यभियात्ति संशयमथ पृच्छस्व 
काशापुरप्रान्ते कश्नन पर्यटन्तमनित्ं ः 

2 है धन पयंटन्तमनिशं दिखाससं तापसम्‌ ॥? 

' इन्द्रयंभ्य: परा ह्ार्था अधथेंड 


नरत पर मतन्रः | 
गतस्तु परा बुढ्विबंद्धेरात्मा महान्पर: ॥ 
महतः । रमव्यक्तमव्यक्तात्पुरुष: प्रः । 


पशान्न पर किश्चित्सा काष्ठा सा परागति: ॥ --कठोपनिषत्‌ 


है. (४५७ | -* 0 ७४७४८ 8... 
ह 

हे दूसरों को वश करने में इन्द्रियों से श्रेष्ठ विषय है; विषयों से मन 
है, मन से बुद्धि, बुद्धि से आत्मा, आत्मा से माया तथा सभी को वध्श में 
रखने वाली माया को अपने वश में करने वाला परमात्मा है। परमात्मा 
को बश में करने वाला अन्य कोई नहीं है। वही सभी की काष्ठा सीमा है 
तथा गति-प्राप्य है । 


इस श्रुति में जो पुरुष शब्द का परत्व है उसके वाचक श्रीराम ही हें 
क्योंकि लंकाकाण्ड में श्रीलक्ष्मणकुमार ने शपथ करते हुए कहा है कि 
मेरे बाण ! यदि श्रीराघवेन्द्र धर्मात्मा सत्यसन्ध एवं पौरुष पराक्रम में 
अद्वितीय हैं तो तुम आज मेघनाद का वध अवश्य करना । 


शिरोमणि टीकाकार आगे कहते हैं--अतएव--इसीलिये 'एते चांश- 
कला: पुंसः कृष्णस्तु भगवान्‌ स्वयम”” भागवत के इस प्रसिद्ध इलोक में 
'पुंस/ में जो षष्ठी है उसका अथ्थ है रधुनाथस्थ रघुनाथ का | अर्थात्‌ 
यूर्वोक्त सभी अवतार श्रीरघुनाथ के अंश एवं कला हैं तथा श्रीकृष्ण तो 
साक्षात्‌ श्रीरघुनाथ ही हैं सभी अवतारों की अपेक्षा श्रीनन्दनन्दन 
श्रीरघुनाथजी के अत्यन्त अन्तरंग हैं । 


पद्मपुराण में सुस्पष्ट है कि जब दण्डकारण्यवासी ऋषि-मुनियों ने 
श्रीराघवेन्द्र के असाधारण सौन्दर्य का दर्शन किया तब वे सभी प्रेम में 
उनन्‍्मत्त हो गये। उन्होंने श्रीराघवेन्द्र का आलिगन करने की इच्छा 
प्रकट की । 


१. इत्यादि श्रुतिष पुरुषस्थैव परत्व प्रतिपादनात्‌ । 
धर्मात्मा सत्यसन्धश्व॒ रामोदाशरथियंदि ॥। 
पौरुषे चाप्रतिद्वन्द्र शरैनं जहि रावणिम्‌ | 
इत्यादि वाल्मीकीयवचनात्पुरुषत्वस्थ रघुनाथमात्रपर्यवसन्नत्वात्‌ ॥ । 

२. एते चांशकलाः पुसः क्रष्णस्तु भगवान्‌ स्वयम्‌” अस्य पुंसो रघुनाथस्थैतेंडश- 
कला: बुन्दावनबिहारी स्वयं रघुनाथ एवेत्यर्थकस्प संगति:। अय॑ भाव: 
निखिलेब्वरापेक्षया नन्दनन्दनो रामान्तरज् इति । 

हे, पुरा महर्षयः सर्वे दण्डकारण्यवासिनः | 
दृष्ट्वा राम॑ हरि तत्र भोक्तुमच्छन्सुविग्रहम्‌ ॥। / 

-पद्मपुराण । 


। 


३२ श्रीमद्वाल्मीकिरामायण : एक मीमांसा 
श्री राघवेन्द्र ने सभी को वरदान दिया कि आप सब मु 
जाकर गोपियों के रूप में जन्म ले, जब मैं ऋष्णावतार ग्रहण करूँगा तब 
आप सबका मनोरथ सफल करूगा | 


इस प्रकार श्रीराघवेन्द्रने ही ऋषि-मुनियों पर कृपा करने के लिये 


श्रीकृष्ण रूपमें श्रीत्रज में अवतार लिया था। इससे अधिक श्रीरामक्ृष्ण 
की एकता का और अधिक प्रमाण क्या हो सकता है ? 

कुछ लोग प्रायः कहा करते हैं कि श्रीमिथिला को सखियां ब्रज में 
गोपाड्भनाओं के रूप में अवतीर्ण हुई हैं किन्तु यह विचार प्रमाण एवं तक॑ 
के विरुद्ध है। इस कथन में किसी आष॑-पग्रन्थ का प्रमाण भी नहीं मिलता है। 
साथ ही मिथिला की सखियों ने तो श्रीराम-रूप पर मोहित होकर 
चार भुजाधारी विष्णु को भी श्रीराघवेन्द्र को समता के योग्य नहीं 
कहा हैः-- 

बिष्तु चारि भुज बिधि मुख चारी । बिकट वेष मुख पंच पुरारी॥ 

अपर देउ अस कोउ न आहीं | यह छबि सखि पटतरिअ जाहीं॥ 

इस प्रकार श्रीसीतारामजी की सेवा को छोड़ कर अन्य किसी अवतार 
में इत मिथिलावासिनी सखियों का भाव नहीं है | 


सभी अवतार परस्पर में अभिन्न होते हुये भी रस वेचित्री की दृष्टि 
से कुछ पृथक अवश्य हैं। अनेक प्रकार की रुचि के भक्त होते हैं अतः 
उन भक्तों के भावानुकूल भगवान्‌ के अवतार भी अनन्त होते हैं तथा 
सभी अवतारों में कुछ न कुछ वेशिष्ल्य अवश्य होता है। यह वेशिष्ख्य 
तात्विक नहीं होते किन्तु रसोपासना की दृष्टि से पृथक-पथक होते हैं। 
मधुर रस की दृष्टि से मिथिलावासिनी तथा ब्रजवासिनी जनों की 
उपासना एक प्रकार से समान है। किन्तु गम्भीर दृष्टि से देखने 
पर दोनों की उपाक्तननाओं में मधुर तारतम्य भी सुतरां सुस्पष्ट 
हैं। कतिपय महानुभाव कहते हैं कि युगानुरूप भक्तों के भावों में 
तारतम्य होता है इसीलिये त्रेता की अपेक्षा द्वापर-यग में भक्तों के भावों 
में कुछ परिवतन हुये हैं । अऋरजी के समान प्रिय-भक्त के हृदय में भी 
कै है सर्वे सत्रीत्वमापन्‍ता: समुद्भताइच गोकुले । 

हार सम्प्राप्य कामेन ततो मुक्ता भवार्णवात्‌ ॥' 


अल करण 

ड् के सम्बन्ध में भगवान श्रीकृष्ण के प्रति विचित्र भाव द्वापर 
पगानुरूप ही है। वास्तव में भक्तों के ऊपर युगों का काल का प्रभाव 


नहीं होता है-- 


'न कालो यत्र वे प्रभु: तेषां वय॑ न च वयः प्रभवाम दण्डे ।' 


भागवत में स्थलरू-स्थख पर भक्तों को कालविजयी कहा गया है। 
अक्रर आदि के हृदय में परिवर्तन भगवान्‌ की इच्छा से ही सम्भव है । 
लीलाधारी की लोला के समक्ष बड़े से बड़े ज्ञानी, भक्त, महापुरुष एक पल 
में कुछ से कुछ हो जाते हैं इसमें काल की दाल नहीं गल सकती है। 


श्रीमिथिलारस के साथ श्रीब्रजरस का जो तारतम्य है उसका चित्रण 
दोनों आचार्यों के सदग्रन्थों के अवलोकन से ज्ञात होता है। श्रीमिथिला- 
वासियों की जिस प्रकार श्रीसोतारामजी की युगल उपासना है उसी प्रकार 
श्रीत्रजवासियों की भी श्रीराधाकृष्ण की युगल उपासना है। विशेषकर 
श्रीनिम्बाक सम्प्रदाय, श्रीहितहरिवंश सम्प्रदाय आदि के आचार्यों की 
उपासना तो मिथिलावासियों कौ उपासना से सवंथा मिलती है किन्तु 
श्रीकृष्णभक्ति-शाखा के कुछ आचार्यों की उपासना में पार्थक्य सुस्पष्ट है । 


गोस्वामी श्रीतुलसीदासजी महाराजने अपने द्वादश ग्रन्थों में श्रीसीता 
रामजी को युगल-उपासना का मामिक चित्रण किया है। भुवन-विमोहन 
श्रीराघवेन्द्र को देखकर मिथिला की सखियाँ कहती हैं कि ऐसा कौन 
शरीरधारी होगा जो श्रीराघवेन्द्र के रूप को देखकर विमोहित नहीं 
होगा+- 

कह॒हु सखि अस को तनुधारी । जो न मोह यह रूप निहारी ॥ 


इस निर्णय के पश्चात्‌ भी स्वयं मोहित नहीं होती हैं तथा श्रीजनक- 
नन्दिनी के योग्य श्रीराघवेन्द्र हें ऐसी भावना प्रकट करती हैं-- 
देखि राम छवि कोउ एक कहहीं । जोग जानकिहि यह बर अहहीं ॥ 


'तत्सुखसुखित्व” की ऐसी अलोकिक भावना विश्व के किसी क्षेत्र में 
ढूंढने से भी नहीं मिलेगी। भक्ति का सर्वश्रेष्ठ स्वरूप वही है कि जो भी 
प्रिय वस्तु मिले उसे अपने प्रियतम को अपंण करना चाहिये । श्रीराधवेन्द्र 
के समान परमानन्दमंय रसस्वरूप प्रिय वस्तु की प्राप्ति होते ही उन्हें 

३ 

ण कर देती हैं। श्री 
अपनी स्वामिती श्रीराजकिशोरीजी को 53 क जल 
नन्दिनी के सम्बन्ध से श्रीध्रियतम का सम्बन्ध स्वीकार करती हैं किस 
स्वतस्त्र रूप से उनसे पृथक्‌ मिलना स्वीकार्य नहीं है-- 

'कबहुँक ए भार्वहं एहि नाते 


इस चौपाई में उपयुक्त भाव निहित है। परकीया भाव में तत्मुत् 
सुखित्व' की भावना इस प्रकार दुलभ है। वहाँ सभी नाथिकायें स्वतत् 
रूप से अपने-अपने साथ प्रियतम का मिलन चाहती हैं । इसीलिए भागवत 
के रासपश्माध्यायी में वंशीनाद श्रवण करने के पर जो गोषियां 
श्रीकृष्ण से मिलने जा रही हैं वे सभी एक दूसरों से पृथक हे तथा प्रमावेश्ञ 
में ऐसा अनुभव कर रही हैं कि केवल अकैली में जा रही हूँ दूसरी कोई 
नहीं जा रही है, यदि दूसरी नायिका भी जा रही है, ऐसा एक दूसरे को 
ज्ञात हो जाय तब इनकी स्वतन्त्रता में बाधा पड़ जाय | इस भाव को-- 


'निशम्य गीत॑ तदनद्भवध॑नम्‌ः 


इस इलोक में भागवतकार ने व्यक्त किया है। इस इलोक के-- 
“आजम्म्रन्योज््यमलक्षितोद्यमा:' इस पंक्ति की व्याख्या करते हुए श्रीधर 
स्वामी ने लिखा है कि परस्पर एक दूसरे की गति (उद्यम) का ज्ञान 
इसलिए नहीं है कि कहीं सोतिया डाह' न उत्पन्न हो जाय । 


श्रीसीतारामजी की रसोपासना में मौलिक अन्तर यहीं आ जाता है । 
यहाँ प्रियतम को देखकर स्वामिनी का स्मरण हो जाता है तथा निरन्तर 
प्रियतम से स्वामिनी को मिलाने का प्रयत्त किया जाता है। मानस के 
पुष्प वाटिका-प्रकरण में यही रहस्य वर्णित है । 


पुर नारि सकल पसारि अंचल विधिहि वचन सुनावहि | 

व्याहिअजहु चारिउ भाई एहि पुर हम सुमंगल गार्वाह ॥ 

इस छन्द में तत्मुखसुखित्व' की मज्भलमयी भावना का सन्दर दर्श 
क्‍ हे सुन्दर दशन 
होता है। श्रीअवध के निकुञ्ज विहार में भी इस भावना का सर्वत्र 


आब्य है। यहाँ भी श्रीयुगलसरकार का मजूलाशासन करती हुईं सभी 
स्ियाँ दृष्टिगोचर होती हैं--श्रीयुगलसरकार झलन-कुज में पधारे हैं| 

हर में यृगल छवि को देख कर अंचल पंसार-पसार कर संखियाँ 
आशीष दे रही हैं | श्रीगोस्वामीजी ने गीतावली में-- 


आली री राघोजी के रुचिर हिडोलना झूलन जेए' 


इस सम्पूर्ण पद में निकुंज रहस्य का विशद वर्णन किया है। संक्षिप्त 

रूप में श्रीअवध के मधुर रस का यहाँ पर सम्यक्‌ दर्शन होता है। इस पद 

में सम्पूर्ण शुद्भार का विस्तृत वर्णन किया गया है किन्तु युगलरस' में 

हो सभी परिकरों की एकमात्र रुचि है। श्रीअवधरस ब्रजरस दोनों एक ही 

हैं। यदि कुछ तारतम्य है तो स्वकीया परकीया का हीं है | श्रीभअवधरस 
झें परकीया का सम्बन्ध नहों है । ब्रजरस में परकोया का समावेश है । 


रामायण शिरोमणि टीकाकार का कथन ठीक है कि ृन्दावनविहारी 
स्वयं रघुनाथ एव, निखिलेश्वरापेक्षया नन्‍्दनन्दनों रामान्तरज्ञ इति' | 
'क्ष्णस्तु भगवान्‌ स्वयम््‌' में पुंसः का अथ लोग समझ लें तो इस पंक्तिका 
अथे सहज में समझ में आ जाय | इस प॑ क्ति में स्पष्ट है कि श्रीकृष्ण से 
पुथक्‌ कोई पुमान्‌ पुरुष है जिसके अंश कला सभी अवतार हैं तथा श्रीकृष्ण 
तो भगवान ही हैं। पुमात्‌' में जो षष्ठा विभक्ति हैं उसका अर्थ यही है 
कि कारणतत्त्व यहाँ वही पुमान्‌! है तथा उसी के अंश कला सभी अवतार 
हैं तथा उसी पुरुष के विशेष भाग श्रोकृष्ण भगवान हैं। भगवान्‌ का 
अथ है षडेश्वय युक्त | ज्ञान, शक्ति, बल, ऐश्वर्य, वीय॑ं एवं तेज-ये षट्‌ ऐश्वय 
एकरस जिसमें विराजमान रहे विष्णुपुराण में उसी को भगवान्‌ कहा 
गया है | वेष्णव-सिद्धान्त में श्रीराम, कृष्ण, नरसिह ये तीनों अवतारों में 
घाडगुण्य स्वीकार किया गया है-- 
'नुसिहरामक्ृष्णेषु षाड्गुण्य परिपुरितम । 
अतएव कृष्णस्तु भगवान्‌ स्वयम्र इस पंक्ति में कोई नवीन बात नहीं 
कही गई है | यहाँ केवल श्रीकृष्ण को षड़ऐश्वय॑-सम्पन्न कहा गया है जो 
वास्तविक है, साथ ही श्रीक्षष्ण के अतिरिक्त एक कारण पुरुष है वह नारा- 
थण भी हो सकता है, रघुनाथ भी हो सकता है।शि 2020. की दृष्टि में 
वह पुमान्‌ पुरुष श्रीरघुनाथजी हैं । आगे शिरोमणिकार कहते हैं: अतएव 
'देवानां प्रयोध्या तस्यां हिरण्मयः कोशः इत्यादि 'श्रुतिभिस्तद्धाम्नोःईपि 
सव॑ परत्वं व्याख्यातम्‌' | इसीलिये 'दिवानां पृ इस अथर्व वेद के मन्त्र 


से उनके धाम के परत्व का प्रतिपादन किया गया है। मन्त्र भाग में केवल 

में धाम की महिमा का के होता ै ह क्‍ 
गा ज ने तत्त्वत्रय में इसी 'देवानां ६७ 

लोकाचार्य जी महाराजने भी अपने ते पूः 
38 पा की महिमा वर्णन करते समय उल्लेख किया है। 


अगस्त्यसंहिता के अनुसार सभी अवतारों के अवतारी श्री रघुनाथजी 
हैं। श्रीराघवेन्द्र की नखमणि प्रभा से परब्रह्म प्रकट हुआ है ' । अर्थात्‌ प्रभु 
पादारविन्दनखमणि के प्रकाश को वेदान्तीजन निगुण परत्रह्म कहते हैं 
कतिपय वैष्णवाचार्य भगवद्धाम को निगुण ब्रह्म के रूप में स्वीकार करते 
हैं। श्रीगोस्वामीजी का भी यही मत है-- 


भरत दीख प्रभ आश्रम पावन | सकल अमंगल मूल नसावन | 
करत प्रवेश मिटे दुख दावा | जनु जोगी परमारथ पावा॥ 


मानस के अयोध्याकाण्ड के उपयुक्त प्रसद्भ में श्रीसीतारामजी के 
आश्रम (धाम) में प्रवेश करते ही भरतजी को हे वही परमसुख प्राप्त हुआ 
जो योगी को परमार्थ- आत्मतत्त्व की प्राप्ति में होता है । 


भक्त-शिरोमणि श्रीरामजी के श्रीचित्रकूट पहुंचने पर श्रीगोस्वामीजी 
ने इस प्रसंग में तप, ज्ञान, उपांसना आदि सभी के फलों का निर्देश 
किया है-- | 
राम सेल सोभा निरखि, भरत हृदय अति प्रेम । 
तापस तप फल पाइ जिमि, सुखी सिराने नेम ॥ 


३९ 
गह एक ही श्रृति हे जि 


इस दोहे से तप का फल, 'जनु जोगी परमारथ पावा” इस चौपाई 
से ज्ञान का फल तथा- 


कर कमलन्हि धनुसायक फेरत | जिय की जरनि हरत हँसि हेरत ॥ 


हे इस चोपाई से उपासना का फल कहा गया है। शिरोमणिकार कहते 
हैं यदद्वेतं श्रह्म अत्य तनुभा: इस श्रुति से भी श्रीराघवेन्द्र के श्रीविग्रह 
के प्रकाश से रण “तय का श्रावल्य सुस्पष्ट लक्षित है। बहद्‌ ब्रह्मसंहिता 
के दो इलोकों से टीकाकार ने शोराघवेन्द्र के परत्व का इस प्रकार वर्णन 


रत है--इस इलोक में श्रीनन्दनन्दन मथुरानिवासी परक तथा 
््््ख्जिक्कि चिता ++ 3 3 
१, सर्वेषामवताराणां अवतारी रघ त्तम: । 


मपादनखज्योत्स्ना परब्रह्मेति गीयते ॥! 

श्रीकृष्ण शब्द द्वारिकानिवासी परक है। वाल्मीकि रामायण सुन्दरकाण्ड 
में ब्रह्मा स्वयम्भ्श्चतुराननो वा इस रोक में ब्रह्मा, इन्द्र एवं 
शिवजी के तीन-तीन नामों का एक साथ प्रयोग हुआ है। वहाँ अधिक 
दृढ़ता के लिए जिस प्रकार एक साथ तीन-तीन नामों का प्रयोग है उसी 
प्रकार यहाँ भी श्रीराधवेन्द्र के परत्व बोधन के लिए एक नाम दो बार 
प्रयुक्त हें ऐसा ज्ञात होता है। 
पूर्वोक्त र्लोकों का भाव यह है कि श्रीसाकेतधाम में श्रीसीतारामजी 

अपने परिकरों के साथ सदा विराजमान रहते हैं। उनकी आज्ञा की प्रतीक्षा 
में त्रेदेव सहित सभी अवतार सदा सावधान रहते हैं" | टोकाकार कहते हैं 

प्रभु का स्थूल रूप अष्टभुज है, सूक्ष्म चतुभुज है तथा पररूप द्विभुज है*। 


जिनके अंश से उत्पन्न ब्रह्मा-विष्णु-महेश ब्रह्माण्ड को सृष्टि, रक्षा एवं 
संहार करते हैं उन सच्चिदानन्दस्वरूप नित्य निकुञ्लबिहारी रासेश्वर 
श्रीराम का हम भजन करते हैं । यह हनुमत्‌ संहिता का वचन है । शिरो- 
मणिकार ने देवानां प्रयोध्या” इस श्रुति के पदचात्‌॒तैत्तरीयशाखान्त- 


१. 'तस्मिन्साकेतलोके विधिहरहरिभिः सन्‍्ततं सेव्यमाने, 
दिव्ये सिहासने स्वे जनकतनया राघवः शोभमानः । 
य॒क्तो मत्स्यरनेके: करिभिरपि तथा नारसिंहैरनन्ते:, 
कम: श्रीनन्दनन्देहंयगलहरिभिनित्यमाज्नोन्मुख॑ैश्व ॥ 
यज्ञ: केशववामनोा नरवरों नारायणो धर्मजः, 
श्रीकृष्णो हलधुक तथा मधुरिपु: श्रीवायुदेवो5पर:ः । 
एते नकविधा महेन्द्रविधयों दुर्गादयः कोटिश: ॥' 
श्री रामस्यं पुरो निदेश सुमुखा नित्यास्तदीये पदे ! 
इत्यादीनि बृहद ब्रह्मस॑हितावचनानि संगच्छन्ते ॥ 


२, स्थूल चाहष्टभुज॑ं प्रोक्त सूक्षमझ्चैव चतुर्भजम । 
पर च द्विभुजं रूपं तस्मादेतत_ त्रयं यजेत_॥ 
इत्यानन्दसंहिता वचन च । 
३. नब्रह्मविष्णुमहेशाश्र यस्यांधशा लोकसाधका: । 
त॑ राम॑ं सच्चिदानन्द' नित्य रासेश्वरं भजे ॥--इति 
हनुमत्संहितावचनं संगच्छते ।' 

स्‍तारण मध्ये अथ यदरप्यायनमित्याचक्षते' इस सम्पूर्ण श्रुति की विस्तृत 


व्याख्या की है | हि 
अयोध्याकाण्ड में श्रीसुमित्राजी ने श्रीरामजीका असाधारण परत 


्रीकौशह्या अम्बा से कहा है शिरोमणिकार ने उन रलोकों भी व्यात्या 
की है--श्रीरामजी स्वप्रकाशक अग्नि एवं सूर्य के भी यूय हैं। प्रभो: प्रभ” 
पभी के निमायक ईश्वर के भी ईश्वर हैं। समस्त सम्पत्ति के अधिष्ठत्री देवता 
श्री के भी श्री हैं। श्री का अर्थ कान्ति भी है अर्थात श्रोरामजी कान्ति की भी 
कान्ति हैं, सर्वश्रेष्ठ कीति की भी कीति, क्षमा की क्षमा, देवताओं के देवता 
समस्त कार्य निर्वाह करने में समथै--प्राणियों के सत्ताधारक प्रेरक श्रीराम 
जी हैं। ऐसे स्वंसमथं प्रभु को देश अथवा वन में केसे कोई असुविधा हो 
हो सकती है ! 
तमेव भान्तमनुभाति सर्व तस्य भासा स्वभिदं विभाति' 
उस परमात्मा के प्रकाश से ही समस्त चन्द्र, सूर्य आदि प्रकाशित हूँ 

इस श्रुति की व्याख्या पूर्वोक्त इलोकों से की गई है। इस प्रकार शिरो- 

मणिकार ने बड़े विस्तार से श्रीरामजी के परत्व का प्रतिपादन किया है । 

टीकाकार ने प्रबल पाण्डित्य के बल पर जो श्रीरामपरत्व का प्रतिपादन 

किया है वह स्वथा मंननीय है किन्तु मेरी दृष्टि में वाल्मीकि-रामायण के 

मूल ोकों में जो श्रीरामपरत्व का प्रकाशन हुआ है वह अन्यत्र दुलंभ है । 

हर या को व्याख्या के लिए मूल इलोकों की व्याख्या सहज में होनी 

चाहिये । 


देवषि श्रीनारदजी कहते हैं कि श्रीराम वेदान्त वेद्य हैं। सदब्रह्म 
आत्मा आदि वेदान्त-वाक्यों का पय॑वसान श्रीराम में ही है । 


'रामोनाम जलने: श्रुतः” पद से देवाधि श्रीनारदजी ने श्रीराघवेन्द्र को 
वेदान्तवेद्य परतत्तत पूचित किया | अब “नियतात्मा' आदि विद्येषणों द्वारा 


१. सुर्यस्थापि भवेत्सूयों छग्नेरग्निः प्रभो: प्रथम: । 
श्रियः श्रीज्व भवेदग्रया कीरति: कीर्ल्या: क्षमाक्षमा | 
देते  देबतानों च.. भतानां. सतसत्ततः। 
तस्य के ह्गुणा देवि राष्ट्र वाप्यथवा पुरे ॥ 

(वाल्मी ० २।४४। १५-१६) 

प्रभु के स्वरूप॑निरूपक धर्म को व्याख्या करते हैं--नियतात्मा का अर्थ हैं 
निविकार। छान्दोग्य उपनिषद्‌ में कहा गया है कि--परब्रह्म जरा 
बढ़ापा से जीर्ण नहीं होता है। उसका किसी प्रकार से वध सम्भव नहीं 
है। वह अपहतपाप्मा समस्त अविद्या एवं तज्जनित दोषों से रहित है । 
बह जरा-मृत्यु-शोक एवं भूख-प्यास से रहित है' । 


'महावीय:” का अथथ है अचिन्त्य विचित्र विविध शक्तिसम्पन्न । श्रृति 
कहती है--परमात्मा की विविध विचित्र अलौकिक शक्तियाँ हैं तथा ज्ञान 
बल-क्रिया आदि विविध दिव्यगुण उनमें स्वाभाविक हैँ, औपाधिक नहीं | 
'परास्य' शक्तिविविषैव श्रूयते स्वाभाविकी ज्ञानबलक्रिया च'। कतिपय 
अद्वेतवादी आचाये ज्ञान बल आदि गुणों को स्वाभाविक नहीं 
मानकर औपाधिक मानते हैं । उनके मतमें निविशेष चित्मात्र 7 ही एक 
मात्र तत्त्व है। किन्तु मह॒षि वाल्मीकिजी के सिद्धान्त के अनुसार परबरह्म 
श्रीराघवेन्द्र में सभी गुण दिव्य एवं स्वाभाविक हैं | पूर्व में ही गुणों से 
युक्त परब्रह्म की जिज्ञासा की गई है-- क्‍ 


'कोषन्वस्मिन्साम्प्रत॑ लोके गुणवान्‌ कश्व॒ वीयवान्‌ | 


तथा देवषि श्रीनारदजी का संक्षिप्त उत्तर भी सूत्ररूप में यही प्राप्त 
हुआ है कि ब्रह्म--श्रीराम अनन्त गुणों से युक्त हैं-- तियुक्त: श्रूयतां नरः ॥ 
इस पद में 'तैयंक्त:' अर्थात्‌ पूछे गये गुणों से युक्त नर कहा है। गुणों का 
नित्ययोग कहा गया है। यदि परमात्मा में गुण कल्पित होते-उपाधि से 
प्राप्त होते तब युक्त: के स्थान में 'कल्पित:' कहा जाता, फिर तो तियक्तः' 
के स्थान पर 'तैः कल्पितः यही पद प्रयुक्त होता, किन्तु तैयुक्त:' से सुस्पष्ट 
है कि परमात्मा में समस्त गुण स्वाभाविक हैं कल्पित नहीं | 


वस्तुतः सत्व, रज, तम ये तीन प्राकृत गुणों से रहित होने के कारण 
परमात्मा निगुंण कहा जाता है किन्तु, साथ ही स्वाभाविकों ज्ञान बल 
क्रिया चः 'रसो वे सः' 'आननदं ब्रह्मेति व्यजानात्‌! आदि श्रुतियों में प्रति- 
च दिव्य गुणों का भी तो वर्णन हैं। अतः सगुण निर्गुण-दोनों श्रुतियों 
का सम्यक समन्वय नितान्त अपेक्षित है। समन्वयवादी आचाय॑ कहते हैं 


वि 
१, 'तास्य जरयैतज्जीर्यते न वधेनास्थ हन्यते अपहत 
पाप्छा विजरों विमुर्त्यावशोकों विजिषत्सोअपिपासः। 

४0 
(कि एक ही श्रुति में अपहतपास्सा बिजरो विमृत्युः आदि द्वारा दूषित गणों 
का निषेध कर साथ ही--सत्यकामः सत्यसकटाः छारा परमात्मा में 


दिव्य गुणों का नित्य निवास श्रुति को अभीष्ट है । 


पञ्चस्तवीकार ने इस अर्थ की व्याख्या एक इलोक द्वारा ४ प्रकार 
की है :--प्रभो ! सत्व, रज, तम ये प्रकृति गुण आपसे दूर रहते हैं, अत: 
श्रति आपको निर्गंण कहती है। नित्य दिव्य गुणों से युक्त होने के कारण 
ही श्रति आपको सगुण कहती है।' इस प्रकार नियतात्मा का अर्थ है 
निविकार। यह परब्रह्म का स्वरूप निरूपक धर्म न्न 


झतिमानू--द्युतिमान्‌ का अर्थ है स्वाभाविक प्रकाशमान्‌ | नित्य 
ज्ञानस्वरूप होने के कारण श्रीराघवेन्द्र स्वाभाविक प्रकाश से युक्त हैं। 
श्रति कहती है-परमात्मा विज्ञानचन तथा प्रज्ञानधन हैं--विज्ञानघन 
'एव प्रज्ञानघन एवं ।” गीता में भी भगवान्‌ ने कहा है कि--जगत्‌ को 
अपने प्रकाश से प्रकाशित करने वाला सूर्य-चन्द्र एवं अग्नि में जो 
'प्रकाश है वह मेरा ही है। । इन श्रुति-स्मृति वाक्‍्यों का औ्यतिमान्‌' इस 
विद्ेषण के साथ सम्यक्‌ समन्वय किया गया है। मानस में श्रीगोस्वामीजी 
ने श्रीराघवेन्द्र को स्वाभाविक प्रकाश से सदा परिपूर्ण कहा है-- 


राम सच्चिदानन्द दिनेसा | नहि तहाँँ मोह निसा लव लेसा | 
सहज श्रकास रूप भगवाना | नहि पुनि तहूँ बिज्ञान बिहाना ॥ 
हर॒ष विषाद ज्ञान अग्याना । जीव धरम अहमिति अभिमाना | 


श्री राघवेन्द्र सच्चिदानन्द सूर्य हैं। वहाँ मोह-निशा का लवलेश भी नहीं 
है। स्वाभाविक प्रकादस्वरूप भगवान्‌ श्रीराघवेन्द्र हैं, वहां विज्ञान का 
सबेरा नहीं होता है, हष॑-विषाद, ज्ञान, अज्ञान, अहमिति (सद्रपता), 
अभिमान ये सब छः: जीव के धम॑ हें 

१. ढूरे गुणास्त्वयि तु सत्वरजस्तमांसि । 

तैन श्रुति: प्रथयति त्वयि निगु णत्वम ॥। 

नित्य हरे | निखिल सद्गणसागर हि। 
त्वामामनन्ति परमेश्वरमी श्व राणाम ॥।? 
यदादित्यगतं तेज: जगद्‌ भासयतेडखिलम | 
यच्चन्द्रमसि यच्चाग्नौ तत्तेजो विद्धि मासकम |। 

विषय करन सुर जीव समेता | सकल एक ते एक सचेता | 
सब कर परम प्रकासक जोई ।राम अनादि अवधपति सोई॥ 


विषय, इन्द्रियां, इनिद्रियों के देवता तथा जीवात्मा एक दूसरे से प्रका- 
हित रहते हैं किन्तु सभी को जो परम प्रकाश प्रदान करते हैं वे अवधपति 
श्रीराम हैं। इस स्वाभाविक प्रकाश सम्पन्न भगवान श्रीराधवेन्द्र के सहज 
प्रकाश का इस प्रसद्ध में विस्तृत वणन है । 


'धृतिसान'--धृतिमान्‌ का अथ्थे है निरतिशय--असीम आनन्द से 
परिषृण । 'धृतिस्तु तृश्सिन्तोष:” कोष में धूति का तुष्टि तथा सन्तोष अथ 
किया गया है। श्रुति में ब्रह्म] को आनन्दस्वरूप कहा गया है-- 


'आनन्दं बहोति व्यजानात्‌! 'एतस्यैवानन्दस्य मात्रामुपजीवन्त्यन्यानि 
भूतानि ब्रह्म के आनन्द की छोटी मात्रा से समस्त चराचर जगत में आनन्द 
प्रतीत हो रहा है। उपनिषद्‌ में:-- सेषा55नन्दस्य मीमांसा भवति' से लेकर- 
'गतो वाचो निवतंन्ते अप्राप्प ममसा सह । आननदं ब्रह्मणों विद्वान्‌ न बिभेति 
कुतश्चन ||! पर्यन्त आनन्द के सम्बन्ध में विचार किया गया है । वहाँ मनुष्य 
के आनन्द की अपेक्षा मनुष्य गन्धर्वों का आनन्द शतगुणित अधिक हैं, ऐसा 
कहा गया है । इसी प्रकार पितरों से देवताओं का, देवताओं से प्रजापति का 
आनन्द क्रमश: शतगुणित श्रेष्ठ है। मनुष्य से लेकर ब्रह्मा के आनन्द की सीमा 
कही गई है किन्तु जब ब्रह्म के आनन्द के सम्बन्ध में जिज्ञासा की गई तब 
श्रुति ने स्पष्ट घोषणा कर दी कि ब्रह्म के आनन्द की सीमा नहीं है--उस- 
का मापदण्ड नहीं है। वह मन-वाणी से परे है। ब्रह्म के आनन्द के संबंध 
में केवल इतना ही संकेत किया जा सकता है कि उसके आनन्द को जान 
लेने के बाद मनुष्य निभंय हो जाता है, मुक्त हो जाता हैं । 


श्रीगोस्वांमीजी ने श्रीराघवेन्द्र को ओर-छोर विहीन आनन्द का सागर 


कहा है 
जो आनन्द सिन्धु सुखरासी | सीकर ते त्रेलोक सुपासी। 
सो सुख धाम राम अस नामा | अखिल लोक दायक बिश्वामा ॥ 


धृति का अर्थ धारण भी है--अतः 'एष सेतुविधरण: प्रस्तुत प्रसज्ध 
है श्रुति का व्याख्यान है। श्रीराघवेन्द्र के प्रशासन के आधीन समस्त 
लोक हैं यह तात्पयं है । 


जज 

'बन्ी----वशी का अर्थ है समस्त जड़-चेतन जगत्‌ को वंश 523, वाले 
सभी के स्वामी श्रीराधवेन्द्र-- सर्व जगद्‌ ५8000 वशी |” श्रति 
भी कहती हैं कि परमात्मा सभी का स्वामी है--सभी का प्रशासक है-.. 
'सर्वस्थ वशी सर्व॑स्येशान: व्वेताश्वेतर उपनिषद्‌ में सुस्पष्ट है कि प्रधान 
प्रकृति को 'क्षर' कहते हैं, आत्मा को अक्षर अमृत एवं हर' कहते हैं 
तथा क्षर एवं आत्मा दोनों पर शासन-नियमन करने वाला परमात्मा 
एक है | 

भोग्यवस्तु का हरण-उपभोग करने के कारण आत्मा को हर कहा 
गया है--भोग्यं वस्तु हरतीति हरः। इन दोनों पर परमात्मा अपने संकल्प 
से शासन करता है | श्रुति कहती है--इस परमात्मा के प्रशासन में पुथिवो, 
अन्तरिक्ष, सूर्य एवं चन्द्रमा आदि सभी अपने-अपने स्थान पर सावधान क्‍ 
होकर स्थित रहते हैं । क्‍ 

मानस में श्रीराघवेन्द्र को माया, जीव, कम, कार आदि सभी का क्‍ 
शासक कहा गया है-- 


अहिप महिप जहाँ छगि प्रभुताई । जोग सिद्धि निगमांगम गाई॥ 


बिधि हरि हर ससि रबि दिसिपाला । माया जीव करम कुलि काला || 
करि बिचार जिय देखहु नीके । राम रजाइ सीस सबहीके || 


शिरोमणिकार ने--- 


इक्ष्वाकुवंश प्रभवो रामो नाम जनैः श्रुतःः इस इलोक की व्याख्या 
अश्ुतपू की है इक्ष्वाकुवंश में हो अपने पाष॑दों के सांथ जिनका अवतार 
(प्राकल्य) हुआ है ।* क्‍ 
नियतात्मा-- 
8 जीव प्रति-शरीर-स्वभाव एवं परमात्मा-सभी को अपने-अपने क्‍ 
कार्या मे नियुक्त किया है* । कोष में आत्मा राब्द का जीव-धति-देह-स्व- 
7 23337 32433 0308 कहर ज मम आल प्‌ 
क्षरं भ्रधानममृताक्षर हर: क्षरात्मानावीशते देव एक: । 
नाम रस्य प्रशासने गागिसूर्याचन्द्रमसौ विधतौ तिष्ठतः ।? 
58 8 एव पक स्वपरिकराज्ञापनपूर्वक प्राकठ्य' यस्य स:ः । 
नयता: तत्तत्कायें नियमिता: आत्मानोजीवधू तिदेहस्वभावपरमात्मानों येन सः । 

भाव तथा परमात्मा भी अथ है इसीलिये श्रीराषवेन्द्र का वीय॑ महान 
तथा ईइ्वरों के वीय॑ से भी उत्कृष्ट है! | द्युतिमानु-ईइ्वर प्रकाशकर्ता 
'धृतिमान'--सर्वाश्ययः। इसीलिये द्युतिमान्‌ का अर्थ ईब्वरों के प्रकाशक 
तथा धृतिमान्‌ का अथ है सभी के आश्रय । 


बशी--साक्षात्स्वनियम्पेश्वर द्वारा सवंवशकर्ता वशी का अथ हैं। 
श्रीराघवेन्द्र अपने आधीन ईश्वरों द्वारा सभी को वश में रखते हैँ इसीलिये 
'जनैः श्ुत हम सभी के श्रवण नयन गोचर एवं प्रसिद्ध हैं। 'नामजने:' 
इस पद को एक साथ पढ़ने से अर्थ हुआ कि नाम रूपे व्याकरवाणि' इस 
श्रुति के अनुसार परबरह्म द्वारा श्रीराम श्रुत हैं। परबरह्म के भी श्रोरामभद्र 
उपास्य हैं यह तात्पय है। श्रीराघवेन्द्र के गुण ईश्वरों के मन को भी मोहित 
करते रहते हैं। मानस में स्पष्ट है--हरि हित सहित राम जब जोहे । 
रमा समेंत रमापति मोहै |, 


शिरोमणिकार ने--'कोन्वस्मिन्‌ साम्प्रतं लोके गुणवान्‌ कश्व वीय॑वानू 
इस समय इस लोक में गुणवान्‌ वीयैवान्‌ कौन है ? इन षोडश प्रइनों का 
उत्तर केवल श्रीराम शब्द से दिया है । 


श्रोराम में जो रेफ है वह महामन्त्र का वाचक है, उसके वाच्य श्रीराम 
हैं। केवल रेफ (रकार) के उच्चारण मात्र से भक्तों के हृदय में जो 
प्रकट हो जाते हैं, उनका नाम श्रीराम है।* इस व्युत्पत्ति के अनुसार 
“'गुणवान्‌ कः' गुणवान्‌ कौन है ? इसका उत्तर प्राप्त होता है। शिरोमणि- 
कार ने भी भूषणकार की भाँति गुणवान्‌ का अर्थ सौशील्यगुण किया है । 
टीकाकार के मत में 'वीयंवान्‌ का? अथ है, श्रोपरशुराम आदि ईइवरों के 
सेव्य* । श्रीपरशुरामजी का वीय॑ अवतार प्रयुक्त तेज श्रीराम में समा गया, 


१, “आत्मा देह धृतौ जीवे स्वभावे परमात्मनि | 
महावी ये :--- 
मह॒दीव्वरवर्ति वीर्यादप्यध्रिक वीर्य यस्य सः । 
२. 'राम पदार्थस्तु रेण रामवाचक महामन्त्ररूप रकारोच्चारणेन अमति 
आश्रित ह॒दये प्राप्नोतीति रामः | 
३, रेण--रकारोपलक्षितपरशुरामादिना अम्यते सेवार्थ गम्यते असौ-इति 
राम: । इदं वीर्यवान्कः इत्यस्य-उत्त रम्‌ । 

फिर तो बे केवल महर्षि मात्र रह गये । अवतार पहले थे, अपने अवतार- 
कार्य समाप्त कर अपने अंशी परात्पर भ्रभु श्रीराम को प्राप्त कर साधारण 


मुनि हो गये । 
जब श्रीपरशरामजी ने 29986 से गव॑ हे. दा जड़ा 
तब श्रीराम ने खेल-खेल में धनुष चढ़ा दिया 
हि लगन | आप ब्राह्मण हैं तथा मेरे गुरुदेव श्रीविश्वामित्र के 
सम्बन्धी हैं। श्रीविश्वामित्रजी की बहन सत्यवतो से ऋचीक मह॒षि द्वारा 
जमदग्नि प्रकट हुये हैं, उनके पुत्र श्रीपरशुरामजी हैं रा अतः श्रीविश्वामित्र 
के भानजे के पुत्र हुये । अत: इस बाणसे आपके प्राणोंको हरण हे सकता 
हैँ किन्तु ब्राह्मण एवं श्रीविश्वामित्र के सम्बन्धी होने के कारण मैं आपके 
प्राणों को छोड़ देता हूँ। फिर भी आपकी गति को अथवा आपके तप से 
अजित पुण्य लोकों का इन दोनों में से एक का हरण अवश्य करूँगा | 
अब आपही बताइये कि क्‍या करूँ ? यह वेष्णव शर दिव्य है, यह व्यथ॑ 
नहीं जा सकता है, अब तो यह धनुष पर चढ़ गया है अतः कहीं छोड़कर 
ही इसे शान्त कर सकता हूँ । 


श्रीराधवेन्द्र के इस अद्भुत पराक्रम को देखने के लिये पितामह के 
साथ सभो देव-गन्धव॑-किन्नर-यक्ष-राक्षस नाग ऋषि आदि वहां उपस्थित 
हो गये | श्रीरामजी ने परशुरामजी को जड़ कर दिया-निर्वीय वीयहीन- 
कर दिया फिर तो परशुरामजी श्रीरामजी को देखते ही रह गये" । 
नूसिहपुराण में कहा गया है कि सभी देवताओं के देखते-देखते 
श्रीपरशुरामजी के शरीर से निकल कर एक विशिष्ट तेज” श्रीरामजी के 
सुख मे प्रवेश कर गया* | श्रीपरशरामजी ने अभु से प्रार्थना की नाथ ! मेरे 
छोकों का ही आप हरण करें जो आपकी भक्ति में बाधक हैं, हमारी गति 
का हरण नहीं करें धर हमने सारी पृथिवी राजाओं से जीत कर कश्यप को 
दे दी है अतः रात्रि में में इस पृथिवी पर नहीं रह सकता । महषि कश्यप 


१. जडीकते तदा लोके रामे वरधनुद्धरे । 
निर्वीर्यो जामदग्न्योज्सौ रामो राममर्देक्षत । 


२. ततः परणुरामस्य देहा च्विर्गत्य वैष्णवम | 
पश्यतां सबदेवानां तेजो राममुपाविशत ॥। 


ड्१ शक ७४-४७ 

के वचन को मैं पूर्ण करना चाहता हूँ, फिर मैं मनोजब मनकी गति के 
समान शीघ्र महेन्द्र पवत पर अभी चला जाऊंगा । 


आप मधु राक्षस का वध करने वाले साक्षात्‌ मधुसूदन हैं | इस वैष्णव 
धनुष को चढ़ाते ही मैं आपको जान गया ।" ये देवतागण आपके अप्रतिम 
पराक्रम को देख रहे हैं। नाथ ! आप त्रिलोकीनाथ से पराजित होने के 
कारण मुझे तनिक भी लज्जा नहीं है। तात्पयं यह है यदि में मनुष्य, 
देव, गन्धव॑ आदि विशिष्ट शक्तियों से पराजित होता तो मुझे लज्जा 
होती । स्वामी के साथ पराजय कोटि-कोटि गुणित विजयश्नी से भी 


उत्कृष्ट है ।* 


इस प्रकार शिरोमणिकार के मत में वीयंवान्क: इसका उत्तर परशु- 
राम-पराजय-प्रसद्भ से दिया गया है। इसी प्रकार षोडश् प्रश्नों के उत्तर 
श्रीराम शब्द से विभिन्न व्युत्पत्तियों के द्वारा टीकाकार ने अपने प्रबल 
पाण्डित्य के साथ निरूपण किये हैं। तनिश्लोकी टीकाकार नियतात्मा का 


अथे असाधारण दिव्य मद्भल विग्रह करते हैं । 
द्युतिमान्‌ का अथे है--नील जलूधर के मध्य में बिजली के समान 
अत्यन्त उज्ज्वल विग्रह | यहाँ अतिशायने मतुपूप्रत्यय है। आगे कहेंगे-- 
'त॑ तपन्तमिवादित्यमुपपन्नं स्वतेजसा । 
धृतिमान्‌ का अथं है समस्त लोकों का प्रशासक | वशी का अथं है-- 


अपने दिव्य गुणों से समस्तजनों को वश करने वाला अथवा हृषीकेश- 
जितेन्द्रिय है। तिलककार, माहेश्वर तीथथ प्रभूति टीकाकारों ने भी इनको 


व्याख्या प्रायः पूर्वोक्त भावों के अनुसार ही की है । 


बुद्धिमान्नीतिमान्‌ वाग्मी श्रीमान्‌ शत्रुनिबहेणः । 
विपुलांसों महाबाहुः कम्बुप्रीवों महाहनुः ॥९॥ 


अक्षय मधुहन्तारं जानामि त्वां सुरोत्तमम्‌ । 
धनुषो5स्य परामर्शात्‌ स्वस्ति तेहस्तु परतप ॥ 

२. न चेय॑ मम काकुत्स्थ ब्रीडा भवितुमहति । 
त्वया त्रैलोक्यनाथेंन यदहं विमुखीक्ृतः ॥ 

अर्थः--श्री रामभद्र सरवज्ञ, मर्यादापालक, वेदप्रवर्तक, उभय विश 
तायक, शत्रुनाशक हैं। वे उन्नत स्कन्ध वाले, पुष्ट सुडौल च 
शब्ढु के समान रेखा युक्त ग्रीवा वाले हैं। उनके कपोलके ऊपर का भाग 


हन॒ पृष्ट है। 
प्‌व॑ के इलोक में श्रीराघवेन्द्र के स्तरहूप निरूपक धर्म का विवेचन 


किया गया । अब उनके सृष्टि के काय॑ में उपयोगी गुणों का विवेचन 
करते हैं। सृष्टि के उपयोगी गुण-- 

गोविन्दराज के मत में बुद्धिमान्‌ का अथं है स्वज्ञ | श्रुति भी कहती 
है कि भगवान्‌ सर्वज्ञ एवं सवंवित हैं. यः सर्वज्ञस्स सर्ववित्‌ ! " | वेसे सर्वज्ञ 
एवं सर्ववित्‌ पर्यायवाचक शब्द प्रतीत होते हैं किन्तु, दोनों में सूक्ष्म अन्तर 
है। सवज्ञ का अथ है सामान्यज्ञान तथा सववित्‌ का अर्थ है विशेष 
ज्ञान | इदं पुस्तकम्‌-यह पुस्तक है यह साधारण ज्ञान है तथा “अस्मिन्‌ 
पुस्तके इमे विषया: प्रतिपादिता:' इस पुस्तक में इतने विषय प्रतिपादित 
हैं, यह विशेष ज्ञान है। भगवान्‌ में दोनों ज्ञान एक साथ विद्यमान रहते हैं 
अतः श्रुति उनको सर्वज्ञ एवं सवंवित्‌ एक साथ कहती है। 


तिलककार कहते हैँ बुद्धिमान्‌ का अं है प्रशस्त बुद्धि। एकबार 
जिस विषय का ग्रहण किया वह विस्मृत नहीं हो तथा ऊहापोह आदि 
शक्तिसम्पन्न बुद्धि को प्रशस्त बुद्धि कहते हैं । तीथं कहते हैं--ब॒द्धिमान्‌ 
का अर्थ है प्रशस्त बुद्धि-विशिष्ट बुद्धि। बुद्धि का वैशिष्टय है--अष्ट 
प्रकार को बुद्धि से युक्त होना । शुश्नधा-श्रवण-ग्रहण -धा रण-ऊहापोह- 
अथ-विज्ञान एवं तत्तवज्ञान ये बुद्धि के अष्टगण हैं" । 


युद्धकाण्ड में श्रोजनकनन्दिनी ने श्रीहनुमान जी को आठ प्रकार की 
बुद्धियों से युक्त कहा '। शिरोमणिकार का मत है--अतिशय बुद्धिविशिष्ट 
को बुद्धिमान्‌ कहते हैं । त्रिदेवों की बुद्धि के प्रवरतंक होने से श्रीराधवेन्द 
को बुद्धिमान कहा गया है। ' वस्तुत: धियो यो न: प्रचोदयात्‌” के अनुसार 


गायत्री द्वारा परमात्मा को बद्धि का प्रेरक कहा गया है। गायत्री के. | 


प्रतिपाद्य देवता श्रीराघवेन्द्र हैं यह ' । है 
पपाद्य देवता श्रीराधवेन्द्र हैं यह बुद्धिमान्‌' से सचित किया गया है । 


| ध्डै » 
१. शुश्षषा श्रवणज्चैव ग्रहणं धारणं 
च धीएणा: ॥' 


बडा ह्यष्टाज्या यक्त' त्वमेवाहंसि भाषितुम ॥ 


तथा । ऊहापोहार्थ विज्ञान तत्त्वज्ञान 


के 

ब्रा का अथ है मर्यादा से युक्त । मह॒षि ने कहा है--श्री राधवेन्द्र 
मर्यादा का पालन स्वयं करते हैं तथा दूसरों से भी करवाते हैं' । चारो 
बर्णों को अपने-अपने धर्मों में नियुक्त करते वाले एकमात्र श्रीराधवेन्द्र 
ही थेः--चातुबंण्य॑च लोके5स्मिन्‌ स्वे स्वे धर्म नियोक्ष्यति 'धाता यथा 
पूृव॑ंमकल्पयत्‌' । 'एष सेतुविधरण:'--इत्यादि श्रुतियाँ भगवान्‌ को चराचर 
जगत्‌ की मर्यादा का पालक सिद्ध करती हैं। मानस में भी मह॒षि 
वाल्मीकीजी ने प्रभु को श्रुति-सेतु का पालक कहा है--तुम्ह पालक 
संतत श्रुति सेतू। श्रीवशिष्ठजी ने भी-- 

सत्यसन्ध पालक श्रुति सेत्‌। राम जनम जग मंगल हेतू ॥ 
नीति प्रीति परमारथ स्वारथ | कोउ न राम सम जान जथारथ ॥ 


तिलरूककार के मत में कामन्दक आदि प्रसिद्ध राजनीतिशास्त्रों के 
ज्ञाता का नाम नीतिमान' है। वाग्मी का अथ॑ है स्ववेद-प्रवतंक | श्रुति 
कहती है--भगवान्‌ के श्वास से वेद प्रकट हुआ | 


भगवान्‌ ने ब्रह्मा को उत्पन्न किया तथा उनको वेद पढ़ाया * | 


जाकी सहज स्वास श्रुति चारी-मानस में स्पष्ट है। अथवा जिनको 
वाणी अत्यन्त सुन्दर तथा संयमित होती है उनको वाग्मी' कहते हैं-- 
'शोभना वागस्यास्तीति वाग्मी' 


संस्कृत में 'बाचोग्मिनि! सूत्र से 'ग्मिनि! प्रत्यय सुन्दर अथ में होता 
है । ठीक इसके विपरीत कुत्सित अथे में आलच्‌ प्रत्यय होने से वाचालू 
शब्द निष्पन्न होता है। श्रीराघवेन्द्र की वाणी की प्रशंसा श्रीरामायण 
में स्थल-स्थल पर की गई है। श्रीराघवेन्द्र मन्द हास के साथ सभी 
से पहले बोलते हैं तथा कोई उनसे कठोर वचन बोलता है तो उत्तर 
नहीं देते  । 


४, 'मर्यादां च लोकस्य कर्ता कारयिता च सः । 
२. “अस्य महतोभतस्य निःइवसितमेतद ऋणवेदः । 
३. यो ब्रह्माणं विदधाति पूर्व यो वे वेदांइच प्रहिणोति तस्मे । 
४. स्मितपूर्वाभिभाषी ञ मुदुपुर्व च भाषते । 
उच्यमानो5पि परुषं नोत्तरं प्रतिपद्यते ॥। 


मायण : एक मींमांसा 
कु श्रीमद वाल्मीकिर ए 


बाली ने प्रभु की वाणी की प्रशंसा करते हुये कहा है--नरश्रे्ठ " 
आपने जो धर्म से युक्त वचन कहे हैं वे ही श्रेष्ठ हैं। धर्मंच्! धर्म 
बचन से आप मेरी रक्षा करें " तिलूककार ने वाग्मी का अर्थ 
बुद्धि किया है तथा शिरोमणिकार ने वाग्मी का ब्रह्मादिकों को मोहित 
करने वाला अत्यन्त श्रेष्ठ अर्थ किया है। मानस में श्रीपरशुरामजी ने 
श्रीयमजी को वचन रचना में नागर कहा है-“जयति वचन रचना 


अति नागर । 
श्रीमान्‌ का अर्थ है उभय विभूति के महान ऐश्वय से युक्त । 
'पादो5स्य विश्वा भूतानि त्रिपादस्यामृत॑ दिवि' 


इस वेद-वचन के अनुसार मनुष्य-लोक से लेकर ब्रह्मलोक तक के 
ऐश्वरय को एकपाद विभूति कहते हैं तथा विरजापारं॑ परम व्योम स्थित 
दिव्यधाम साकेत वेकुण्ठ गोलोक आदि को त्रिपाद विभूति कहते हैं। 
श्री राघवेन्द्र इन दोनों विभूतियों के स्वामी हैं, अतः इनको उभय विभति- 
नायक कहा जाता है । कु 


पूत्रे में नियतात्मा से लेकर वशी पयन्‍त श्री राघवेन्द्र के स्वरूपनिरूपक 
गुणों का निरूपण किया गया। बुद्धिमान्‌ से लेकर दशत्रु-निवहंण पयन्‍्त 
उनके सृष्टि के उपयोगी गुणों का निरूपण किया गया है । अब “विपुलांस: 
इस अर्धाली से शुभलक्षण:” पयेन्‍्त प्रभु के सर्वाद्ध सुन्दर श्रीविग्रह का 
वर्णन करते हैं । छान्‍्दोग्य उपनिषद्‌ की अन्तरादित्य विद्या में प्रभ के दिव्य 
मज़्ुलविग्रह का वर्णन मिलता है। श्रुति कहती है इस सूर्य के अभ्यन्तर 
एक दिव्य विग्रह सम्पन्न पुरुष का दर्शन होता है। उसके केश लोम सभी 
दिव्य हैं। नख से शिखा पर्यन्त सभी अज्भ॒ कमनीय एवं दिव्य हैं। उस 
के ४ का ५8 विशाल नेत्र हैं, उसका नाम 'उदिति' है। वह 
सभी दोषों से रहित उ पों 
दोषों से मुक्त हो पा ३ 3७ ०५ जानता है. यह 
१, 'धर्मसंहितया वाचा धर्मज्ञ परिपालूय? । 


२, ये एषोऊर पे * 
के के तरादित्ये हिरण्मय: पुरुषों दृश्यते हिरण्यश्मश्रहिरण्यकेशः आंध्रण- 
न नै जे 8008 कप्यास॑पुण्डरीकमेवसक्षिणी । तस्योदिति नाम 
हैने संतध्य पाप्मधभ्य उदित उदेति ह वै सर्वेस्य: पःप्मम्यों य एवं वेद ।' 

हि में भी प्रभु के रूप को कल्याणतम कहा गया है-- 
'तत्ते कल्याणतमं रूप॑ पह्यामि ।! 


इस प्रकार श्रृतियों द्वारा प्रतिपादित भगवान्‌ के सर्वाज्भ सुन्दर श्रीविग्रह 
का वर्णन विपुलांस: इस इलोक से करते हैं--जिसका स्कन्ध उन्नत ऊंचा 
होता है वह महापुरुष कहलाता है। सामुद्रिकशास्त्रों में कहा गया है कि 
कक्ष, कुक्षि-पेट, वक्षःस्थल, नासिका, स्कन्ध एवं ललछाट जिसके उन्नत 
होते हैं वे सब्बंदां सुखी होते हैं! । श्रीराधवेन्द्र में महापुरुषों के समस्त 
लक्षण विद्यमान हैं अतः उनको विपुलांस-विशाल स्कन्ध युक्त -कहा 
गया हहै। 

महाबाहु :--महाबाहु का अर्थ है--वृत्त--पीव रबाहुं:--अर्थातु 
गोलाकार पृष्टबाहु। आगे के इलोक में आजानुबाहु से लम्बी भुजा का वर्णन 
है। भुजा लम्बी हो किन्तु साथ हो गोलाकार एवं पुष्ट भी हो। जिसकी 
भुजा गोल-पुष्ट एवं लम्बी भी हो वह॒पृथिवी का स्वामी होता है ऐसा 
सामुद्विक शास्त्र कहता है"*। मानसकारने एक ही अर्धाली में इसको 
व्याख्या की है--केहरि कंधर बाहु बिसाला । 

कम्ब॒ग्रीव:--श्री राघवेन्द्र का कण्ठ शट्डू के समान चढ़ाव-उतार युक्त: 
है | तिलककार तथा शिरोमणिकार कहते हैं कि श्रीराघवेन्द्र के कण्ठ तीन 
रेखाओं से युक्त शट्डू के समान हैं क्योंकि शट्ड् चिक्‍्कन चढ़ाव-उतार युक्त 
एवं तीन रेखाओं से युक्त होता है--कम्बुवद्‌ रेखात्रय विशिष्टग्नीव: | 


वस्तुतः तीन रेखाओं से युक्त ग्रोवा को ही कम्बुग्रीव कहा जाता त्त 
सामुद्रिक शास्त्र में कम्बुग्रीव को भूषति होना कहा गया है, कम्बु- 
ग्रीवश्व नुपति: ।' मानसकार ने कहा है--कंबु कंठ आयत उर सोहा | 
महाहनुः-श्रीराघवेन्द्र के कपोल के ऊपर का भाग 'हनु कलला 
ह पुष्ट है। कपोल के नीचे के भाग को चिबुक ठोढ़ी कहते हैं तथा 
'कक्ष: कृक्षिश्र वक्षश्र प्राण: स्कन्धो ललाटिका । 
सर्वभतेषु निर्दिष्ट उन्नतास्तु सुखप्रदा: ॥ 


“आजानुलम्बिनौबाहू वृत्तपीनो महोश्वरः | 
'रेखात्रयान्विता ग्रीवा कम्बुग्रीवेति कथ्यते ।' 

ऊपर के भाग को हनु कहते हैं. । 
सामुद्विक शास्त्र कहता है--जिसका हनु कल्‍्ला थोड़ा ऊँचा है 
है वह ध सदा मिष्टान्च-भोजी एवं सुखी होता है । 
महोरस्को महेष्वासो गूढजत्रुररिन्दमः । 
आजानुबाहुः सुशिराः सुललाटः सुविक्नमः ॥१०॥। 
श्रीराघवेन्द्र का वक्ष:स्थल विशाल है। उन्होंने अपने कर कमल में 
विशाल धनुष धारण कर रखा है। उनके गले के नीचे की अस्थि पसली 
“जन्रु” मांस से ढका है । समस्त पापों के नाशक हँ। उनकी भुजायें घुटनों 


तक लम्बी हैं। उनका शिर गोल छत्र के आकार का है। उनका छलाट 
अधंचन्द्राकार एवं उन्नत है । उनकी चाल गति सुन्दर है । 


महो रस्क:--जिसका वक्षःस्थल उन्‍नत होता है वह पृथिवी का स्वामी 
'होता है ।मानस में श्रीराघवेन्द्र के वक्ष:स्थक को स्थरू-स्थछ पर उन्नत 
कहा गया है--उर आयत उर भूषन राजे | वृषभकंध आयत उर सोहा।' 
यहाँ वक्ष:स्थल को विशाल कहा गया है। आगे के इलोक में 'पीनवक्षा' से 
वक्ष:स्थल को पुष्ट एवं मांस से ढका हुआ है ऐसा कहेंगे । 


महेष्वासः--श्रीराघवेन्द्र का धनुष विशाल है। इस प्रकरण में 
श्रीराघवेन्द्र के सर्वाज्भ सुन्दर विग्रह का वर्णन किया जा रहा है, अतः 
मध्य में विशाल धनुष का वर्णन-प्रकरण विरुद्ध जान पड़ता है। इस प्रइन 
का समाधान श्रोगोविन्दराज इस प्रकार करते हैं कि यहाँ जब विशाल 
वक्षःस्थलू का वर्णन किया गया तब विशाल धनुष को धारण करने योग्य 
श्रीविग्रह का गठन संहनन भी कहा जाना सम्भव है। वक्षःस्थल के समीप 
में विद्यमान धनुष पर भी मह॒षि की दृष्टि चछी गई। अतः श्रीविग्रह के 
साथ महान्‌ धनुष का भी उन्होंने वणन किया । 


१. अधस्ताज्चिबुक॑ शण्डकपोलौ तत्परा हु: ।! 
२. मांसलौ तु हुन यस्य भवतस्त्वी षदुन्नता ।! 
स नरो मृष्टमश्नाति यावदायु: सुखान्वित: ॥* 
३. 'स्थिरं विद्ञालं कठिनमुन्नत॑ मांसल॑ समम । 
वक्षो यस्य महीपालस्तत्समो वा भवेन्नर: ॥।! 

'गूढजत्रु: गले के नीचे की अंस्थिको 'जत्रु' कहते हैं। लोक भाषा में 
उसे पसुली कहते हैं । जिसकी पसली मांस से ढको होतीं है वह नरेश होता 
है पीनेनराधिपा: | 

अरिन्दमः--श्रीगोविन्दराज अरिन्दम का अथ॑ करते हैं पाप-रहित । 
उनके मत में अरि शब्द का अर्थ है पाप-- 


'अरि हब्देन पाष्मा विवक्षित:, अपहत पाप्मेत्यथ: ।' 


तात्पयं यह है कि श्रोराधवेन्द्र का श्रोविग्रह-धारण--अवतार-ग्र हण 
कर्म मूलक नहीं किन्तु इच्छा मूलक है। प्रभु ने भक्तों के प्रेम परवश 
अपनो इच्छा से श्रीविग्रह-धारण किया है। मह॒षि पराशर कहते 
हैं--इच्छा गृहीताभिमतोरुदेह:' | प्रभु अपनी इच्छा से स्वानुरूप 
विविध विग्रट॒ अवतार धारण करते हैं। इस प्रकार अरिन्दम 
का पापरहित अथ करने से इस प्रकरण में विरोध नहीं प्रतीत होता है। 
तिलककार अरिन्दम का अथे इस प्रकार करते हैं-- 


अपने भक्तों के काम, क्रोध आदि छात्रुओं को एवं अपनी भक्ति के विध्न 
स्वरूप पापों को प्रभु नाश करते हैं,' अतः उनका एक नाम अरिन्दम 
है अथवा शत्रुअजय को भाँति राजाओंका एक नाम अरिन्दम है । 


आजलनुबाहु:--पूव॑ में महाबाहु कहा गया अब घुटनों तक हम्बी 
भुजाओं से युक्त होने के कारण प्रभुको आजानुबाह कहते हैं। जिसको 
भुकुटी एवं भुजायें लम्बी होती हैं वह चिरञजीवो तथा धनी होता है ।* 

किष्किन्धाकाण्ड में श्रीहनुमान्‌जी प्रभु से पूछते हैं परिघ दण्ड के 
समान विशज्ञाल एवं सुवृत्त-गोलाकार, भूषणों को भी भूषित करने वाली 
आपकी भुजाय हैं । इनको विभूषित क्‍यों नहीं किया ? 


१, अरिन्दमो निजरभक्तानामरोन्कामादीत्रिजभकक्‍त्यन्तराय करते पापानि 
वा दमयतोति अरिन्दमः। यद्वा अरिन्दम ६ति राज्ञोअ्च्वथंसंज्ञा 
घत्रुज्लय इतिवत्‌ ।' 

२. दोीर्षभ्रबाहु: मुखकश्न विरकज्ञीवी धनी नरः । 

3, आयताश्र सुवत्ताश्र बाहवः परिधोपमा: । 
सर्वभूषणभषाहा किमर्थ ने विभूषिता: ॥ 

मुशिरा/--सुत्दर सम वृत्ताकार हैः 00०७४५५ है 
वह नृपति होता है. | ़ क्‍ 

मुललाटः--भर्ध चद्गधाकार एवं उन्ना जिसका ललाट होता है वह 
सर्व॑सम्थ (प्रभु) होता है. । 


सुविक्रमः--सिह-व्याध्र एवं मतवाले हाथी के समान जिसकी चाह 
होती है वह सदा विजयी तथा सुखी होता है । 


अयोध्याकॉण्ड में मंह॒षिजी स्वयं श्री राधवेन्द्र को चाल को मतवाले 
हाथी के समान कहेंगे :--मत्तमातज़जगामिनम्‌ | हाथी को चाल में तीन 


गुण होते हैं-- 


'पगव-सलील-मंदालसगमनम--हाथी गव के साथ निश्चिन्त निर्भय 
चलता हैं। साथ ही चलते समय लीला करते हुए चलता है तथा मद के 
कारण आलस्ययुक्त चलता है श्री राघवेन्द्र की चाल से ही ये तीनों गुण 
हाथी को प्राप्त हैं। मातसकार कहते हैं-- 


सहर्जाह चले सकल.जग स्वामी |मत्त मंजु वर कुंजर गामी ॥ 


समः समविभक्ताडुः स्निग्धवर्णः प्रतापवान । 
पीनवक्षा विशालाक्षों लक्ष्मीवान्‌ शुभलक्षणः ॥११॥ 


श्रीराघवेन्द्र सम हैं तथा उनके सभी अवयव परस्पर अलग-अलग 
हैं। उनका श्रीविग्रह स्निग्ध है, चिक्कन है, तेजस्वी है, सर्वांग शोभा 
सम्पन्न हैं। उनका वक्ष:स्थल पुष्ठ है, पीन है। नेत्र कमल के समान 
बड़े-बड़े हैं। वे लक्ष्मीवान्‌ हैं--तख से शिखा तक सर्वाग सुन्दर हैं। शुभ 
लक्षण हैँ, सौन्दर्य, माधुय के सागर हैं--समस्त शास्त्रोक्त लक्षणों सेयुक्त हैं । 


समः-- शी राधवेन्द्र सप्त हैं, अर्थात्‌ न तो अत्यन्त छोटे हैं न अत्यन्त 
बड़े हैं। वामत (बौना) होना भी दोष है तथा अत्यन्त लम्बा होना भी 
१. समवृत्तशिराब्वैव छत्राकारशिरास्तथा | 
छत महीों भुड्क्ते दीर्घमायुश्च जीवति ॥! 
९, अधचन्द्रनिभ तुझ़ ललाठ यस्य स प्रभु: ।! 
३, िहर्षभगजव्याप्रगतयो मनुजा भुवि। 
सवत्र सुखमंधन्ते सर्वत्र जयिनः सदा ॥? 

शास्त्र लक्षणों से विरुद्ध है। शास्त्रों में छिपान्नबे अंगुल ऊँचा पुरुष 
सावभोम नृपति कहा गया है । 


सुन्दरकाण्ड में श्री हतुमानजी ने श्रीजनकनन्दिनी के समक्ष प्रभु की 
ऊँचाई छियात्नबे अंगुल ही कही है “चतुष्किष्कुइ्चतु: समः |” श्रीरामभद्र 
चार 'किष्कु' हैं। चौबीस अंगुल का एक 'किष्कु' होता है” । चौबीस 
अंगुल लम्बा हाथ को एक किष्कु कहते है। इस प्रकार चार किष्कु 
छियानबे अंगुछ हुआ । 


समविभक्ताज़: का अर्थ है कि सभी हाथ-पांव अंगुलि आदि अवयव 
न्यूनाधिक रहित यथा योग्य अलग-अलग विभक्त हों । भृक्रुटि, नासापुट, 
नेत्र, कान, ओछ्ठ, हस्त, पाँव आदि अवयव जिनके सम एवं परस्पर विभक्त 
होते हैं वे पृथिवी के स्वामी होते हैं* । 


स्निग्धव्ण:--श्री राघत्रन्द्र के सभो अद्भ स्निग्ध हैं। शास्त्रों में कहा 
गया है कि नेत्र के स्निग्ध होने से सौभाग्य, दाँत की स्तिग्धता से सुन्दर 
भोजन, त्वचा की स्तिग्धता से सुन्दर श्या तथा पाँव की स्जनिग्धता से 
सुन्दर वाहन की प्राप्ति होती है । 


तिछककार एवं शिरोमणिकार कहते हैं श्री राघवेन्द्र स्तिग्ध इयामल 
वर्ण के हैं। स्निग्ध इन्द्रनोल के समान -वर्णवाला व्यक्ति विपुल भोग प्राप्त 
करता है* । मानस में स्थल-स्थल पर श्रोराघषवेन्द्र को इन्द्रनील्मणि के 
समान व्याम कहा गया है-- 


१,  'पषण्णवत्यडथुलोच्छाय: सावंभौमो भंवेन्नू पं: । 
२ चत्वारों किष्कवः यस्य स चतुष्किष्कु: । 
चतुविशत्यड्गुलात्मकोी हस्तः किष्कु:, 
षण्णवत्यडगुलोत्सेध इत्यर्थ: ॥! 
अ्रुवों नासापुटे नेत्रे कर्णावोष्ठों च चूचुके । 
करो पादौ स्फिजों यस्य समो ज्ञेयः स भपतिः ॥' 
४, निेत्रस्तनेहेने सौभाग्य दन्‍्तस्तेहिन भोजनम्‌ । 
त्वचः स्नेहेन शय्या च पादस्नेहिन वाहनम्‌ ॥ 
५. 5४ प्निम्धेन्द्रतीलवर्णस्तु भोगं विन्दति पुष्कलम्‌ । 


ल्‍्प्छ 

नील सरोरुह नील मनि, नील नीरधर श्याम । 
लाजहिं तनु सोभा निरखि, कोटि-कोटि सत काम ॥ 


'मरकत कनक वरन बरजोरी ।' 


प्रतापंवान--प्रक रण के अनुकूल अर्थ लगाने को दृष्टि से है 


राज कहते हैं कि प्रतापवान्‌ का अथे है. तेजस्वी, समुदाय शोभा सम्पन्न 
इत्यथ:' अर्थात्‌ प्रभु समुदाय शोभा से सम्पन्न हैं। तिछककार कहते हैं, 
जिनके स्मरण मात्र से शत्रुओं के हृदय विदीर्ण हो जाय॑ँ ऐसे पौरुष 
सम्पन्न व्यक्तिको प्रतापवान्‌ कहा जाता है, क्योंकि कोश में पौरुष को प्रताप 
कहते हैं-- प्रतापौ पौरुषातपो ।' 


पीनवक्षाः--पुर्व में महोरस्कः से प्रभु के वक्ष:स्थल को विज्ञाल कहा 
गया | यहां वक्ष:स्थल को मांसल कंह रहे हें-प्रभु का वक्ष विशाल एवं 
मांस से पुष्ट है। 


विद्याल्लाक्ष:--प्रभु के नेत्र कमछ के समान विज्ञाल हैं । अन्त में छाल 
एवं कमलदल के समान नेत्र वाला सदा सुख भोगी होता है--“रक्तान्तैः 
पद्मपत्राभेलोचन: सुखभोगिन: |” सुन्दरकाण्ड में जब श्रीमिथिलेशराज- 
किशोरीजी ने श्री हनुमानजी से श्रीराघवेन्द्र के चिन्हों की जिज्ञासा की 
तब श्रीहनुमानूजी ने चिह्नों का वर्णन तो पश्चात्‌ किया सर्वप्रथम वे 
प्रभु के नेत्रों का ही वर्णन करने रंगे :-- क्‍ 

“राम: कमलपत्राक्ष: सवंसत्व मनोहरः |? 

_औराघवेन्द्र के नेत्र कमल पत्र के समान हैं तथा चराचर को मोहित 
करने वाले हैं। इससे सिद्ध होता है कि प्रभु के नयनारविन्द में अधिक 
आकर्षण है। मानस में स्थल-स्थल पर प्रभ॒ के नेत्र कमल का वर्णन है-- 

गा शान 3 जी नाह बिसाला। 
नव अम्बुज अंबक छवि नीकी॥' 
52 है न्‍ मल कल कुंडल काना |! इत्यादि । 
स्‍्मावात्‌ू--श्रीगोविन्दराज छः 
करते है गे किक माल "राज लक्ष्मीवान्‌ का अथे अवयव शोभा सम्पन्न 
।र कहते हैं श्रीसीता रूपिणी लक्ष्मी से युक्त होने के 


'हीश्वते लक्ष्मीश्व पतल्‍्यौ॥? जाता है। वेद भी कहते हैं-- 

शभलक्षण:--श्री राधवेन्द्र के सर्वाद्भ सुन्दर श्रीविग्रह का वर्णन 
शास्त्रीय प्रमाणों से किया गया है किन्तु समग्र वर्णन तो सर्वथा असम्भव 
है | साथ हो समग्र शास्त्रोक्त लक्षणों का निरूपण भी असम्भव है| अत 
'शभलक्षण:' इस विशेषण द्वारा जो शास्त्रीय लक्षणों का यहाँ वर्णन सम्भव 
नहीं हो सका उन सभी का संग्रह हो गया। जो लक्षण कहे गये हैँ वे 
तो प्रभ के श्रीविग्नह में घटित होते ही हैं, जिन लक्षणों का यहाँ वर्णन नहीं 
किया गया वे सभी शभलक्षणों से प्रभु का श्रीविग्रह सम्पन्न है। इस 
प्रकार आघ्रितों के अनुभव करने योग्य श्रीराधवेन्द्र के दिव्य मड्भलविग्रह 
का संक्षिप्त वर्णन करने के पश्चात्‌ मह॒षि अब प्रभु के आश्रित रक्षण 
उपयोगी गणों का वर्णन करते हैं। प्रभ जिन गुणों से आश्रितों की रक्षा 
करते हैं अब उनका विवेचन 'धर्मज्ञ इस इलोक से 'स्वजनस्य च रक्षिता 
इलोक परययनन्‍त करते हैं-- 


धर्मज्न: सत्यसन्धश्च प्रजानां च हितेरतः । 
पशस्वोी ज्ञानसम्पन्न: शुचिवश्य: समाधिमान्‌ ॥ 
प्रजापतिसमः श्रीमान धाता रिपुनिषदनः ॥१२॥ 


श्रीराघवेन्द्र धर्मज्र, संत्यसन्ध, प्रजाओं के हितकारी हैं । वे यशस्वी, ज्ञान- 
सम्पन्न, पतितपावन, भक्त-पंरतन्त्र एवं आश्रितों की चिन्ता करने वाले: 
हैं। प्रभ प्रजापति के समान श्रीसीताजी के साथ सदा विराजमान रहने 
वाले हैं। जगत्‌ के पोषक एवं आश्वितों के विरोधियों को नाश करने 


वाले हैं |१२॥ 


धर्मज्ः--धमंज्ञ का अथ॑ यह है कि प्रभु अपने शरणागतों को रक्षा 
का धर्म जानते हैं | श्रीविभीषण-शरणागति के अवसर पर स्वयं प्रभु का 
बचन है कि मित्र-भाव से आये हुए विभीषण का परित्याग में केसे कर 
सकता हँ ? यदि विभीषण में दोष भी होगा तब भी उसकी रक्षा में 
करूँगा | क्योंकि दोष यक्त शरणागत का त्याग सन्त जन नहीं करते हैं' 


इस वचन के साथ हो श्रीराघवेन्द्र ने कहा कि एकबार 'में आपका हूं 
ऐसा जो कहता है उसको सभी प्राणियों से में अभय कर देता हँ--ऐसा 
१, मित्रभावेत सम्प्राप्तं न त्यजेयं कथश्जन । 
दोषो यद्यपि तस्य स्यात्सतामेतदगहितम्‌ ॥ 

मरा ब्रत है-- एतद्‌ ब्रत॑ मम । हे 
परम पन सरनागंत भय हारी” मानस में प्रसिद्ध है । 


सत्यसन्धः--सत्यसन्ध का अर्थ हे सत्यप्रतिज्ञ । हक में 
'है--ऋषि-मुनियों के कष्ट दूर करने के लिये राक्षसों के वध करने की 
प्रतिज्ञा जब॑ प्रभु ने की तब श्रीकिशोरीजीने तिरपराध राक्षसों के वध से 
होने वाले दोषों की ओर प्रभु का ध्यान आक्ृष्ट किया तथा ऐसा करना 
उनके निम॑ल चरित्र के प्रतिकूल बताया, तब शरणागतवत्सल प्रभु ने 
श्रीकिशोरीजी के समक्ष अपनी प्रतिज्ञा सुनाई--अप्यहं जीवितं जद्याम' | 


>सीते ! मैं अपने जीवन का बलिदान कर सकता हूँ तथा श्रो- 
'लक्ष्मणकुमार के सहित आपका परित्याग कर सकता हूँ किन्तु शरणागत 
ऋषि-मुनियों के समक्ष की गई अपनी प्रतिज्ञा का परित्याग नहीं कर 
सकता हूँ ।" इस प्रकार सत्यप्रतिज्ञ प्रभु की कीति सवंत्र प्रसिद्ध है। मानस 
सें स्थरू-स्थल पर प्रभु को सत्यसन्ध कहा गया है-- सत्यसंध दुढ़ब्रत 
'रघुराई ।' 


प्रजानां च हिते रतः--यहाँ प्रजा का अथ है प्राणिमात्र । प्रभु प्राणि- 
मात्र केः हित में रत रहते हैं-जेहि विधि सुखी होहि पुर छोगा | 
5 करहि कृपानिधि सोइ संयोगां॥ अंस को जीव जन्‍्तु जगमाहीं | 
5 जेहि रघुनाथ प्रान प्रिय नाहीं ॥ ये प्रिय सबाह जहाँ छूगि प्रानी | 


._ शिरोमणिकार कहते हैं--प्राणियों को अपना दिव्य-धांम प्रदान करने 
के लिये ही ३] ने अवतार ग्रहण किया है। अतः प्राणियों को निज धाम 
शदान करते में रत हैं यही 'प्रजानां च हिते रतः” का तात्पर्य है। इसी 


लिये 'रक्षिता जीवछोकस्थ” इस इलोक से यहाँ हीं है | 
अलग सी प्रेस से कहा है यहाँ कोई विरोध नहीं हैं 


(तन - थे -+ | 
त्व॑ हि दुष्टाथतत्त्वज्ञ: प्रजानां च हिते रतः।' 


5 मिल सारी का अथ है आश्वितरक्षणैककीति:' | आश्चितों की 
कारण श्रीराघवेन्द्र को विपुल यश्ञ प्राप्त हुआ है । वेद कहता 


४+++-२५२०३२२००- ०००४८ अब 87, 3० कप 
५ ५ . न है] 

९. अप्यहं जीवित॑ जहद्यां वां वा सीते सलक्ष्मणाम । 

नहि प्रतिज्ञां संश्र॒त्य ब्राह्मणेभ्यो विशेषत: १8 

है--प्रभ के नाम तथा यश महान हैं: 'तस्य ताम महंय॒श:ः |” किष्किन्धा- 
क्ाण्ड में तारा ने भी शरणागत की रक्षा के कारण प्रभु को अक्षय कीर्ति 
सम्पन्न कहा है | 

तारा बाली से कहती है-श्री राधवेन्द्र साधुओं के निवासवृक्ष हें, 
शरणागतों के परमगति हैं, दीन-हीनों के एकमात्र आश्रय हैं! | युग-युगों से 
आश्ितों की रक्षा से उन्होंने विपुल कीति प्राप्त की हैं। बाली के वध के 
पश्चात्‌ भी तारा ते प्रभु को अक्षय कोति सम्पन्न कहा 5.20] 


श्रीहतुमात्‌जी ने भी रावण से कहा--शक्तो रामों महायशाः ।' 


श्रोमदूभागवत में परमहंसशिरोमणि श्रीशुकदेवजी कहते हैं जिनके 
तिर्मल यज्ञ को बड़ी-बड़ी राज-सभाओं में आज भी, द्वापर के अच्त में भी 
ऋषि-मुत्रि गाते रहते हैं। प्रभु का यश समस्त पापों का नाशक है | वह 
यश इतना पवित्र है, इतना उज्ज्वल है कि दिशाओं के गजों दिग्गजों के 
मस्तक भी उससे सफेद हो गये हैं।. दिग्गजों ने अपने मस्तक पर भूषण 
की भाँति प्रभु के यश को धारण कर रखा है । बड़े-बड़े नाकपाल इन्द्र 
वसुपाल आदि देवतागण अपने बहुमूल्य किरीटों से प्रभु के चरणारविन्द 
में नमन करते रहते हैं। महर्षि: कहते हैं कि ऐसे देव-मुनि-वन्दित श्रीरघु 
पति की मैं शरण में हूँ । 

महि पाताल नाक जस व्यापा | राम वरी सिय भंजेउ चापा ॥ 


जानसम्पन्न:--स्वरूप से तथा स्वभाव से जो सभी वस्तुओं का ज्ञान 
रखता है उसी को यहाँ ज्ञानसंपन्न कहा गया है। ऐसे ज्ञानी एकमात्र प्रभु 
श्रीराघवेन्द्र- ही हैं । वेद कहता है--यः सर्वेज्ञःस सवंबित्‌' । यहाँ सर्वज्ञ 
2. “िवासवक्षः साधूनामापन्नानां परागति: 
आतानां. संश्रयश्रेव यशसश्रंकभाजनम्‌ ॥ 
२, 9क्षय्यकीतिश्व विचक्षणश्र | क्षितिक्षमावान्‌ क्षतजोपमाक्ष: ॥।' 
३. यस्यामलं नृपसदस्सुयशो5धुनापि, 
गायन्त्यघष्नमुषयों दिगिभेन्द्रपट्ट म्‌ । 
तन्नाकपालवसुपालकिरीटजुष्ट- 
पादाम्बुजं॑ रघुपति शरण प्रपचे ॥ 

५८ का है 
दब्ितू दोनों पयथिवाची दाद प्रतीत होते हैं किन्तु 3 मे पृ 
स्व मर्वज्ञ का अर्थ है सामान्य ज्ञान वी स्ववित्‌ का अथं है विशेष ज्ञाम 
का का ज्ञॉन सत्संग पाकर विकसित होता है तथा कुसंग पा 


पंकुचित होता है--उपजइ विनसई शान जिमि, पाई सुसंग कसंग | 


जीव के धर्मभूत ज्ञान का संकोच-विकास वेदान्त सम्मत है प्रभुकषा 
ज्ञान कभी-भी संकुचित नहीं होता हैं। सत्य ज्ञानमनन्त ब्रह्म अतीत 
मर्वावरणो+खिलात्मा' ज्ञान अखण्ड एक सीतावर इत्यादि श्रुतति-सृत 
द्वारा प्रभु के अखण्ड ज्ञान का समीचीन प्रतिपादन किया गया है । 


तिलककार कहते हैं-ज्ञान-सम्पन्न का अथ है - बरह्मज्ञानपरिपृर्ण: | 
इसीलिए जटाय के प्रति प्रभु ने कहा है-- मया त्व॑ किक गच्छ 
लोकाननुत्तमान्‌” 'मेरी कृपा से तुम अनेकों उत्तम लोकों की यात्रा करते 
हुये मेरे परम धाम साकेत लोक पधारो |” ब्रह्मज्ञानी को ही ब्रह्म का 
उपदेश देने का अधिकार है। ब्रह्मोपदेश के बिना दिव्यलोक की प्राप्ति 
असम्भव है। आत्मानं मानुष॑ मन्ये राम॑ दशरथात्मजम्! में अपने को 
दशरथनन्दन एवं एक मनुष्य समझता हूँ। उत्तरकाण्ड में ब्रह्मा के प्रति इस 
प्रकार प्रभु का वचन केवल लीला मात्र है । 


तिलककार ने अद्वेतवाद के अनुसार ऐसा विवेचन किया है कि ब्रह्म- 
जानी को ही ब्रह्मोपदेश में अधिकार है तथा ब्रह्मज्ञान के बिना उत्तम 
लोक की प्राप्ति असम्भव है। वस्तुतः अद्वेत सिद्धान्त के अंनुसार 'अविद्या 
निवृत्ति” हो मोक्ष है । 'तत्त्वमसि”? आदि महावाक्यजन्य ज्ञान से अविद्या की 
निवृत्ति हो जाती है, तत्पश्चात्‌ तो जीव स्वयं ब्रह्मस्वरूप हों जाता है। 


28 2 किसी उत्तम लोक भगवद्धाम आदि में जाना अद्वत सिद्धान्त 
वरुद्ध है । 


“ “00000 वेष्णव-सिद्धान्त में ही भगवद्भक्ति द्वारा मनुष्य 
८ परादि मा द्वारा मर धाम को प्राप्त करता है। यहाँ 'अपरावर्तिनां 
४2] को को प्राप्ति सुस्पष्ट है। अतः ति 
5 ७ है। अतः तिछ॒॒ककार 
की व्याख्या यहां उनके सिद्धान्त के भी बहुत अनुकूल नहीं है। शिरोमणि- 

कार ज्ञान सम्पन्न का अथ करते हैं--सम्पूवंक 'पद' धातु का अं प्राप्ति भी 
है | श्री रघुताथजी अग॒तिकों की गति हैं। में अनन्यगति हूँ इस प्रकार का 
ज्ञान जब जीव को प्राप्त होता है तब उसी ज्ञान से श्रीराघवेन्द्र की प्राप्ति 
होती है-- ज्ञानेन सम्पद्यते प्राप्नोति इति ज्ञानसम्पन्नः ।' यहाँ 'क्त' प्रत्यय 
में जो भूतकाल है उसकी अविवक्षा है। 

शुचि:--शुचि का अथं है पावन अर्थात्‌ ऋजु | पावन पावनानाम््‌ -- 
प्रभु का नाम ही समस्त तीथ-यज्ञ-दान-तप-ज्ञान आदि को पवित्र कर देता 
है। जिनका नाम इतना पावन है उनकी पवित्रता का वर्णन कौन कर 
सकता है ? इसीलिये शिरोमणिकार ने शुचि का अथथं पावन हेतु किया है । 
अर्थात्‌ कोटि-कोटि जन्मों के पाप-समूहों को नष्ट करने की सामथ्य एक- 
मात्र श्रीरामभद्र में ही है। तिलककार ने शुचि का अर्थ किया है- प्रातः 
स्नान आदि से निवृत्त होकर, प्राणायाम आदि के अभ्यास द्वारा, श्रत्याहार 
आदि से होने वाले राग-द्वंष आदि का विनाश कर भीतर-बाहर से शुद्ध 
होना । क्योंकि मायिक शरीर होने के कारण प्रभु के लिये योग द्वारा 
आत्मशोधन अपेक्षित है। तिलककार व्याकरण के महान्‌ पण्डित नागेश 
भट्ट हैं। 

अद्गेत वेदान्त की ओर उनकी निष्ठा है किन्तु अद्व त वेदान्त के 
प्रवतक स्वामी श्रीशंकराचार्य, अद्वैतसिद्धिकार स्वामी श्रीमधुसूदन 
सरस्वती, गौड़पादाचार्ग श्रीसुरेश्वराचार्य प्रभूति आचार्यों के ग्रन्थों के 
प्रबन्धों के वे ज्ञाता प्रतीत नहीं होतें। अन्यथा वे अपनी टीका में अवश्य 
उन आचार्यों के वचनों का उल्लेख आदरपूर्वक करते। विशिष्टा- 
द्वेत-सिद्धान्तके महामनीषी आचार्य श्रीगोविन्दराज ने स्वामी श्रीरामानुजा- 
चाय; सवंतन्त्रस्व॒तन्त्रकविताकिककेसरो आचार्य श्रीवेद्धूटनाथ 
श्रीवेदान्तदेशिकस्वामी. स्वामी. श्रीलोकाचार्य, श्रीकुरेशस्वामी, 
श्रीपराशर भट्ट प्रभुति आचार्यों के वचनों को स्थल-स्थल पर बड़े आदर 
के साथ प्रमाण रूप में प्रस्तुत किया है। इसके अतिरिक्त व्याकरण, पूर्व 
मीमांसा का जैसा मन्थन भूषणकार ने किया है वह उनकी टीका में 
सुधीजनों के लिये मननीय है। 'शुचिः की व्याख्या में तिलककार का 
मत है कि श्रीराधवेन्द्र का मायिक शरीर है। अतः प्राणायाम द्वारा शोधन 
की आवश्यकता है। यह वेदान्तश्ास्त्र विरुद्ध है तथा वाल्मीकि महषि 
के सिद्धान्त से भी सवंथा अनुपयक्त है। यदि श्रीराघवेन्द्र का श्रीविग्रह 

मायिक होता तो उसको छोड़कर दिव्य धाम जाते किन्तु अपने श्ीविग्र 
को साथ लेकर प्रभु अपने धाम पधारे :-- विवेश वेष्णव॑ तेज: सशरीर 
सहातुजः | 

श्रीराधवेन्द्र अपने अनुजों के साथ अपने धाम हा । श्रीभरत 
आदि भ्राताओं के श्रीविग्रह भी दिव्य थे, ! तभी तो वे भी प्रभु के वध 
सशरीर परधाम पधारे | जब प्रभुका श्रीविग्रह दिव्य था तब प्राणायाम 
के द्वारा आत्मशोधन की आवश्यकता नहीं थी। अतः तिलककार ने जो 
'शुचि' का विवेचन किया है वह वेदान्त विरुद्ध होने के कारण विद्वन्माण 
नहीं है। तथापि उनकी श्रीरामभक्ति निष्ठा प्रशंसनीय है क्योंकि मड़ला- 
चरण में उन्होंने श्रीरामभक्ति एवं शरणागति का स्पष्ट संकेत किया है। 
श्रीगोस्वामीजी ने भी--चिदानन्दमय देह तुम्हारी। विगत विकार जान 
अधिकारी ॥-ऐसा कहा है। 


अन्तरादित्य विद्या में प्रभु के दिव्य मद्भल-विग्रह का सुस्पष्ट वर्णन 
है-- हिरण्मयः पुरुषों दृश्यते” इस श्रुति को व्याख्या नवम इलोक में की 
गई है। स्मृति भी कहती है-प्रभु के समस्त अवतारविग्रह नित्य 
एवं दिव्य हैं । 

प्रभु के सभी अबतार विग्रह नित्य एवं शाश्वत हैं | माया के सम्बन्ध 
से होने वाले, पृथिवी, जल, तेज, वायु आदि पश्मभतों से बने प्राक्ृत मनुष्य 
शरीरों से विलक्षण हैं, अतः प्राक्ृत नहीं हैं किन्तु दिव्य विन्मय हैं| सभी 
अवतारविग्रह, सभी गुणों षड़-ऐश्वर्य से पूर्ण हैं तथा सभी राग-द्वेष आदि 
विकारों से रहित हैं ।' ऐसी दशा में तिलुकक्रार की दृष्टि में राग द्वेष को 
दूर करने के लिए श्रीराघवेन्द्र को प्राणायाम की क्या आवश्यकता त्तः 
इस पर गम्भीरता से विद्वज्जन विचार करेंगे | 


वश्यः-वश्य का अथ हे--आश्वित परतन्त्र: | प्रभ अपने आश्रित 
शरणागत भक्तों के परतन्त्र हैं। भक्त की इच्छा के अनुकूल हो समय-समय 
पर विभिन्न रूपों में अवतीर्ण होकर उनके मनोरथों को पूर्ण करते हैं | 
गोविन्दराज का यह मत है । 
१. स्व नित्या: शाश्रताश्र देहास्तस्य परात्मन: । 
हानोपादानरहिता नैव प्रकृतिजा: 


0 6/6% क्वचित्‌ ।। 
सव॒ सवगुण; पर्णा: 


सवंदोषविवाजिता: ।” 

बैष्णवांगम कहता है--जैसे मंणि नील-पीत आदि रज़्यों के साथ 
नील-पीत आदि र॑ज़ धारण कर लेती है उसी प्रकार भक्तों के ध्यान व 
हुचि के भेंद से प्रभु अनेकों रूप-धारण कर लेते हैं।' जिस प्रकार मणि 
स्वच्छ है, उज्ज्वल है उसी प्रकार प्रभु सदा पडेश्वर्य-सम्पन्न रहते हैं । 
अपने स्वेतर समस्त वस्तु विलक्षण, अनितरसाधारण महिमा में प्रतिष्ठित 
रहते हैं । 

तिलककार शिरोमणिकार आदि टीकाकारों ने 'वहंयः” का अथे देवता 
गरूपिता आदि गुरुजनों का परतल्त्र किया है । राम सदा सेवक रुचि 
राखी आदि वचन मानस में प्रसिद्ध हैं । 


समाधिमानू--समाधिमान्‌ का अथ है आश्वित रक्षणचिन्ता परतन्त्र:' । 
प्रभु सदा ध्यांनमग्त होकर--समाधिस्थ होकर अपने आश्रितों को रक्षा 
की चिन्ता करते रहते हैं। श्रीरामायण में स्थल-स्थल पर गायत्री-जप- 
ध्यान आँदि का वर्णन मिलता है, उनका अर्थ यहाँ स्पष्ट है कि प्रभु 
भक्तों के नामों का स्मरण करते हैं -तथा ध्यान में उनकी रक्षा की चिन्ता 
करते रहते हैं । 
प्रजापति सम:'-श्रीराघवेन्द्र प्रजापति के समान हैं।। जगत्‌ की रक्षा के 
लिए कभी-कभी प्रजापति के रूप में अवतीर्ण होते हैं। आचाय कहते हैं-- 
'ध्ये विरिश्विगिरिशं प्रथमावतार:” । ब्रह्मा, शंकर के रूपमें भगवान्‌ का 
प्रथमावतार हुआ । 
श्रीमान-राघवेन्द्र श्रीमान्‌ हैं अर्थात्‌ श्रीमिथिलेशनन्दिनीजी के साथ 
सदा विराजमान रहते हैं। जीवों को प्रभु के सम्मुख करने में श्रीकिशो री 
जी ही पुरुषकारस्वरूपा हैं अतः उनके साथ श्रभु का नित्ययोग है। वत- 
यात्रा आदि प्रसज्भों में जो वियोगलीला दीख पड़ती है वह बाह्य है-केवल 
अभिनय है। इसीलिये भागवत में श्री राघवेन्द्र का अवतार मत्यंशिक्षण के 
लिये कहा गया है । 
१, “मणिर्यथा विभागेन नीलपीतादिभिर्युतः । 
रूपभेदमवाप्नोति ध्यानभेदात्तथाच्युतः ॥* 
२, 'मर्त्यावतारस्त्विह मर्त्यशिक्षणं रक्षोबधायंव न क्रेवल विभो: । 


कुतोहन्यथा स्थाद्‌ रमतः स्व आत्मन: सीताकृतानि व्यसनानीश्वरस्य ॥ 
--(भा०--५) 

दर को मानवरूप में अवतार लोगों को ७ प्रदान कर 
३ 280: है केवल राक्षसों के वध के लिए नहीं । ! अन्यथा पर ने 
खहपिणी, आह्वा्दितोसार श्रीसीताजीं के वियोंग में श्रोराघवेद्ध के 
ब्रिलाप आंदि लीला सिद्ध नहीं होती है, क्योंकि श्री राधवेन्दर आत्माराम हैं। 
आत्मॉराम दू:खी नहीं होता तथा दुःखी आत्माराम नहीं होता है, अतः श्रो. 
राघवेद्ध ने प्रेमियों को प्रेमरस की एवं धामिकों को धम को शिक्षा दी है। 


श्रीजनकनन्दिनी के साथ श्रीराधवेन्द्र का क्षणक वियोग भी असम्भव 
है। रसशास्त्र की दृष्टि से विप्रलम्भ द्वारा मधुर रस को पुष्टि की गई है... 
तथा पतिक्रता के वियोग में धर्मात्मा को दःखी होना चाहिये यह भी शिक्षा क्‍ 
दी गई है। किसी का मत है कि स्त्री-संग से कभो-कभी महापुरुषों को 
भी दू:खी होता पड़ता है ऐसी शिक्षा प्रभु ने यहाँ दो है। गोस्वामीजी ने 
इसी मत की दृष्टि से कहा है-- 

कामिन्ह के दीनता दिखाई । धीरन्ह के मन बिरति दढ़ाई | 


भागवत के मर्त्यावतार:” इस इलोक की व्याख्या श्रोविश्वनाथ चक्र- 
वर्तीकृत साराथंदशिनी टीका में देखती चाहिए। इस प्रक्रार नित्य श्रा- 
सीता विशिष्ट श्रीराघवेन्द्र रहते हैं श्रीमान्‌ का! यही अथ है । 


तिलककार कहते हैं यद्यपि श्रीराधवेन्द्र परत्रह्म हैं तथापि उनमें 
मनुष्य के धर्म-शोक-मोह आदि मायिक धर्मो' का आश्रय उपाधि भेद थे 
सम्भव है अतः प्रजापति के समान कहा गया है | श्रीपरशुरामजी के समस्त 
पुण्य सम्पादित लोकों का एक हो बाण से विनाश करना, गीधराज जठाय 
को मोक्ष-प्रदान एवं अयोध्यावासी समस्त जड-चेतन जीवों को साकेतधाम क्‍ 
प्रदान आदि असाधारण कार्य द्वारा श्रोराघवेन्द्र का परब्रह्मत्व सुस्पष्ट है ! 
सव॑तन्त्र स्वतन्त्र सर्वेश्वर के लिए हो ऐसे असाधारण कार सम्भव हैं। 
8, श्रीमान्‌विशेषण द्वारा समस्त ऐश्वर्य का नित्ययोग कहा क्‍ 


शिरोमणिकार कहते हैं कि प्रजा के नियाम 
में पर के ब्रह्मा आदि को भी अपने- 
पने कार्यों में र॒ हैं। अ 


आाता--धाता का अथ है पोषक। पिता की भाँति समस्त प्रजाओं 


कि की 6 

का धारण-पोषण करते रहते हैं अतः प्रभु को “धाता' कहा है। वेद में भी 
प्रभु को धाता कहा गया है--धाता यथा पूर॑मकल्पयत'। गीता 
में-- योगक्षेम॑ वहाम्यहम तथा मानसमें--करों सदा तिनके रखवारी। 
जिमि बालकाह रोखि महतारी ॥ सुस्पष्ट है । 


रिपुनिषृदन:--श्री राधवेन्द्र अपने भक्तों के विरोधियों का विनाश 
करते रहते हैं--भानत सुख सेवक सेवकाई। सेवक बैर बैर अधिकाई ॥ 
अभय स्वभ्तेभ्यो ददाम्येतद्‌ ब्रतं मम । 


तिलककार कहते हैँ कि समस्त जगत्‌ के परम सुहृद प्रभु का कोई 
भी शत्रु नहीं है अतः रिपुनिषृदन का अथ॑ है आश्रितों के शत्रुओं का नाशक 
एवं उनके काम आदि विकारों का नाशक | 


'रक्षिता जीवलोकस्य धर्मस्थ परिरक्षिता । 
रक्षिता स्वस्थ धर्मस्य स्वजनस्य च रक्षिता ॥ १३ ॥ 


श्रीराघवेन्द्र जीवलोक के रक्षक, धर्म के रक्षक, अपने धर्म के रक्षक 
एवं अपने जनों के विशेष रक्षक हैं | अब रक्षिता! इस इलोक से अवतार 
के मुख्य गुणों का वर्णन करते हैं:-- 


रक्षिता जीवलोकस्य--श्री राघवेन्द्र जीवमात्र के रक्षक हैं। लोक में 
सावंभौम शासकगण अपने जनों की ही विशेष रक्षा करते हैं किन्तु प्रभु तो 
प्राणिमात्र की रक्षा करते हैं। आचार एवं उपदेश के द्वारा समस्त धर्मो 
के व्यवस्थापक हैं। वेद-शास्त्र विरुद्ध आचरण करने वालों को भी शल्य 
चिकित्सक-सदवेद्य की भाँति साधारण दण्ड के द्वारा निष्पाप 
बनाते हैं। शरणागतों के अपराधों को देखकर भी उस पर 
ध्यान नहीं देते । विभीषण शरणागति में स्वयं प्रभु कहेंगे-मित्रभाव से 
आया हुआ विभीषण का परित्याग मैं नहीं कर सकता हूँ, यदि विभीषण 
में दोष भी होंगे तब भी दोष युक्त शरणागत का त्याग नहों किया जा 
सकता । अथवा प्रायः लोग सभी की रक्षा करते हुए भी स्वजनों का उत्पीड़न 

करते हैं | प्रभु तो लोगों की रक्षा के कि को भी रक्षा करते ह। 
अथवा अपने अवतार का प्रयोजन कह 


साधुओं (भक्तों) की रक्षा, पापियों के विनाश एवं धर्म की स्थापना 
के लिए में युग-युग में अवतार लेता रहता हूँ।' स्वजनस्य रक्षिता' इप 
वाक्य में स्वजन का अथ भगवान्‌ के शेष भूत जीव हैं। उनके रक्षिता 
अर्थात्‌ इष्टप्रापक हैं, इससे साधु-परित्राण कहा गया | च अच्वाचय है। 
'च' का अंधे है दृष्ों का विनाश | स्वधर्म का अध परत १३२ भीहे। 
अहल्योद्वार, शैवधनुभंग, परशुराम-पराजग्र भादि प्रस॒द्ध द्वारा श्रीराष- 
बेन्द्र का असाधारण ऐश्वर्य प्रकाशित है। स्वजन का अथ ज्ञानिजन भरी 
हैं--' ज्ञानीत्वात्मैव मे मतम्‌ ।” इस प्रकार ज्ञानी भक्तों के लिए थोग 
क्षेम का वह॒त॑ करते हैं | द 

इस इलोक में जीवलोक से पृथक स्वजन है तथा धम से पृथक स्वधर्म 
है। जीवलोक साधारण धर्म के अधिकारी है अतः उसकी रक्षा साधारण 
धर्म के अनुरूप हो करतें हैं। स्वजन विशेषधम के आश्रित हैं अतः उनकी 
रक्षा शरणागति-धर्म के अनुरूप करते हैं। सामान्यधर्म एवं स्वधर्म 
शरणागति धर्म की रक्षा में भी उपयुक्त नियम की व्यवस्था शास्त्र 
सम्मत है |. 


वेदवेदाड्भतत्त्वज्ञों धनुबेंदे च निष्ठितः । 
सवशास्त्राथतत्त्वज्ञः स्मृतिमान्‌ प्रतिभानवान्‌ ॥१४ 


श्रीराघवेन्द्र वेद वेदाज्लों के ज्ञाता हैं । धनुर्वेद में परम प्रवीण हें । 
सभी शास्त्रों के तत्तों के ज्ञाता हैं, स्मृति एवं प्रतिभा से यक्त हैं। 


वेदवेदाद्भतत्त्वज्ञ:-- 


अब अठारह विद्यास्थानों के आश्रय श्रीराघवेन्द्र हैं, यह इस इलोक से 
धूचित करते हैं। जिससे धरम आदि पुरुषा् का सम्यक ज्ञान होता है 
उसको बेंद कहते हैं। ऋक्‌-यजु-साम-अथवंण के भेद से वेद चार हैं| 


( ५ 
१ परित्राणाय साधूनां विनाशाय जञ दुष्कृताम्‌ । 
उमसस्थापनार्थाय संभवामि यगे यगे॥ 

शिक्षा, कल्प; व्योकरण, निरुक्त, ज्योतिष एवं छन्द के भेद से वेदाज़' 
छः हैं. । छह 


. बेद-के वर्णों के स्थान, प्रयत्न, स्वर आदि का बोध जिससे हो उसको 
'शिक्षा' कहते हैं। याग, क्रिया, क्रम आदि का उपदेश करने वाला शस्त्र 
'कल्प' कहा जाता है। कहीं बर्णों के आगम विपर्यथ एवं शब्दों के साध 
व्याख्यात जिससे हो उसको व्याकरण कहते हैं। भाष्यकार ने--- 
'रक्षोहागमलष्वसन्देहा: प्रयोजन! के द्वारा व्याकरण के प्रयोजन की 
विस्तृत व्याख्या की है | कर्मानुष्ठान के लिये काल आदि का ज्ञान जिससे 
हो वह ज्योतिष शास्त्र कहा जाता है। अनुष्टुपू, मालिती, शिखरिणी 
आदि हन्दों के शास्त्र को उन्दोविचिति' कहते हैं । इस प्रकार इन छः 
अंगों द्वारा वेदार्थ का निश्चय किया जाता है। श्रीराघवेन्द्र छः अंगोंके 
सहित चारों वेदों के वास्तविक अर्थों के ज्ञाता हैं। जब श्रीभरतजी 
श्रीराघवेन्द्र के द्शनाथ श्रीचित्रकूट पधारे तो प्रभु ने अनेक प्रइन किये 
उनमें एक प्रइन यह है कि-- 


“कच्चित्न लोकायतिकान्ब्राह्मगांस्तात सेवसे ॥ 


तात ! क्या तुम लोकायतिक ब्राह्मणों का सद्भ तो नहीं करते हो । 
बेद प्रमाण को न मानकर केवल प्रत्यक्ष प्रमाण को मानने वाले नास्तिक 
को लोकायतिक' कहते हैं । मह॒षि जाबालि ने जब प्रभु को छोटाने के 
लिए वेदविरुद्ध कुछ बातें कहीं तो प्रभु ने स्पष्ट जाबालि की निनन्‍दा की 
तथा वेदशास्त्रों का समथन किया। अयोध्याकाण्ड में इसका विस्तृत 
विवेचन है । 


धनुर्वदे च निशष्चित:ः-- 


श्रीराघवेन्द्र धनुर्वेद में पूर्ण निष्णात हैं। धनुष को पकड़ना, खींचना 
एवं दिव्यास्त्रों का प्रयोग करना आदि का ज्ञान करानेवाला शास्त्र 
धनुर्वेद कहलाता है। 'च' से शोष तीनऔर उपवेदों का संकेत यहाँ 


१, दविक्षा कल्पो व्याकरणं निरुक्त ज्योतिषां गतिः। 


छनन्‍्दसां विचितिश्चेति षडज्भानि प्रचक्षते ॥ 
| 
' 

समझना चाहिये | आयुर्वेद, धनुर्वेद, गान्धव एवं अर्थ॑ज्ञास्त्र--्रे " 
उपबेद है! | 


वैदिक धर्मानुष्ठान विरोधि शारीरिक रोगों का नाश करनेवाला शास्त्र 
आयर्वेद' कहा जाता है। साम ज्ञानोपयोंगी भरतशास्त्र को 'गान्धवः 
कहते हैं। कर्मानुष्ठान के उपयोगी अर्थ साधन के उपदेशक चाणक्य आदि 
प्रणीत शास्त्रकों अर्थशास्त्र” कहते हैं । 


सर्वशधास्त्रा्थतत्त्वज्ञः- 

वेद-वेदाज्भ के अतिरिक्त चार उप अज्ों के भी प्रभु ज्ञाता हैं। यह 
सवंशास्त्राथतत्त्वज्ञ का अथ है । 'धमंशास्त्र, पुराण, मीमांसा, आन्वीक्षिकी' 
ये चार उपाड़ हैं । 


वेद के पूर्वभाग की व्याख्या जिससे की गई है उसको धर्म॑शास्त्र 
कहते हैं । वेद के उत्तर भाग वेदान्त की व्याख्या जिससे की गई है तथा 
जो सर्ग-विसग॑ आदि लक्षणों से युक्त है उसको पुराण कहते हैं। न्याय 
सीमांसा सभी शास्त्रों के सहायक हैं। इन सभी शास्त्रों के परमतात्पय॑ 


शूढ़ आशयको श्षीराघवेन्द्र भलीभाँति जानते हैं। अष्टादश विद्या स्थानों 
के वे परम ज्ञाता हैं । 


स्पृतिमानू--जो अर्थ ज्ञान जाना हुआ है उसका कभी-भी विस्मरण 
नहीं होता उसको स्मृतिमान्‌ कहते हैं | व्यवहार काल में श्रुत एवं अश्रत 
विषय की शीघ्र स्मृति जिसको हो उसे प्रतिभानवान्‌ कहते हैं। श्रीराघ- 


वेन्द्र स्मृतिमान्‌ एवं प्रतिभानवान्‌ हैं। नित्य नवीन विचारधाराओं की 


स्फूति कराने वाली प्रज्ञा को प्रतिभा कहते हैं--प्रज्ञां नवनवोन्मेष 
शालिनी प्रतिभा विद: ॥ १७॥। 


7575-६० _ आल 
१. -“आयुर्वेदों धनुर्वेदों वेदों गान्धर्व॑ एव च। 


अथशास्त्रमिति प्रोक्तमुपवेद चतुष्टयम्‌ ॥।! 


पं ५४४ ध दा 
धमशास्त्र॑ पुराणं न मीमांसान्वीक्षिकी तथा । 
चत्वायतान्य॒पाज्धानि शास्त्रज्ञा: 


५ 


संप्रचक्षते !!* 

स्बलोकप्रियः साधुरदीनात्मा विचक्षण: 
सर्वदाभिगतः सज्धिः समुद्र इब सिन्धु भिः ॥१४॥। 


श्रीराघवेन्द्र सर्वलोकप्रिय हैं, साधु हैं। उनकी प्रकृति अत्यन्त 
गम्भीर है। वे विचक्षण हैं, विविध विषशों के कुशल वक्ता हैं। जिस 
अकार समुद्र सदा नदियों से घिरा रहता है उसी प्रकार श्रीराधवेन्द्र 
सत्त-महापुरुषों से घिरे रहते हैं | १५ ॥ 


स्वलोकप्रिय:--श्रोराधवेन्द्र से चराचर जोव प्रेम करते हें तथा प्रभु 
भी सभी जीवों से प्रेम करते हैं | अयोध्याकाण्ड में मह॒षि वाल्मीकि ने कहा 
है कि जो मनुष्य श्रोरामभद्र को प्रोतियवक नहीं देखते हैं वह निन्‍दा के 
योग्य हैं। आत्मा भी उसकी भत्संता करती रहती है' | जो सवलोकप्रिय 
होगा वही सभी का उपास्य होगा अत: श्रोराम सभी के उपास्य हैं । 


साधु:--श्रीराघवेन्द्र साधु हैं--अपकार करने वालों का भी उपकार 
करते हूँ अथवा सन्त महापुरुषों के प्रेम का उचित आदर करनेवाले हे 
साधु का अर्थ उचित भी है। 


अद्योनात्मा--श्रीराघवेन्द्र की प्रकृति अत्यन्त गम्भीर है अथवा अपने 
असाधारण क्षात्र-भाव के कारण दोनता से रहित स्वभाव वाले श्री रामभद्र 
अत्यन्त तेजस्वी हैं | अत्यन्त विपत्ति की अवस्था में भी स्वदा क्षोभ रहित 
रहने वाले हैं । 

विचक्षण:--श्री राधवेन्द्र विविध विषयों के अप्रतिमवक्ता हैं अथवा 
लोकिक अलौकिक सभी क्रियाओं में अत्यन्त कुशल हैं । 


सर्वदाभिगत:--श्री राघवेन्द्र सन्‍तों के उपास्य हैं-इस इलोक से इसका 
विवेचन करते हैं-जिस प्रकार समुद्र अनेकों नदियों से निरन्तर घिरा रहता 
है उसी प्रकार श्रीराधवेन्द्र अनेकों सन्त महापुरुषों से निरन्तर घिरे रहते हैं- 
उनसे उपासित रहते हैं । सवंदा का अर्थ है कि शस्त्र-अस्त्र अभ्यास-काल 


१. यस्‍स्य राम न पथ्येत्त रामोंय॑ नाभिपश्यति । 
निन्दित: स भवेल्लोक्ने स्वात्माप्येन॑ विगर्हते ॥' 

में भी सन्त महापुरुषों से प्रभु उपासित रहते हैं| जब श्रीराधवेन्र धरना: 

में भी 40५9 हाई ता सक्षम लक्ष्यमेदन के प्रति के 
श्र रहते हैं उस समय भी महापुरुषगण प्रभु के समीप पहुंचकर 
विविध रहस्यों के सम्बन्ध में जिज्ञासा करते रहते है । < अयोध्या पं 
इसकी चर्चा है कि ज्ञानवृद्ध/ वयोवृद, शीलवृद्ध / सज्जनों के साथ अल 
अभ्यासकाल में भी भ्रीराघवेन्द्र सत्सज्ञ करते हैं! । 


कोई सदाचार के सम्बन्ध में कोइ कुल पर प्रा सम्बन्ध] 
कोई-कोई सज्जन वेदान्त रहस्य के सम्बन्ध रे में प्रभु से प्रश्न करते तथा 
उसी समय प्रभ सभी को उत्तर देते रहते हैं। जिस प्रकार नदियाँ अपनी 
शाखती सत्ता की प्राप्ति के लिए समुद्र के समीप जाती हैं-विशाल समुद्र 
भें अपने को विशाल बनाने के लिये मिलती हैं, समुद्र को बड़ा बनाने के 
लिये समुद्र के समीप नहीं जाती हैं, उसी प्रकार सन्त-महापुरुष भी 
उपासना के द्वारा अपने को क्ृतकृत्य करने के लिये ही प्रभु के समीप जाते 
हैं। जिस प्रकार समुद्र स्वयं परिपृर्ण है उसी प्रकार श्रीराघवेन्द्र भी स्वयं 
परिपूर्ण हैं| महापुरुषों के समागम से श्रीराघवेन्द्र की महिमा की वृद्धि 
नहीं होती प्रत्युत्‌ महापुरुषों को ही महिमा की वृद्धि होती है। श्रुति कहती 
ह-ब्रह्मलोके महीयते' अर्थात्‌ मुक्तात्मा भगवद्धाममें अष्टगुणों से यक्त 
होकर पूजित होते हैं। जिस प्रकार नदियों की समुद्र को छोड़कर अन्य 
गति नहीं है उसी प्रकार महापुरुषों की भी श्रीराघवेन्द्र को छोड़कर अन्य 
गति नहीं है। जिस प्रकार नदियों के प्रखर प्रवाह की चोट से समुद्र 
रा क्षोभ रहित रहता है उसी प्रकार जाबालि प्रभुति ऋषियों के द्वारा 
शभित करने पर भी श्रीराघवेन्द्र अक्षोभ्य-वेद-मार्ग पर दढ़ रहे | नदी तो 
एक ही हे समुद्र में मिलती है महापुरुष तो सव॑दा प्रभ को घेरे रहते 
हूं । जब नदियाँ समुद्र में मिलती हैं तब समुद्र के अभ्यन्तर रहने वाले 
समस्त रत्नों को प्राप्त कर लेती हैं। महापरुष भी जब प्रभ से मिलते हैं 
तब उत्तके अनन्त कल्याणगुणगणों का अनुभव करने लगते हैं । 


गज 3800 28 यह है कि सन्त महापुरुषों के साथ 
27220: /' सम्बन्ध में कोई विचार विमर्श 


९. ज्ञानवृद्धे: व 


पोवृद्धी: शीलवृद्धेत्चसज्जनै: । 
कथयन्तास्त वे नित्यमस्त्रयोग्यान्तरेष्वपि | 

नहीं करते अपितु केवल सदाचार बेदान्त रहस्य आदि विषयों पर हो 
सत्संग करते रहते हैं | अयोध्याकाण्ड में म्षि कहेंगे कि श्रीराधवेन्द्र को 
निक्ृष्ट कथाओं में रुचि नहीं है 'न विगुह्य कथारु चिः ।' 


'स्वंदाभिगतः संद्धि:' इस वाक्य में सत्पद से यह सूचित किया जाता 
है कि लोक में प्रायः अन्य राजकुमार विनोद के लिए एंकान्त गोष्ठो में 
श्ृज्धार हास्य-रस रसिकों के साथ कभी-कभी एकत्रित हो जाया करते 
हैं। भ्ीराघवेन्द्र तो केवड सब्त-महायुरुषों के साथ हो सव॑दा सत्संग किया 
करते हें । 

तिलककार तीथे प्रभूति कतिपथ टोकाकार यहाँ नदी-समुद्र के 
दृष्टान्त से जोवात्मा के साथ परमात्मा का अभेद प्रतिपादन करते हैं । 
श्रुतियों में भी ऐसे दृष्टान्त अनेक बार आये हैं | श्रुति कहती है कि जिस 
श्रकार नदियाँ अपने नाम रूपों को छोड़कर समुद्र में विलोन हो जाती हैं 
उसी प्रकार ब्रह्मवेत्ता भी अपने प्राकृत नाम रूपों को छोड़कर पुण्य पापों 
का परित्याग कर परब्रह्म में मिल जाता है" । 


इस श्रुति को व्याख्या करते हुये स्वामी श्रीशड्भू राचाय॑जी लिखते 
हैं-“जिस प्रकार गद्भा आदि नदियाँ समुद्र में पहुँचने पर अपने नाम रूप 
को त्यागकर अस्त--अदशंन अर्थात्‌ श्रविशेष भाव को अ्राप्त हो जाती हैं 
उसी प्रकार विद्ञान्‌ अविद्याकृत नाम रूप को छोड़कर निविशेष भाव को 
प्राप्त हो जाता है । 


स्वामों श्रीरज्धरामानुजाचायं कहते हैं--तदी-समुद्र-सद्भम के दृष्शान्त 
से यहाँ जीव-ईबवर का अभेद अभीष्ठ नहीं है किन्तु प्राकृत नाम रूप आदि 
भेंदक आकार का विनाद ही अभीष्ठ है। क्योंकि मुक्तात्मा का परमात्मा 
के साथ सत्र साम्य कहा गया है, मुण्डक की ही श्रुति कहती है--जब 
उपासक दिव्य विग्रह-सम्पन्न प्रभु का साक्षात्कार करता है तब वह पृणष्प- 
पापके बन्धनों से मुक्त होकर परमात्मा की समता को प्राप्त कर लेता है- 
_निर|ञ्जनः परम॑ साम्यमुपेति'--(मु० ३।१।३) अपहतपाप्मा आदि छात्दोग्य 
उपनिषद्‌ में वर्णित परमांत्मा के आठ-गुण।मुक्त होने पर जीवात्म! में प्रकट 
हो जाते हैं। गीता में भो समता का ही वर्णन है-- 


१. यथा तद्ः स्थन्दमाना: समुद्रं5ए्त॑ गच्छन्‍्ति नाम रूपे विहाय तथा विद्वान्ना- 
महपाद_ विमुक्तः परात्परं पुरुषमुपैति दिव्यम्‌ ।! मुण्डक ३।२८ 

७० 
है ज्ञानमुपाधित्य मम साधम्यमागताः।' 


भागवत में भी भगवान्‌ उद्धवजी से कहते ₹-उद्धव! गोपियो | की 
में ऐसी प्रेमासक्ति हों गई कि उनलोगों ने लोक परलोक को उसी 

3 हि गे ) भूल जाते 
प्रंकार भला दिया जैसे समाधि में मुतिजन संसार क हैं हैं तथा 
नदियाँ समुद्र में मिलकर अपने ताम रूप को खो बंठती हूँ! । 

प्रीविश्वताथ चक्रवर्ती ने अपने व्यास्यान में लिखा हैं कि विस्मरण 
अंश में मुनियों का एवं रस चर्वण अंश में नदी-समुद्र-मिलन का दशन्‍्त 
दिया गया है । मानस में भी स्पष्ट हैं-- 

सरिता जल जलनिधि महं जाई। होहि अचल जिमि जिव हरि पाई | 

सभी भाष्यकारों ने अपने-अपने सिद्धान्त के अनुरूप ही श्रतियों की 
व्याख्या की है किन्तु श्रीमद्वाल्मीक रामायण में जीव-ईहवर के मिलन 
का अनुपम दृष्टान्त है। श्रीरामायण की एकता सम्बन्ध पर आश्रित 
है | जेसे पति पत्नि दोनों सम्बन्ध के कारण एक हो जाते हैं, स्वामी-सेवक 
सम्बन्ध के कारण एक हो जाते हैं उसी प्रकार जीव भी प्रभु से एक हो 
जाता है | यह एकता अंद्वत सिद्धान्त से विलक्षण हैं। इस एकत्व में जीव 
केरवरूप का विनाश नहीं होता हैं। यह एकत्व वाणी से वर्णन करने का 
विष॑यानहीं है। श्रीहनुमानुजी ने सुन्दरकांण्ड में श्रीकिशों रीजी से केहा-- 
देव | श्रीरांघवेन्द्र के साथ सुग्रीव की एकता हो गई--'रामसु ग्रीवयोरेक्य 
देव्येवं समजायत” । ह 

“स्तुत प्रस्नज्ञ में मह॒रषिजी कहते. हैं जिस प्रकार नदियाँ: समद्र में 
विलीन हो जाती हैं उसी प्रकार सन्तमहापुरुष श्रीराघवेन्द्र की सवंदा 
उपासना करते रहते हैं, उनको घेरे रहते हैं ॥|१५॥ 


आय: सबेसमश्चेव सदकप्रियदर्शनः । 

3 न सबंगुणोपेत:ः कौसल्यानन्दवर््धन: ॥। १६ ॥ 
3038 जाति गुण विद्या आदि तारतम्य के बिना प्राणिमात्र के 
अभिगमन योग्य हैं आश्रय के योग्य हैं। प्राणिमात्र उनकी शरण में जा 


*. यथा समाधौ मुनयोब्चितोंये गंदे: प्रविष्टा इव नामरूपे । 


--(भा० ११।१२।१२) 

ड़ है । उनकी सुन्दरता सदेव एकरंस नित्य नवीन बढ़ती रहती है-- 
वें सदेव एकमात्र प्रियदर्शन हैं । श्रीकौशल्या के आनन्द को बढ़ाने वाले 
श्रीराघवेन्द्र अनन्त कल्याण गुणों से युक्त हैं। अब अभिगमन-शरण में 
जाने योग्य प्रभु के सौलभ्य आदि गुणों का वर्णन करते हैं-- 


आये:--आड. पूर्वक ऋ गतो, धातु से कर्म में 'ऋषहलोण्यंत्‌” इस सूत्र 
से प्यत्‌ प्रत्यय करने पर आर्य बनता है। आय॑ का अथं है 'अभिगन्तुमहं:” ॥ 
अर्थात्‌ श्रीराघवेन्द्र को शरण में अवश्य जाना चाहिए। वस्तुतः प्रभु ही. 
शरणागतों द्वारा एकमात्र आश्रय के योग्य हैं । 


सर्वसमश्चेब--श्री राघवेन्द्र की शरण में जाने के लिए जाति विद्या 
सत्कुछ जन्म आदि सदृगुणों की आवश्यकता नहीं हैं। सभी प्रकार से 
गुणहीन हो अथवा ब्रह्मादिकों के समान सव श्रेष्ठ हों--दोनों के लिये प्रभु 
समानरूप से आश्रयणीय हैं । 


श्रो हनुमानजी कहते हैं श्रीराघवेन्द्र को प्रसन्न करने के लिए सत्कुल 
में जन्म, सुन्दरता, वाक्य-चातुरी, आकृति आदि गुण आवश्यक नहीं हैं, 
क्योंकि इन गुणों से रहित हम वनचारियों-वानर-भालुओं को श्रीलक्ष्मण 
कुमार के बड़े भ्राता श्रीरामभद्र ने सखा बनाया। वस्तुतः प्रभु की इसः 
अहैतुकी कृपा की जितनी प्रशंसा की जाय थोड़ी है । 9 मम 


सर्देकप्रियदर्दन:--म्षि वाल्मीकि ने पूछा थां--कबइ्चेकप्रियंदर्शन:” 
एकमात्र प्रिय दर्शन कौन हैं ? देवषि श्रीनारदजी उत्तर देतें हैं कि श्रीराम- 
भद्र का ही दर्शन सदा एकरस नित्य नवोन बना रहता है। लोक में 
किसी का दर्शन कभी प्रिय कभी अप्रिय भी हो जाता है किन्तु श्रोराघवेन्द्र 
के सोन्दर्य का नित्य निरन्तर अनुभव करने पर भी भक्तों को नित्य नवीन 
प्रतीत होता रहता है । 

पर्व में कहा गया कि श्रीराघवेन्द्र प्राणिमात्र के लिए. आश्रयण के योग्य 
हैं। अब कहते हैं कि प्रभु के आश्रयण के लिए उपदेश को आवश्यकता 
नहीं है क्योंकि इनका सौंन्दर्य हो ऐसा है कि उपदेश के बिता ही लोग 
इनको देखते ही इनकी ओर आक्ृष्ट हो जाते हैं-- 

इर्नाह बिलोकत अति अनुरागा | बरबस ब्रह्म सुखहि मन त्यागा ॥ 


श्रीमदृवाल्मी किरामायंण : एक मीमीसा 


में हें कोन सा वीर 
ेध्याकाण्ड में मह॒पिजी कहेंगे कि ऐसा रे 
जो रस भी श्रीराघवेन्द्र को देखकर उनकी भोर से अपने मन एवं नेत्र 
को खींच ले! | हल ; 
मानस में स्थल-स्थल पर प्रभु के लोकोत्तर जा माधुय॑ का वर्णन 
है। श्रीराधवेन्द्र को देखकर भक्तजन मोहित हो जाते हैं-- 
मिथिलावासी--जिनत निज रूप मोहिनो डारी। 
कीन्हें स्‍्ववस नगर नर नारी॥ 
अवधवासी--करतल बान धनुष अति सोहा। 
देखत रूप चराचर मोहा॥ 
श्रीविश्वामित्र--पुनि चरतन मेले सुत चारी। 
राम देखि मुनि देह बिसारि ॥ 
श्रीपरशुरामजी--रार्माह निरखि रहे थकि लोचन । 
रूप अपार मार मद मोचन॥ 
विवाह लीला में-- 


रामचन्द्र मुखचन्द्र छवि, लोचन चारु चकोर। 
करत पान सादर सकल, प्रेम प्रमोद न थोर॥ 
वन-मार्ग में-- 
राम लखन सिय रूप निहारी।पाइ नयन फल होहि सुखारी ॥ 
रार्माह देखि एक- अनुरागे। चितवत चले जाहि संग लागे ॥| 
मुदित नारि नर देखाह सोभा | रूप अनूप नयन मन लोभा || 
एकटक सब सोहहि चहूँ ओरा | रामचन्द्र मुखचन्द चकोरा॥ 


फेवल भक्तों के चित्त को हो प्रभ न हीं चराते विरोधी राक्षसों 
के चित्त को भी चुरा लेते हैं... । हम व 


ख़रदूषण कहते हैं-- 
हम भरि जनम सुनहु सब भाई । दे 
यद्यपि भगिनी कीन्ह कुरूपा। +पेलायक नहीं पुरुष अनूपा ॥| 

१, नहि तस्मान्मनः कश्चिच्चक्षपी वा नरोत्तमात । 
नरः शक्तो त्यप्ाक्रष्टुमपक्रान्तेडपि राघवे । । 


७२ 


ली नहीं अस सुन्दरताई ॥ 


